
Un optimist cuvânt înainte 


Prelegerea de față a fost scrisă pentru volumul 
omagial apărut cu ocazia celei de-a șaptezecea ani- 
versări a prietenului meu Eduard Baumegarten. De 
fapt, ea nu se potrivește, în esenţa ei, nici cu o oca- 
zie într-atât de festivă şi nici cu natura plină de vo- 
ioşie a momentului jubiliar, fiind, s-o recunoaștem, 
o leremiadă, un îndemn spre pocăință 51 schimbare 
adresat întregii omeniri, îndemn despre care s-ar pu- 
tea spune că i-ar sta mai bine unui predicator al pe- 
nitenței, cum e renumitul augustinian vienez Abraham 
a Santa Clara, decât unui cercetător al științelor na- 
turii. Dar noi trăim într-un timp în care cercetătorul 
științelor naturii e cel capabil să vadă cu deosebită 
precizie anumite pericole. Astfel, a predica devine 
pentru el o datorie. 

Predica mea radiodifuzată a aflat un ecou care m-a 
uimit. Am primit nenumărate scrisori de la oameni 
care-mi cereau textul tipărit, iar în cele din urmă cei 
mai buni prieteni m-au îndemnat categoric să fac 
această scriere accesibilă unui larg public cititor. 

Toate acestea sunt de natură să contrazică pesi- 
mismul ce-pare să răzbată din scrierea mea: Omul 
care de bună seamă era de părere că predică însin- 
gurat în pustie vorbea, după cum s-a constatat, în fața 
unui auditoriu numeros și înţelegător! Mai mult chiar: 

Recitind cuvintele mele, îmi sar în ochi mai multe afir- 
maţii care încă din momentul în care le-am așternut 
pe hârtie erau puţin exagerate, astăzi ele fiind de-a 
dreptul neadevărate. Astfel, la pagina 103 se poate 
citi că ecologia ar fi o știință a cărei importanță nu 
e recunoscută îndeajuns. Acest lucru chiar că nu mai 
poate fi afirmat astăzi, când organizaţia noastră ba- 
vareză „Gruppe Okologie“ se bucură de atenţie și 
înțelegere din partea forurilor competente. Pericolul 
suprapopulării și cel al ideologiei creșteri sunt esti- 
mate corect de către un număr tot mai mare de oameni 
raţionali şi responsabili. Împotriva pustiirii spaţiului 
vital se iau tot felul de măsuri care, ce-i drept, nu sunt 
nici pe departe suficiente, dându-ne însă speranţa că 
în curând ele vor fi întru totul corespunzătoare. 

În mod îmbucurător, trebuie să-mi rectific afirma- 
țiile și în altă privință. Am scris când am dezbătut doc- 
trina behavioristă că ea ar avea „în mod indiscutabil 
o vină considerabilă în colapsul moral şi cultural al Sta- 
telor Unite, ce se profilează amenințător“. Între timp, 
chiar în Statele Unite au început să se audă o serie de 
voci care combat în mod energic această teorie ero- 
nată. Împotriva lor se recurge încă la toate mijloace- 
le posibile, dar ele sunt auzite, iar adevărul nu poate 
fi ascuns timp îndelungat decât făcând să amuţeas- 
că acele voci. Epidemiile spirituale ale contempo- 
raneității au obiceiul ca, venind din America, să apară 
în Europa cu o oarecare întârziere. În timp ce beha- 
viorismul e în scădere în America, el e în mare vogă 
printre psihologii şi sociologii europeni. În mod vi- 
zibil, această epidemie e trecătoare. 

În sfârşit, aş vrea să aduc o mică rectificare cu pri- 
vire la dușmănia dintre generaţii. Dacă nu sunt stâr- 

niți prin mijloace politice ori pur și simplu incapabili 
să creadă ceva spus de un om mai în vârstă, tinerii 
din ziua de azi au urechi să audă adevărurile biologi- 
ce fundamentale. E perfect posibil să convingi niște 
tineri revoluționari de adevărul celor spuse în Capi- 
tolul VII din această cărticică. 

Ar fi o aroganță să credem că ceea ce noi înșine 
știm cu certitudine nu poate fi făcut şi pe înțelesul ce- 
lor mai mulți oameni. Tot ce am scris în această car- 
te e mult mai ușor de înţeles decât, să zicem, calculul 
integral şi diferenţial, pe care orice elev de liceu tre- 
buie să le înveţe. Orice pericol îşi pierde considerabil 
din capacitatea de a ne îngrozi, dacă îi sunt cunoscu- 
te cauzele. Astfel, eu sper și cred că această cărtici- 
că va contribui puţin la diminuarea pericolelor ce 
amenință omenirea. 


KONRAD LORENZ 
Seewiesen, 1972 


Ι 


Proprietăţi structurale şi perturbări 
funcţionale ale sistemelor vii 


Etologia poate fi definită ca ramura ştiinţei care a 
luat naștere atunci când toate modurile de abordare 
și metodele subînțelese și obligatorii de la Charles 
Darwin încoace în cazul tuturor celorlalte discipli- 
ne biologice au fost aplicate şi în cercetarea compor- 
tamentului animal și uman. Faptul că acest lucru s-a 
întâmplat, în mod ciudat, atât de târziu își are temeiul 
în istoria cercetării comportamentale, de care ne vom 
ocupa pe scurt în capitolul despre îndoctrinare. Eto- 
logia tratează, așadar, atât comportamentul animal 
cât și cel uman ca funcție a unui sistem ce își dato- 
rează existenţa și forma specifică unei deveniri 15- 
torice care s-a desfășurat în filogenie, în dezvoltarea 
individului şi, la om, în istoria culturii. Întrebarea pur 
cauzală de ce un anumit sistem e alcătuit așa şi nu 
altfel își poate găsi răspunsul numai în explicaţia na- 
turală a acestei deveniri. 

Dintre cauzele devenirii organice în ansamblu, pe 
lângă procesele de mutații și recombinări ale genelor, 
selecția naturală joacă rolul predominant. Ea determi- 
nă ceea ce numim adaptare, un proces pur cognitiv 
prin care organismul asimilează informaţia existen- 
tă în mediul înconjurător și care prezintă importan- 
τᾶ pentru supraviețuirea sa, altfel spus, un proces prin 

care el dobândește cunoaștere în legătură cu mediul 
înconjurător. 

Existenţa unor structuri și funcţii care s-au dezvol- 
tat prin adaptare e caracteristică fiinţelor vii, în lu- 
mea anorganică neexistând ceva similar. Acest fapt 
pune cercetătorul în faţa unei întrebări pe care fizi- 
cianul și chimistul nu o cunosc. E vorba de întreba- 
rea „pentru ce?“ Când biologul întreabă astfel, el nu 
caută o tălmăcire teleologică a sensului, ci, mai mo- 
dest, doar acea performanţă a unei caracteristici care 
asigură supraviețuirea speciei. Dacă întrebăm pentru 
ce pisica are ghearele îndoite şi răspundem „ca să prin- 
dă șoareci“, aceasta nu e decât o formă prescurtată a 
întrebării: „ce performanță necesară menţinerii spe- 
ciei a dus la fonma îndoită a ghearelor pisicii? 

Când ţi-ai petrecut o lungă viață de cercetător pu- 
nând întruna această întrebare cu privire la cele mai 
ciudate structuri și moduri comportamentale și ai pri- 
mit de fiecare dată un răspuns convingător, ești încli- 
nat să crezi că structuri corporale şi comportamentale 
complexe, structuri în general improbabile, nu pot 
lua naștere niciodată altfel decât prin selecţie și adap- 
tare. Această părere ar fi de natură să ne deconcer- 
teze dacă am pune întrebarea „pentru ce?“ cu privire 
la anumite moduri comportamentale ale oamenilor 
civilizaţi, ce pot fi observate în mod regulat. La ce-i 
servesc omenirii înmulțirea ei fără măsură, mania ei 
de-a dreptul nebunească de întrecere, înarmarea cres- 
cândă, care devine din ce în ce mai îngrozitoare, con- 
tinua astenizare a orășeanului etc. etc.? La o privire 
mai atentă se poate vedea însă că mai toate aceste per- 
formanţe nedorite reprezintă perturbări ale unor me- 
canisme comportamentale specifice, care la început 

concurau şi ele la perturbarea speciei. Cu alte cuvin- 
te, ele trebuie privite ca fiind patologice. 

Analiza sistemului organic ce se află la baza com- 
portamentului social al omului reprezintă cea mai grea 
și ambițioasă sarcină pe care şi-o asumă știința na- 
turii, acest sistem fiind de departe cel mai complex 
de pe pământ. S-ar putea spune că această cutezan- 
τά, oricum extrem de dificilă, devine de-a dreptul im- 
posibilă datorită transformării multiple și imprevizibile 
a comportamentului uman prin sedimentarea unor fe- 
nomene patologice. Din fericire, nu se întâmplă așa. 
Departe de a fi un obstacol insurmontabil pentru ana- 
liza unui sistem organic, o perturbare patologică re- 
prezintă de foarte multe ori chiar cheia înțelegerii 
sale. Cunoaştem din istoria fiziologiei multe cazuri 
în care un cercetător a sesizat existența unui impor- 
tant sistem organic abia prin aceea că o perturbare 
patologică a dus la declanșarea unei boli. Când E. T. 
Kocher a încercat să vindece aşa-numita boală a lui 
Basedow prin îndepărtarea glandei tiroide, a provo- 
cat la început tetanie și spasme, deoarece a extras şi 
glandele paratiroide, ce reglează schimbul de calciu. 
Când a corectat această greșeală, a produs prin mă- 
sura încă prea drastică a extirpării glandei tiroide un 
complex simptomatic pe care l-a numit Kachexia 1hy- 
reopriva şi care prezenta anumite similitudini cu o 
formă de cretinism frecventă în văile alpine cu izvoa- 
re sărace în iod, numită mixedem. Din această stare 
de fapt, precum și din altele asemănătoare a rezultat 
că glandele cu secreție internă formează un sistem în 
care absolut totul se află într-o interacțiune cauzală. 
Orice secreție a glandelor endocrine care se elimină prin 
sânge exercită o anumită acțiune asupra organismului 

în ansamblul său, care poate implica metabolismul, 
procesele de creștere, comportamentul 51 altele. De 
aceea, ele se numesc hormoni (din gr. hormao = eu 
pun în mișcare). Acţiunile a doi hormoni pot fi exact 
opuse, ei fiind „antagoniști“, la fel cum și acțiunile 
a doi mușchi pot fi opuse pentru a se obţine poziția 
dorită a articulației. Atâta vreme cât se menţine echi- 
librul hormonal, nu iese la iveală faptul că sistemul 
glandelor endocrine e alcătuit din funcții parțiale. Dacă 
se perturbă însă cât de puţin armonia acţiunilor și a 
reacţiilor, starea generală a organismului se abate de 
la valoarea „nominală“ dorită, altfel spus, organismul 
se îmbolnăvește. Un surplus de hormoni ai glandei 
tiroide duce la boala lui Basedow, în caz contrar pro- 
ducându-se mixedemul. 

Sistemul glandelor endocrine și istoria cercetării lor 
relevă aspecte importante în legătură cu modul în care 
trebuie să abordăm proiectul nostru de a înţelege sis- 
temul de ansamblu al pomirilor umane. Bineînţeles 
că acest sistem e alcătuit mult mai complex, de vre- 
me ce el cuprinde în sine sistemul glandelor endocri- 
ne ca subsistem. În mod evident, omul posedă un număr 
enorm de surse independente ale pomnirilor sale, din- 
tre care multe derivă din programe comportamen- 
tale ce au luat naștere în mod filogenetic, adică din 
„instincte.“ Să desemnezi omul ca „fiinţă ce poate fi 
redusă la instincte“, așa cum am făcut-o eu în trecut, 
înseamnă să produci confuzie. Ce-i drept, lungi lan- 
țuri interconectate de moduri comportamentale în- 
născute se pot „dizolva“ de-a lungul unei evoluţii 
filogenetice continue a capacităţii de învăţare și a ra- 
țiunii în sensul dispariţiei joncțiunii obligatorii din- 
tre părțile lor, astfel încât aceste părți să-i stea la 

dispoziție în mod independent subiectului activ, așa cum 
P. Leyhausen a arătat în mod convingător în cazul ani- 
malelor de pradă din specia felinelor. În același timp 
însă, fiecare dintre aceste părţi disponibilizate devi- 
ne, după cum a arătat același Leyhausen, o pornire 
autonomă, dezvoltând un comportament de apetenţă 
propriu ce tinde la realizarea sa. Fără îndoială, omu- 
lui îi lipsesc lungi lanţuri de mișcări instinctive obli- 
gatoriu interconectate, dar în măsura în care putem 
extrapola rezultatele obţinute în cazul mamiferelor 
dezvoltate, se poate presupune că el nu dispune de mai 
puţine pomiri pur instinctive, ci, din contră, de mult 
mai multe decât orice animal. În orice caz, în încer- 
carea noastră de analiză a sistemului trebuie să luăm 
în considerare această posibilitate. 

Acest lucru este deosebit de important în cazul 
aprecierii unui comportament vizibil perturbat în mod 
patologic. Psihiatrul Ronald Hargreaves, care ne-a 
părăsit prea devreme, îmi scria într-una din ultime- 
le sale scrisori că își făcuse un obicei metodologic 
din a pune, în cadrul oricărei încercări de a înţelege 
o perturbare spirituală, concomitent două întrebări. 
În primul rând, se întreba care anume va fi fiind acea 
performanță normală care să ducă la menţinerea spe- 
ciei în cazul respectivului sistem perturbat, iar apoi 
căuta să afle despre ce fel de perturbare e vorba și, în 
mod special, dacă a fost provocată de o suprafuncție 
ori de o subfuncţie a unui sistem parţial. Sistemele 
parțiale ale unui complex sistem organic interacționea- 
ză într-atât de profund, încât de multe ori e greu să tra- 
sezi limita domeniului lor de acțiune, funcţiile lor 
neputând fi măcar concepute în mod separat. Mai mult, 
nici măcar structurile sistemelor parţiale nu pot fi în- 

totdeauna definite în mod clar. În acest sens se pune 
problema când Paul Weiss afirmă în spirituala sa scrie- 
re Determinism Stratified cu privire la sistemele sub- 
ordonate: „Orice este îndeajuns de unitar pentru a 
merita un nume constituie un sistem.“ 

Există foarte multe porniri umane îndeajuns de 
unitare spre a li se găsi un nume în limbajul uzual. 
Cuvinte ca ură, dragoste, prietenie, mânie, credin- 
τ, atașament, suspiciune, încredere etc. reprezintă 
toate stări ce corespund unor disponibilități către mo- 
duri comportamentale bine precizate, la fel cum se în- 
tâmplă și în cazul expresiilor uzuale în cercetarea 
științifică a comportamentului, cum ar fi agresivita- 
tea, tendinţa de ierarhizare, teritorialitatea etc. precum 
51 toți termenii compuşi cu Sfimmung (dispoziţie), dis- 
poziţie de clocit, de împerechere ori de zbor etc. Pu- 
tem să ne încredem în flerul pe care limba noastră 
devenită naturală îl are pentru contexte psihologice 
profunde, așa cum ne încredem în intuiţia cercetăto- 
rilor ştiinţifici ai animalelor, şi să acceptăm — pen- 
tru început numai ca ipoteză de lucru — că fiecăreia 
dintre aceste denumiri pentru stări sufletești şi dispo- 
nibilități de acţiune umane îi corespunde un real sis- 
tem de pomiri, fără a ne interesa deocamdată în ce 
măsură pomirea respectivă își trage puterea din iz- 
voare filogenetice sau culturale. Putem presupune că 
fiecare dintre aceste porniri reprezintă o verigă a unui 
sistem bine ordonat și armonic din punct de vedere 
funcţional, fiind astfel indispensabil. Întrebarea dacă 
ura, dragostea, credinţa etc. sunt „bune“ sau „rele“ e 
pusă fără nici un fel de înţelegere a funcţiei de sistem 
a întregului, fiind la fel de lipsită de sens ca întreba- 
rea dacă glanda tiroidă e bună ori proastă. lmpresia 

răspândită că astfel de performanțe ar putea fi împăr- 
țite în bune și rele și că dragostea, credinţa și încrede- 
rea ar fi bune în sine, iar ura, necredința și neîncrederea, 
rele e cauzată numai de faptul că, în societatea noas- 
tră, de primele ducem în general lipsă, celelalte exis- 
tând în exces. Prea multă dragoste distruge nenumărați 
copii plini de speranţe, „credința nibelungică“ ridi- 
cată la valoare autoreferențială absolută a dus la ur- 
mări infernale, iar Erik Erikson a demonstrat de curând 
printr-o argumentare fără drept de apel indispensa- 
bilitatea neîncrederii. 

O proprietate structurală a tuturor sistemelor or- 
ganice superior integrate o reprezintă reglementarea 
prin aşa-numitele circuite de reglare sau homeosta- 
ze. Pentru a le înțelege modul de funcţionare, să ne 
închipuim un angrenaj de efecte compus dintr-un nu- 
măr de sisteme ce își amplifică reciproc funcțiile, ast- 
fel încât sistemul a susține efectul lui b, b pe al lui c 
etc. până când, în cele din unmnă, z exercită la rându-i 
o acţiune de amplificare asupra performanței lui a. Un 
asemenea cerc de „conexiuni inverse“ pozitive se poa- 
te afla în cel mai fericit caz într-un echilibru labil, cea 
mai mică amplificare a unui singur efect ducând la 
o amplificare în avalanșă a tuturor funcţiilor sistemu- 
lui, iar, invers, cea mai mică diminuare la încetarea ori- 
cărei activităţi. După cum tehnica ne-a arătat de mult, 
un astfel de sistem labil poate fi transformat într-unul 
stabil, introducându-se în procesul ciclic o singură ve- 
rigă, a cărei acțiune asupra verigii imediat următoa- 
re din lanţul interactiv devine cu atât mai slabă cu 
cât acțiunea verigii aflate înaintea ei e mai putennui- 
că. Astfel ia naștere un circuit de reglare, o homeo- 
stază sau un „feedback negativ“, cum 1 se mai spune. 

Acesta e unul dintre puţinele procese inventate de teh- 
nicieni înainte ca biologii să le fi descoperit în do- 
meniul organic. 

În natura vie există nenumărate circuite de re- 
glare. Ele sunt într-atât de indispensabile pentru 
menţinerea vieţii, încât însăşi apariţia vieţii ar fi de 
neconceput fără „inventarea“ concomitentă a circui- 
tului de reglare. Circuite având conexiuni inverse po- 
zitive nu se găsesc aproape deloc în natură, decât poate 
în cazul unui eveniment aflat într-o creştere bruscă ur- 
mată de o revenire la fel de bruscă, așa cum se întâm- 
plă cu o avalanșă ori un incendiu în stepă. Ne amintesc 
de acestea și unele perturbări patologice ale vieţii so- 
ciale umane ce sunt de natură să te ducă cu gândul 
la spusele lui Friedrich Schiller din Die Glocte (Clo- 
potul), referitor la puterea focului: „Dar să te ţii când 
se pomeșşte!“ 

Conexiunea inversă negativă face să nu mai fie ne- 
cesar ca acțiunea fiecărui subsistem care participă la 
circuitul de reglare să fie fixată la o anumită valoa- 
re. O mică suprafuncție sau subfuncţie poate fi ușor 
echivalată. Nu se ajunge la perturbări periculoase ale 
sistemului ca întreg decât atunci când una dintre func- 
țiile parțiale e accentuată sau diminuată într-atât de 
mult încât homeostaza să nu mai poată echivala dez- 
echilibrul apărut, precum şi în cazul în care chiar me- 
canismul de reglare prezintă unele probleme. Pentru 
amândouă situaţiile vom afla exemple în cele ce ur- 
mează. 


Π 
Suprapopularea 


În mod normal, în organismele individuale nu se 
întâlnesc circuite cu o conexiune inversă pozitivă. 
Doar viața în ansamblul ei își poate permite o ase- 
menea lipsă de măsură, fără ca acest fapt să condu- 
că deocamdată la consecințe nefaste vizibile. Viaţa 
organică s-a integrat ca un baraj ciudat în curentul 
disipat al energiei cosmice, ea „mănâncă“ entropie 
negativă, acaparează energia și creşte datorită ei, fi- 
ind capabilă tocmai în urma acestei creșteri să acapa- 
reze din ce în ce mai multă energie, și aceasta cu atât 
mai repede cu cât a reușit deja să preia mai multă ener- 
gie. Faptul că acest lucru nu a dus încă la o acumu- 
lare extremă și la catastrofe se explică prin aceea că 
forțele nemiloase ale anorganicului și legile probabi- 
lităţii limitează înmulțirea vietăților; în al doilea rând, 
acest fapt se explică prin formarea în interiorul dife- 
ritelor specii a unor circuite de reglare. În capitolul 
următor, care tratează tema distrugerii spațiului vital 
pământesc, se va arăta modul lor de acţionare. Acum 
trebuie să ne ocupăm în primul rând de înmulțirea fără 
măsură a omului, căci ea se face vinovată de multe din- 
tre fenomenele despre care vom discuta mai târziu. 

Toate darurile de care omul se bucură datorită pro- 
fundei cunoașteri a mediului înconjurător, progrese- 
le tehnologiei sale, ale chimiei și medicinei, tot ceea 

ce pare a fi de natură să diminueze suferința umană 
acționează în mod cutremurător și paradoxal în sensul 
distrugerii omenirii. Aceasta e pe cale să facă tocmai 
ceea ce altfel nu li se întâmplă sistemelor vii aproape 
niciodată, şi anume să se sugrume în sine însăși. Cel 
mai înfiorător lucru îl reprezintă însă faptul că în 
acest proces apocaliptic cele mai înalte și nobile în- 
sușiri și capacități ale omului, tocmai acelea pe care 
pe drept cuvânt le resimţim și le apreciem ca fiind spe- 
cific umane, vor fi, după toate aparențele, primele care 
se vor pierde. 

Noi, toţi cei care trăim în ţări culturale cu o popu- 
laţie densă ori chiar în mari orașe, nici nu mai ştim 
cât de mult ne lipsește o dragoste umană generală, cal- 
dă, izvorâtă din inimă. Trebuie să cazi neinvitat pe cap 
unor oameni dintr-o ţară slab populată, în care kilo- 
metri întregi de străzi proaste separă vecinii între ei, 
pentru a-ţi da seama cât de ospitalier și iubitor de oa- 
meni e omul atunci când capacitatea sa de a stabili con- 
tacte sociale nu este în mod penmanent suprasolicitată. 
Mi-am dat seama de acest lucru printr-o întâmplare 
de neuitat. Aveam ca oaspeţi o pereche de americani 
din Wisconsin, ecologi prin vocaţie, ce locuiau în de- 
plină singurătate într-o casă din pădure. Când eram pe 
punctul să ne luăm cina, cineva a sunat la ușă, iar eu 
am exclamat supărat: „Cine o mai fi şi acum!“ N-aș 
fi putut să-i şochez mai mult pe oaspeţii mei nici prin 
cea mai mare grosolănie. Faptul că cineva poate re- 
acționa la sunetul soneriei altfel decât bucurându-se 
i-a scandalizat. 

Cu siguranță că aglomerarea unor mase umane în 
marile orașe moderne este în mare măsură vinova- 
tă de incapacitatea noastră de a mai percepe chipul 

aproapelui nostru în fantasmagoria chipurilor mereu 
schimbătoare ce se tot suprapun şi estompează. Dra- 
gostea față de aproapele nostru e într-atât de diluată 
de mulțimea celor ce ne sunt apropiaţi, prea apropiaţi, 
încât urmele ei abia dacă se mai zăresc. Cei care mai 
sunt în stare să nutrească sentimente adevărate 51 cal- 
de pentru semeni trebuie să se concentreze asupra unui 
număr redus de prieteni, deoarece noi nu suntem struc- 
tural capabili să-i iubim pe toţi oamenii, oricât ar fi de 
întemeiată și de etică cerința de a o face. E nevoie, 
aşadar, de o selecţie, altfel spus, trebuie să „îi ţinem 
la distanță“ din punct de vedere sentimental pe mulți 
oameni care de fapt ar fi pe deplin demni de priete- 
nia noastră. „Not to get emotionally involved“ (A nu 
te implica emoţional), iată una dintre principalele griji 
ale multor orășeni. Această atitudine, pe care nici unul 
dintre noi nu o poate evita complet, pune în eviden- 
τᾶ o sumbră nuanță de neomenie; ea ne aduce amin- 
te de vechii latifundiari americani, care se purtau 
omeneșşte cu negrii lor „de casă“, privindu-i însă pe 
sclavii de lucru de pe plantaţii în cel mai bun caz ca 
pe valoroase animale de casă. Dacă această ecrana- 
re împotriva contactelor umane continuă, ea va duce, 
alături de fenomenele de plafonare a simţurilor, de care 
ne vom ocupa mai târziu, la acele manifestări cum- 
plite de indiferenţă despre care ziarele relatează în fie- 
care zi. Cu cât avansează la oameni procesul contopirii 
cu gloata, cu atât mai stringent se vede pus fiecare 
individ în parte în fața necesității de a nu se implica 
emoţional, astfel încât în zilele noastre e posibil ca 
tocmai în cele mai mari metropole să se petreacă tâl- 
hării, crime şi violuri ziua în amiaza mare şi pe străzi 
circulate, fără ca vreun „trecător“ să intervină. 

Înghesuirea multor oameni într-un spaţiu extrem de 
îngust nu duce la fenomene ale dezumanizării doar prin 
mijlocirea factorilor de epuizare și eșuare a relațiilor 
interumane, ci declanșează și comportamente în mod 
nemijlocit agresive. Din nenumărate experienţe fă- 
cute pe animale a reieșit că agresiunea din interiorul 
unei specii poate fi amplificată prin înghesuirea in- 
divizilor. Cine nu a trăit asta ca prizonier de război 
sau în cadrul unor alte concentrări forțate a mulți oa- 
meni nu-și poate da seama la ce nivel ajunge irasci- 
bilitatea meschină în astfel de circumstanţe. Tocmai 
atunci când încerci să te stăpânești, străduindu-te să 
arborezi în contactul permanent cu ceilalți oameni, 
care nu-ţi sunt prieteni, o ţinută politicoasă, altfel 
spus prietenoasă, această stare se accentuează până 
devine insuportabilă. Lipsa generală de amabilitate 
ce poate fi observată în toate marile orașe e în mod 
evident direct proporțională cu densitatea de popu- 
laţie dintr-o anumită zonă. În marile gări sau la ca- 
pătul de linie al autobuzului din New York, de pildă, 
ea atinge cote îngrijorătoare. 

În mod mijlocit, suprapopularea contribuie la toa- 
te stările de fapt negative și la fenomenele de decă- 
dere pe care le vom discuta în capitolele ce urmează. 
Opinia că printr-o „condiţionare“ corespunzătoare s-ar 
putea obţine un tip de om care să nu fie expus con-: 
secinţelor nefaste ale aglomerării extreme este după 
părerea mea o amăpire periculoasă. 


ΠῚ 
Pustiirea spaţiului vital 


Părerea eronată că „natura“ ar fi inepuizabilă e 
foarte răspândită. Fiecare specie de animal, de plan- 
tă ori de ciupercă — toate aceste tipuri de ființe vii 
făcând parte deopotrivă din angrenajul naturii — este 
adaptată la mediul său înconjurător, mediu în care de 
bună seamă nu sunt integrate numai componentele 
anorganice ale unui anumit teritoriu, ci 51 toate fiin- 
[616 vii care coabitează în perimetrul acestui terito- 
riu. Așadar, toate vietăţile ce se află în interiorul unui 
spaţiu vital sunt adaptate unele la altele. Acest lucru 
e valabil și pentru acele fiinţe ce se află aparent în- 
tr-o relație ostilă, cum ar fi de pildă animalul de pra- 
dă şi prada sa, altfel spus, cel care mănâncă și cel care 
e mâncat. La o analiză mai atentă se poate vedea că, 
privite ca specii şi nu ca indivizi, aceste ființe nu-și 
dăunează defel unele altora, în anumite cazuri ele al- 
cătuind chiar comunităţi de interese. E de la sine 
înţeles că cel care mănâncă e în cel mai înalt grad 
interesat în perpetuarea acelei specii de pradă de pe 
urma căreia trăieşte, indiferent că e vorba de un ani- 
mal ori de o plantă. Cu cât este mai specializat pe un 
singur tip de hrană, cu atât este mai mare acest inte- 
res. În astfel de cazuri, animalul de pradă nu va putea 
provoca niciodată dispariţia totală a prăzii sale, căci 
ultima pereche din specia care vânează ar muri cu mult 

timp înainte de a întâlni ultima pereche din specia vâ- 
nată. Dacă densitatea de populaţie a speciei vânate 
scade sub un anumit prag, specia care vânează va dis- 
părea, lucru ce din fericire s-a întâmplat cu cele mai 
multe întreprinderi profilate pe vânarea balenelor. În 
momentul în care câinele Dingo, iniţial un animal de 
casă, a ajuns în Australia și s-a sălbăticit, el nu a dus 
la dispariţia nici unuia dintre animalele de pe urma 
cărora trăia, eliminând în schimb două mari animale 
de pradă, lupul cu marsupiu, Thylacinus, și diavolul 
cu marsupiu, Sarcophilus. Aceste animale de pradă 
înzestrate cu o dantură de-a dreptul înfiorătoare ar fi, 
ce-i drept, superioare în luptă câinelui Dingo, dar din 
cauza creierului lor primitiv ele au nevoie de o den- 
sitate de populație mult mai mare a vânatului decât 
mai inteligentul câine sălbatic. Ele nu au pierit în lup- 
tă, ci au fost eliminate de concurenţă, trebuind să moa- 
ră de foame. 

Nu se întâmplă decât arareori ca înmulţirea unui 
animal să fie determinată în mod nemijlocit de can- 
titatea de hrană aflată la dispoziție. Acest lucru nu ar 
fi economic nici în cazul vânătorului şi nici în cel al 
vânatului. Un pescar care trăiește din ceea ce îi dă apa 
va avea grijă să nu prindă prea mulți pești, astfel în- 
cât peștii supraviețuitori să poată asigura un adaos de 
populație suficient de mare pentru a compensa pier- 
derile suferite în urma pescuitului. Cum anume se poa- 
te afla pragul optim ne spune o socoteală destul de 
complicată a punctelor de maxim şi de minim. Dacă 
se pescuiește prea puţin, lacul va rămâne suprapopu- 
lat, neputându-se produce sporul de populaţie dorit din 
cauza aglomerației prea mari de pești, iar în caz con- 
trar vor rămâne prea puţini pești pentru a realiza acest 

spor, chiar dacă lacul asigură condiții optime de hra- 
πᾶ și de creștere. După cum a arătat V. C. Wynne-Ed- 
wards, multe specii de pești practică un tip asemănător 
de economie. Pe lângă delimitarea teritoriilor, ce îm- 
piedică o aglomerare nedorită, mai există o serie de 
alte moduri comportamentale de natură să prevină 
o exploatare în exces a resurselor existente. 
Adesea se întâmplă ca specia mâncată să benefi- 
cieze de avantaje însemnate de pe urma speciei care 
o mănâncă. Nu e vorba aici doar de reglarea cifrei de 
înmulțire a animalelor sau plantelor ce reprezintă hra- 
na animalului de pradă care e un factor de stabilita- 
te în cadrul echilibrului biologic. Pierderile bruşte de 
populaţie care s-au înregistrat în cazul rozătoarelor 
în momentele imediat următoare atingerii densităţii 
de populaţie maxime reprezintă în mod cert un pe- 
ricol mai mare pentru existenţa acestei specii decât 
menţinerea echilibrată a unei populaţii, a unei dimi- 
nuări a suprapopulației datorită animalelor de pradă. 
De foarte multe ori însă, simbioza dintre cel care mă- 
nâncă și cel care e mâncat merge mult mai departe. 
Există multe specii de iarbă special „construite“ par- 
că spre a fi permanent culcate la pământ 51 lovite de 
copitele unor animale mari, un efect similar obţinân- 
du-se în cazul gazoanelor artificiale doar în urma unor 
eforturi deosebite cu coasa și tăvălugul. În absenţa 
acestor factori, astfel de ierburi ar trebui să facă loc 
altora ce nu suportă un asemenea tratament, fiind însă 
mai rezistente în alte privinţe. Pe scurt, două forme de 
viață se pot afla într-o relație de dependenţă foarte 
asemănătoare cu cea dintre om şi animalele sale de 
casă şi plantele pe care le cultivă. Legităţile care gu- 
vemează astfel de interacțiuni sunt și ele de multe 

ori foarte asemănătoare celor ale economiei umane, 
fapt reflectat, de altfel, în termenul pe care ştiinţa bio- 
logică l-a dat acelui domeniu ce se ocupă de interac- 
țiunile mai sus amintite: ecologia. Un tenmen economic 
de care ne vom mai ocupa aici nu apare, ce-i drept, 
în ecologia animalelor și plantelor; e vorba de exp/oa- 
tarea ilegală. 

Interacțiunile din cadrul feluritelor specii de ani- 
male, plante și ciuperci ce locuiesc laolaltă într-un spa- 
iu vital, formând împreună o comunitate de vieţuire 
sau biocenoză, sunt deosebit de complexe. Adapta- 
rea diferitelor specii de vietăţi, ce s-a desfășurat în 
intervale de timp cărora le corespund o ordine de mă- 
rime aparținând geologiei și nu istoriei omenirii, a 
dus la o stare de echilibru pe cât de admirabilă, pe 
atât de ușor de perturbat. Există multe procese de re- 
glare care protejează acest echilibru de perturbări ine- 
vitabile, cum ar fi vremea ş.a. Toate transformările 
lente ce au loc în timp, fiind cauzate, de pildă, de evo- 
luţia speciilor ori de o schimbare treptată a climei, nu 
pot pune în pericol echilibrul unui spaţiu vital. Influ- 
enţele bruște pot avea în schimb, chiar dacă sunt apa- 
rent nesemnificative, consecințe neașteptat de mari, 
chiar catastrofale. Popularea unui teritoriu cu un ani- 
mal dintr-o specie la prima vedere total inofensivă 
poate duce literalmente la pustiirea a mari întinderi, 
după cum s-a întâmplat în Australia din cauza iepu- 
rilor de casă. Această intervenţie în echilibrul unui 
biotop a fost produsă de om. Efecte similare se pot 
obţine însă în principiu şi în absenţa intervenției uma- 
ne, chiar dacă probabilitatea e mai mică. 

Ecologia omului se transfonmă într-un ritm mult mai 
rapid decât în cazul tuturor celorlalte vietăți. Ritmul 

e prescris de progresul tehnologiei sale, care urmea- 
ză o progresie geometrică. Astfel, omul declanșează 
vrând-nevrând preschimbări profunde ce conduc ade- 
sea la distrugerea totală a biocenozelor în care și de 
pe urma cărora trăiește. De aici fac excepţie doar câ- 
teva triburi „sălbatice“, cum ar fi de pildă anumite co- 
munități de indieni din junglele Americii de Sud care 
trăiesc din ceea ce culeg ori vânează, precum și locui- 
torii unor insule oceanice care se ocupă în mică mă- 
sură cu agricultura, trăind în primul rând din nuci de 
cocos şi din animale de mare. Astfel de culturi nu-și 
influenţează biotopul într-o măsură mai mare decât 
o fac diferitele populaţii de animale. Aceasta este o 
modalitate teoretică în care omul ar putea trăi în echi- 
libru cu biotopul său. Mai există însă și posibilita- 
tea ca omul să-și creeze ca agricultor şi crescător de 
vite o biocenoză nouă, pliată perfect după necesită- 
țile sale 51 care poate fi în principiu la fel de viabi- 
lă în timp ca o biocenoză ce nu e supusă influențelor 
sale. Lucrul e valabil în cazul unor vechi culturi de 
agricultori, caracterizate de o continuitate îndelun- 
gată a generaţiilor pe aceleași meleaguri, ce face ca 
pe baza experienţei și a cunoștințelor ecologice do- 
bândite prin practică omul să-i întoarcă gliei cu dra- 
goste tot ce a primit de la ea. 

Țăranul știe prea bine ceea ce întreaga omenire 
civilizată pare să fi uitat, și anume că resursele bio- 
logice ale planetei nu sunt inepuizabile. După ce în 
America întinse suprafeţe de pământ au fost transfor- 
mate din teren arabil în deșert prin eroziunile ce au ur- 
mat exploatărilor ilegale, după ce mari teritorii au fost 
degradate prin despăduriri ce au dus la dispariția a 
nenumărate specii de animale folositoare, lumea a 

început să se preocupe din nou de aceste chestiuni, 
mai ales datorită faptului că mari întreprinderi indus- 
triale din agricultură, din domeniul pescuitului și al 
vânătorii de balene au simţit pe pielea lor consecințe- 
Je economice ale acestor fenomene. Totuși importan- 
ţa problemei nu este nici astăzi recunoscută pe deplin, 
ea neintrând încă în conştiinţa opiniei publice! 

Agitaţia zilelor noastre, despre care vom vorbi în 
capitolul următor, nu-i lasă omului timp să analizeze 
și să chibzuiască înainte de a acționa. Ba ignoranții 
mai sunt şi mândri de a fi „doers“, făptuitori, comi- 
țând de fapt nelegiuiri asupra naturii și a lor înşile. 
Nelegiuiri se comit azi pretutindeni în utilizarea mij- 
loacelor chimice, de exemplu pentru combaterea in- 
sectelor în agricultură și pomicultură, vădindu-se însă, 
totodată, o inconștiență asemănătoare și în farmaco- 
pee. Imunobiologii manifestă reticenţe serioase cu pri- 
vire la întreaga gamă de produse farmaceutice uzuale. 
Sub imperiul impulsurilor psihologice marcate de do- 
rinţa de „a avea totul imediat“, la care mă voi referi 
în capitolul IV, anumite ramuri ale industriei chimi- 
ce manifestă o neseriozitate de-a dreptul criminală în 
ceea ce priveşte livrarea unor mijloace cu efecte to- 
tal imprevizibile în timp. În legătură cu viitorul agri- 
culturii, ca şi în privința medicamentelor, domnește 
o nepăsare de-a dreptul incredibilă. Cei care au atras 
atenţia în legătură cu folosirea nechibzuită a produ- 
selor farmaceutice au fost reduși la tăcere şi discre- 
ditați în modul cel mai infam cu putinţă. 

Pustiind, orbită de vandalism, natura vie ce o în- 
conjoară și o susţine, omenirea civilizată se amenin- 
τᾶ singură cu ruina ecologică. Probabil că în momentul 
în care vor fi vizibile efectele economice, ea își va 

recunoaște greșeala, dar atunci va fi prea târziu. Mai 
greu de sesizat e însă alterarea sufletească pricinuită 
de acest proces barbar. Rapida înstrăinare generală de 
natura vie e în mare măsură vinovată de abrutizarea 
estetică şi etică a omului civilizat. Oare ce i-ar putea 
insufla omului modem sentimentul de respect și ve- 
neraţție pentru ceva, când tot ce îl înconjoară e opera 
omului, o operă foarte ieftină și urâtă? Chiar și per- 
spectiva bolţii înstelate îi e îngrădită orășeanului prin 
blocuri și poluare atmosferică. Nu trebuie să ne mire, 
așadar, faptul că progresul civilizației e legat de o re- 
gretabilă urâţire a oraşelor şi satelor. Să comparăm 
cu ochii deschiși centrul vechi al unui oraș german 
cu periferia sa modemă sau ruşinoasa decădere cul- 
turală ce se manifestă în zona dimprejurul ei în con- 
trast cu localităţile ce nu i-au căzut încă pradă. Apoi 
să comparăm imaginea histologică a unui țesut nor- 
mal dintr-un organism cu cea a unei tumori maligne. 
Vor ieşi la iveală analogii uimitoare! Privită în mod 
obiectiv şi transpusă din categoria esteticului în cea a 
numărabilului, această diferenţă se bazează în prin- 
cipal pe o pierdere de informație. 

Celula unei tumori maligne se deosebește de o ce- 
lulă a unui organism sănătos în primul rând prin fap- 
tul că ea a pierdut acea informaţie genetică de care 
are nevoie pentru a-și îndeplini rolul de verigă utilă 
în cadrul comunității de interese a organismului. Ast- 
fel, ea se comportă ca un animal unicelular, sau mai 
bine spus ca o tânără celulă embrionară. Rămasă fără 
structurile speciale, ea se divide fără măsură și fără 
menajamente, astfel încât țesutul bolnav se infiltrea- 
ză în țesuturile învecinate, care sunt încă sănătoase, 
distrugându-le. Analogiile evidente dintre imaginea 

periferiei orașului și cea a tumorii constau în aceea 
că în ambele cazuri în spaţiul încă sănătos erau rea- 
lizate o mulțime de planuri constructive subtil di fe- 
rențiate, care se completau reciproc și care își trăgeau 
înţeleapta regularitate dintr-o informaţie obținută în 
decursul unei îndelungate evoluţii istorice, pe când 
în regiunile distruse de tumoare ori de tehnologia mo- 
demă se regăseau doar câteva construcţii extrem de 
simple. Imaginea histologică a celulelor uniforme și 
sărace în structuri ale tumorii prezintă o similitudi- 
ne dezolantă cu o fotografie făcută din avion unei sub- 
urbii modeme, formate din clădiri standardizate pe 
care le-au proiectat într-o pripită concurență arhitecți 
dispunând de o cultură precară, ce n-au stat prea mult 
pe gânduri înainte de a acţiona. Procesele de întrece- 
re a omenirii cu sine însăși, despre care voi vorbi în 
capitolul ce urmează, exercită o influență distructi- 
vă asupra construcțiilor de locuinţe. Nu numai con- 
siderentul comercial că prefabricatele în serie sunt mai 
ieftine, ci şi moda, care nivelează totul, duc la situa- 
[14 ca la toate marginile de oraș ale ţărilor civilizate 
să ia naștere sute de mii de locuinţe identice care nu 
pot fi deosebite între ele decât prin intermediul nu- 
merelor, nemeritând numele de „casă“, ci fiind mai 
degrabă baterii de grajduri pentru oameni folositori, 
pentru a crea această expresie în analogie cu terme- 
nul de „animal folositor“. 

Pe drept cuvânt, a ţine găinile din special Leghom 
în baterii de creștere trece drept chinuire de animale 
și rușine culturală. O situaţie analoagă se acceptă însă 
în cazul omului, deşi tocmai acesta e foarte sensibil 
la un tratament nedemn. Respectul de sine al omu- 
lui modern pretinde în mod cu totul justificat afir- 

marea individualității sale. Omul nu e construit ca 
fumica ori termita, care suportă din motive filoge- 
netice să fie unul dintre milioanele de elemente ano- 
nime de același fel, ce pot fi oricând schimbate între 
ele. Să privim cu atenţie aşezarea unor proprietari 
de grădini de zarzavat de la marginea orașului și vom 
vedea la ce unmnări a dus acolo dorința omului de a-și 
exprima individualitatea. Pentru locatarul bateriei de 
creștere a oamenilor folositori nu există decât o sin- 
gură modalitate de menţinere a respectului de sine. Ea 
constă în alungarea din conștiința proprie a existenței 
numeroșilor tovarăși de suferinţă aparținând aceleiași 
specii, fiecare individ căutând să se izoleze de aproa- 
pele său. Multe blocuri au între balcoane pereţi des- 
părțitori, astfel încât vecinii să nu se poată vedea între 
ei. Oamenii nu pot și nu vor să intre în contact so- 
cial „peste gard“ cu vecinii, temându-se să nu-și vadă 
reflectată propria imagine disperată. 51 în acest caz 
aglomerarea duce la însingurare și la indiferenţă față 
de celălalt. 

Oamenii care sunt nevoiţi să trăiască în condiţiile 
descrise suferă o atrofiere a simţurilor estetice și eti- 
ce, aceste simţuri fiind strâns legate între ele. De bună 
seamă, pentru ca omul să se menţină sănătos din punct 
de vedere sufletesc și spiritual e nevoie deopotrivă de 
frumuseţea naturii și de cea a mediului cultural am- 
biant creat de om. Orbirea sufletească în faţa a tot ce 
e frumos, atât de răspândită în zilele noastre, e o boa- 
Jă psihică ce trebuie luată în serios, ea mergând mână 
în mână cu insensibilitatea față de ceea ce este repro- 
babil din punct de vedere etic. 

Cei care hotărăsc în legătură cu construirea unei 
străzi, a unei centrale electrice ori a unei fabrici, 

provocând distrugerea pentru totdeauna a unor ţinu- 
turi întinse, nu acordă nici un fel de atenţie conside- 
rentelor estetice. De la primarul unei mici localități 
până la ministrul economiei dintr-un mare stat, toată 
lumea e de acord că frumuseţii naturii nu trebuie să 
i se aducă nici o jertfă economică — ori chiar politi- 
că. Puţinii ecologi și oameni de știință care au ochi să 
vadă nenorocirea ce e pata să vină sunt complet lip- 
siți de putere. Dacă unele parcele situate la marginea 
unei păduri 51 care ţin de o anumită comunitate capă- 
tă o valoare de vânzare mai mare în cazul în care până 
la ele duce o stradă, încântătorul pârâiaș ce şerpuia prin 
sat e imediat colectat în ţevi, albia îi este redresată și 
acoperită cu o boltă — și, gata! fermecătorul drum de 
ţară s-a 51 transformat într-o oribilă stradă de suburbie. 


IV 
Intrecerea cu sine însuși 


La începutul primului capitol am arătat din ce ca- 
uză pentru menţinerea unei stări stabile (sready state) 
în sistemele vii este indispensabilă funcția unui circuit 
de reglare sau a unei conexiuni inverse negative, men- 
ționând totodată și motivele pentru care circuitele de 
acţionare cu o conexiune inversă pozitivă amenință 
în permanenţă să ducă la creşterea de tip avalanșă a 
unei acționări singulare. Un caz special de conexiune 
inversă pozitivă apare atunci când indivizi ai acele- 
iași specii se iau la întrecere între ei, astfel încât da- 
torită procesului de se/ecție această întrecere exercită 
o influenţă asupra evoluției lor. Spre deosebire de 
selecţia cauzată de anumiţi factori din mediul încon- 
Jurător, care acționează, așadar, din afara speciei res- 
pective, selecția intraspecifică produce schimbări în 
zestrea genetică a acelei specii, schimbări ce nu numai 
că nu-i sporesc șansele de supravieţuire, ci, din con- 
tră, în cele mai multe cazuni le sunt chiar dăunătoare. 

Un exemplu pe care Oskar Heinroth l-a folosit deja 
pentru a ilustra consecinţele selecției intraspecifice 
se referă la penele remigi ale fazanului mascul Ar- 
gus, Argusianus Argus L. La împerechere, ele se în- 
dreaptă înspre femelă, desfăcându-se în mod analog 
cu roata păunului, care după cum se știe e alcătuită 
din terminațiile părților superioare ale cozii. Un fapt 

dovedit în cazul păunului și presupus la Argus îl re- 
prezintă alegerea partenerului exclusiv de către fe- 
melă, perspectivele de perpetuare ale masculului fiind 
oarecum direct proporţionale cu puterea de seducţie 
pe care organul cu care el cheamă la împerechere o 
exercită asupra femelei. Însă dacă roata păunului ia 
în timpul zborului forma unei creste mai mult sau mai 
puţin aerodinamice, pentru a nu reprezenta o frână, 
prelungirea penelor remigi îl face pe masculul Argus 
aproape incapabil de zbor. Dacă încă mai poate zbu- 
ra, aceasta se datorează cu siguranţă selecției exerci- 
tate în sens contrar de animalele de pradă de la sol, 
care preiau astfel sarcina necesară de reglare. 

Profesorul meu Oskar Heinroth obişnuia să spună 
în felul său drastic: „Alături de aripile fazanului Ar- 
gus, ritmul de lucru al omenirii modeme reprezintă 
cel mai stupid produs al selecţiei intraspecifice.“ La 
vremea ei, această afirmaţie a fost cât se poate de pro- 
fetică, astăzi însă ea reprezintă o minimalizare cra- 
să, un exemplu clasic de „„understatement“. La Argus, 
ca la multe alte animale cu structuri analoage, influ- 
ențe ale mediului înconjurător împiedică specia să 
evolueze prin selecție intraspecifică spre forme mon- 
struoase, ce pot duce în cele din unmă chiar la catas- 
trofe. În cazul evoluţiei culturale a omului nu sunt 
eficiente nici un fel de asemenea puteri benefice de 
reglare. Spre ghinionul ei, omenirea a învăţat să stă- 
pânească toate puterile mediului înconjurător afla- 
te în afara speciei ei, știind însă atât de puţine despre 
sine însăși, încât e total neajutorată în faţa efectelor 
satanice ale selecției intraspecifice. 

„Homo homini lupus“ — „pentru om, omul e un 
animal de pradă“. Această afirmaţie reprezintă, ca și 

spusele lui Heinroth, un „„understatement““. Dar omul 
ca singurul factor de selecţie în măsură să determine 
evoluţia propriei sale specii nu poate fi considerat din 
păcate nici pe departe atât de inofensiv ca un animal 
de pradă, oricât ar fi acesta de periculos. Așa cum nu 
a mai făcut-o până acum nici un factor biologic, între- 
cerea omului cu omul acționează împotriva „puterii 
pururea în mișcare și mântuitor creatoare“, distrugând 
cam toate valorile create de aceasta cu un rece pumn 
satanic, având drept punct de pornire numai consi- 
derente comerciale insensibile la valoare. 

Ceea ce e important și folositor pentru omenirea 
luată ca întreg și chiar pentru omul în parte a și fost 
cu totul uitat în forfota întrecerii interumane. Covâr- 
șitoarea majoritate a oamenilor care trăiesc astăzi nu 
mai consideră ca fiind valoros decât ceea ce îi duce 
la succes în cadrul unei concurenţe fără milă, ajutân- 
du-i să-i depășească pe ceilalți oameni. Orice mijloc 
ce ar putea servi acestui scop apare în mod înșelător 
ca o valoare în sine. Am putea defini eroarea ufilita- 
rismului, ce are un efect distructiv, ca fiind confunda- 
rea mijloacelor cu scopul. La origine, banii reprezintă 
un mijloc. În limbajul uzual, acest lucru se simte încă, 
de vreme ce spunem: „El deţine mijloacele necesare.“ 
Dar oare câți oameni mai există azi care să înțeleagă că 
banii în sine nu reprezintă o valoare? Același lucru e 
valabil și pentru timp: „Time is money“ (timpul în- 
seamnă bani) exprimă pentru oricine consideră banii 
ca având o valoare absolută că același lucru se întâm- 
plă cu fiecare secundă de timp economisit. Dacă se 
poate construi un avion care să traverseze Atlanticul 
într-un timp ceva mai scurt decât toate avioanele de 
până acum, nimeni nu va întreba cu ce preţ s-a obținut 


34 CELE OPT PĂCATE CAPITALE 


această performanţă în ceea ce privește necesitatea 
prelungirii pistei de aterizare, viteza sporită de ateri- 
zare şi decolare și pericolul legat de aceasta, nivelul 
mai ridicat al zgomotului etc. Câștigarea unei jumă- 
tăţi de oră reprezintă pentru toată lumea o valoare în 
sine pentru atingerea căreia nici un sacrificiu nu poa- 
te fi prea mare. Fiecare fabrică de automobile trebuie 
să ia măsuri ca noul tip să fie puţin mai rapid decât 
cel precedent, fiecare stradă trebuie lăţită, fiecare 
curbă lărgită, teoretic pentru o mai mare securitate, 
în realitate însă numai spre a se putea circula încă 
puţin mai rapid — și totodată mai periculos. 
Trebuie să ne întrebăm ce anume provoacă omeni- 
rii de azi daune sufletești mai mari: lăcomia orbitoare 
de bani sau graba extenuantă. Oricare ar fi răspunsul, 
cei care dețin puterea urmăresc, indiferent de direcția 
lor politică, să le promoveze pe amândouă și să am- 
plifice până la hipertrofiere acele motivații ce impul- 
sionează omul către întrecere. Din câte știu, nu există 
încă o analiză a psihologiilor abisale pentru aceste mo- 
tivaţii, dar eu consider că e foarte probabil ca pe lân- 
gă lăcomia de a deţine bunuri ori poziţie ierarhică 
superioară, sau de a le deţine pe ambele, un rol esen- 
țial să-l joace și frica, frica de a rămâne în urmă în ca- 
drul întrecerii, frica de sărăcie, frica de a lua hotărâri 
greşite şi de a nu face sau a nu mai face faţă întregii 
situaţii atât de stresante. Frica sub toate fonmele ei e 
cu siguranţă cel mai important factor de subminare 
a sănătății oamenilor modemi, producându-le hiper- 
tensiune arterială, rinichi cirotici, infarct la tinereţe 51 
alte asemenea bucurii. Omul veşnic grăbit 51 agitat cu 
siguranță că nu e mânat doar de lăcomie, cele mai ade- 
menitoare tentaţii nu l-ar putea determina să ajungă 

într-un asemenea hal de autodistrugere. ΕἸ e mânar, 
și ceea ce îl mână nu poate fi decât frica. 

Agitația plină de frică 51 frica agitată își au rolul 
lor în a-l văduvi pe om de calităţile lui esenţiale. Una 
dintre aceste calităţi este reflecția. După cum am ară- 
tat în lucrarea mea /nnare Bases of Learning, e foar- 
te probabil ca în procesul miraculos al devenirii omului 
să fi jucat un rol decisiv faptul că o ființă ce își explo- 
ra curioasă mediul înconjurător s-a trezit într-o bună 
zi cercetându-se pe sine însăși. Nu trebuie să confun- 
dăm această descoperire a propriului sine cu acea mi- 
rare în fața celor ce păreau până la un moment dat de 
la sine înţelese, mirare ce constituie actul de naștere 
al filozofiei. Chiar faptul că mâna care pipăia și apu- 
ca obiectele din mediul exterior era privită și înţelea- 
să ca făcând la rându-i parte din mediul înconjurător 
trebuie să fi dus la realizarea unei noi legături, ale că- 
rei consecinţe au fost epocale. E imposibil ca o fiin- 
τᾶ care încă nu are cunoștință de existenţa propriului 
său sine să dezvolte o gândire conceptuală, un lim- 
baj alcătuit din cuvinte, conștiință și o morală respon- 
sabilă. O ființă ce incerează să mai reflecteze e în 
pericol să piardă toate aceste însușiri și capacități spe- 
cific umane. 

Una dintre cele mai rele consecinţe ale agitaţiei sau 
poate ale fricii care produce nemijlocit agitaţie e in- 
capacitatea oamenilor modemi de a sta fie și numai 
un timp scurt singuri cu ei înșiși. Ei evită orice posi- 
bilitate de autoreflecţie și meditaţie cu o consecvență 
plină de frică, de parcă s-ar teme ca nu cumva reflec- 
{116 să-i pună în faţa unui autoportret înfiorător, ase- 
mănător cu cel pe care Oscar Wilde îl descrie în clasicul 
său roman de groază The Picture of Dorian Gray. 

Pentru atât de răspânditul viciu de zgomot, care, avân- 
du-se în vedere neuroastenia obișnuită a omului mo- 
dem, e de-a dreptul paradoxal, nu avem nici o altă 
explicaţie în afară de aceea că există ceva care trebuie 
surclasat prin zgomot. Aflându-mă împreună cu so- 
ţia la o plimbare prin pădure, am auzit la un moment 
dat în mod neașteptat gălăgia unui aparat de radio por- 
tabil ce se apropia rapid, posesorul său fiind un bici- 
clist de circa şaisprezece ani, care-l ducea pe portbagaj. 
Soția mea a observat: „Se teme să audă păsările cân- 
tând!““ Cred că se temea numai să nu fie nevoit ca pen- 
tru o clipă să se întâlnească cu sine însuşi. Cum s-ar 
putea explica altfel faptul că oamenii care au preten- 
ţia de a fi intelectuali preferă propriei lor companii re- 
clamele de la televizor, ce te prostesc de-a binelea? 
Pentru simplul motiv că îi ajută să alunge reflecția. 
Oamenii suferă, așadar, din cauza solicitărilor ner- 
voase și sufletești la care îi obligă întrecerea cu cei 
asemenea lor. Deşi sunt dresați încă din cea mai fra- 
gedă copilărie să vadă progrese în toate formele ne- 
bunești de manifestare ale întrecerii, tocmai celor mai 
progresiști dintre ei li se citește cel mai bine în ochi 
teama ce îi mână, iar cei mai de nădejde în „a ţine 
pasul cu timpul“ mor de infarct foarte devreme. 
Chiar dacă pomim de la premisa în mod nejustifi- 
cat optimistă că suprapopularea Pământului nu va con- 
tinua în aceeași măsură periculoasă de azi, întrecerea 
economică a omenirii cu sine însăși trebuie privită ca 
fiind suficientă pentru a o distruge cu totul. Orice pro- 
ces ciclic având o conexiune inversă pozitivă duce mai 
devreme sau mai târziu la o catastrofă, iar fenomenul 
despre care discutăm acum conţine mai multe astfel 
de procese. În afara selecţiei intraspecifice de tip co- 

mercial care detenmnină un ritm de lucru din ce în ce 
mai rapid, se mai face simţit efectul unui al doilea pro- 
ces ciclic, asupra căruia Vance Packard a atras aten- 
ţia în mai multe dintre cărțile sale și care duce la o 
creştere progresivă a nevoilor omului. Din motive les- 
ne de înțeles, orice producător caută să sporească pe 
cât posibil nevoia consumatorilor de mărfuri produ- 
se de el. Multe institute de cercetare „științifică“ se 
ocupă în mod exclusiv cu căutarea acelor mijloace care 
ar fi cele mai potrivite să ducă la realizarea acestui ţel 
reprobabil. În marea lor majoritate, consumatorii sunt 
destul de proști să se lase manipulaţi prin metodele 
dezvoltate în urma cercetării în domeniul reclamei și 
al formării opiniilor, mai ales datorită fenomenelor 
discutate în capitolele I și VII. Nimeni nu se revol- 
tă, de exemplu, împotriva faptului că odată cu tubul 
de pastă de dinţi ori odată cu lama de ras trebuie să 
cumpere și ambalajul care slujeşte la reclamă, fiind 
de multe ori la fel de scump sau chiar mai scump de- 
cât marfa cumpărată. 

Consecințele luxului, ce se vor face simțite ca ur- 
mare a cercului vicios al unei creșteri cu o conexiune 
inversă a producției 51 a nevoilor, vor distruge mai de- 
vreme sau mai târziu țările vestice și întâi de toate Sta- 
tele Unite, populaţia lor nemaifiind la un moment dat 
capabilă de concurență față de populaţia mai puţin răs- 
făţată și mai sănătoasă a ţărilor din est. Potentaţii ca- 
pitaliști dau dovadă de miopie persistând în atitudinea 
lor de a-l răsplăti și „condiționa“ pe consumator prin 
creşterea „standardului său de viaţă““ pentru consec- 
venţa sa în întrecerea cu aproapele, întrecere ce îi pro- 
voacă tensiune crescută și îi toacă nervii. 

Insă, în afară de aceasta, luxul a dus la un cerc de 
fenomene dăunătoare de un tip special, de care ne 
vom ocupa în capitolul ce urmează. 


Ν 
Moartea termică a simţurilor 


La toate fiinţele capabile să dezvolte reacţii de- 
terminate de clasicul reflex al lui Pavlov, acest pro- 
cedeu poate fi provocat de două tipuri de stimuli cu 
efecte opuse, și anume stimuli de obișnuire (reinfor- 
cement), de natură să accentueze un anumit compor- 
tament, și stimuli de dezobișnuire (decondirioning, 
extinguishing ), care au rolul de a reduce intensita- 
tea de manifestare a unui comportament ori chiar de 
a-l inhiba total. La om, acţiunea primului tip de sti- 
muli e legată de senzaţii de plăcere, iar acţiunea celui 
de-al doilea tip, de senzaţii de neplăcere, și consider 
că recurgerea și în cazul animalelor superioare la ter- 
menii de răsplată și pedeapsă nu poate reprezenta o 
antropomorfizare prea crasă. 

Se pune întrebarea de ce programul dezvoltat fi- 
logenetic al aparatului prin care se obţine această for- 
mă de învăţare lucrează cu două tipuri de acțiuni ale 
stimulilor și nu — de dragul simplificării — cu unul 
singur. La această întrebare s-au dat deja diferite 
răspunsuri. Cel mai la îndemână răspuns e acela că 
efectul procesului de învăţare se dublează dacă or- 
ganismul este în stare să tragă în mod util concluzii 
nu numai din succes sau din insucces, ci din ambe- 
le. O altă ipoteză propune unmătorul răspuns: dacă 
se pune problema de a feri organismul de anumite 

influenţe dăunătoare ale mediului înconjurător, asi- 
gurându-i-se condiţii optime de căldură, lumină, umi- 
ditate ș.a., acțiunea stimulilor punitivi e întru totul 
suficientă, constatându-se că într-adevăr apetența pen- 
tru un cadru optim, ce nu necesită așadar acționarea 
acestor stimuli, apetenţă pe care din acest motiv Wal- 
lace Craig o denumește „aversiune“, se obține de cele 
mai multe ori în acest fel. Dacă se pune însă proble- 
ma obișnuirii unui animal cu un mod comportamen- 
tal foarte specific, cum ar fi chiar și numai așezarea 
într-un anumit loc bine determinat, animalul se va lăsa 
cu greu convins doar prin stimuli care cer un răspuns 
negativ. Va fi mai ușor să fie ademenit la locul do- 
rit prin stimuli de răsplătire. Însă Wallace Craig a 
arătat că evoluţia a ales această cale de rezolvare a 
problemei peste tot unde era necesară obișnuirea ani- 
malului cu manifestarea unui interes pentru situații 
foarte specifice de stimulare, cum ar fi de pildă ace- 
lea ce duc la împerechere ori la hrănire. 

Fără îndoială că în măsura în care le considerăm 
suficiente, aceste explicații ale principiului dublu al 
plăcerii și neplăcerii sunt întemeiate. O altă funcție 
a principiului plăcere-neplăcere, 51 anume cu sigu- 
ranță cea mai importantă, poate fi recunoscută abia 
în momentul în care o perturbare patologică scoate 
în evidenţă consecinţele ce decurg în urma încetării 
ei. Atât în istoria medicinei cât și în cea a fiziologiei 
s-a întâmplat de multe ori ca un mecanism fiziolo- 
gic bine delimitat să-și semnaleze existenţa abia prin 
consecinţele îmbolnăvirii sale. 

Orice obișnuire cu un mod comportamental care 
e realizată prin intermediul unei răsplătiri menite a sub- 
linia acel mod comportamental detenmină organismul 

să accepte o neplăcere prezentă de dragul unei plăceri 
ce va fi dobândită în viitor sau — într-o exprimare 
obiectivă — să nu reacționeze în nici un fel la unele 
situaţii de stimulare care în absenţa procesului de în- 
văţare ar fi avut un efect de respingere 51 de dezo- 
bișnuire. Pentru a dobândi o pradă ademenitoare, un 
lup ori un câine e dispus să facă multe lucruri care 
altfel i-ar provoca o mare neplăcere; el e gata să aler- 
ge prin tufișuri spinoase, să sară în apă rece și să se 
expună la primejdii de care în mod dovedit se teme. 
Acea perfonmanţă caracteristică tuturor acestor meca- 
nisme de dezobișnuire care asigură menţinerea speciei 
constă pesemne în aceea că ele se contrapun acțiunii 
mecanismelor de obișnuire, nepermițând organismu- 
lui să se expună în contextul năzuinţei sale direcționa- 
te asupra stimulului de răsplătire la situaţii periculoase 
ce nu se află în nici un fel de relație cu acel câștig care 
e de așteptat. Organismul nu-şi poate permite să plă- 
tească un preţ nejustificat. Un lup nu are voie să por- 
nească în cea mai friguroasă noapte polară în toiul 
furtunii la vânătoare fără să ţină cont de vreme și ris- 
când astfel să plătească un deget degerat pentru o masă. 
Ce-i drept, e posibil să intervină asemenea circumstan- 
[6 care să justifice chiar și un astfel de risc, de exem- 
plu în cazul în care animalul de pradă e pe cale să 
moară de foame și trebuie să mizeze totul pe ultima 
carte pentru a supraviețui. 

Faptul că principiile reciproc opuse ale răsplăţii și 
pedepsei, ale plăcerii și neplăcerii au într-adevăr ro- 
lul de a pune în balanţă preţul care trebuie plătit și 
câștigul care e de așteptat reiese fără echivoc din aceea 
că intensitatea amândurora oscilează cu situaţia eco- 
nomică a organismului. Atunci când se întâmplă să 

existe hrană în exces, capacitatea acesteia de a stârni 
interesul scade atât de mult, încât animalul nu e dis- 
pus să facă nici măcar câţiva paşi pentru a o dobândi, 
cel mai mic stimul producător de neplăcere fiind de 
ajuns ca să blocheze apetenţa pentru mâncare. Toto- 
dată, capacitatea de adaptare a mecanismului plăce- 
re—neplăcere al organismului face posibil ca la nevoie 
să fie plătit un preţ exorbitant pentru atingerea unui 
scop vital. 

Aparatul care e responsabil la aproape toate fiinţe- 
le superioare de această adaptare atât de importantă a 
comportamentului la schimbătoarea „stare a pieţei“ 
prezintă anumite caracteristici fiziologice fundamen- 
tale comune aproape tuturor tipurilor de organizare 
neuro-senzorială cu același grad de complexitate. În 
primul rând, el e supus procesului foarte răspândit 
al obișnuirii sau al adaptării simţurilor. Aceasta înseam- 
nă că fiecare combinaţie de stimuli care acționează de 
multe ori consecutiv își pierde treptat din efect, fără 
ca valoarea limită a reacției la alte situații de stimu- 
lare, chiar foarte asemănătoare, să se schimbe — ceea 
ce e esenţial. În al doilea rând, mecanismul despre 
care discutăm mai posedă o însușire de asemenea larg 
răspândită, 51 anume inerția de reacție. Dacă apare, 
de exemplu, un dezechilibru în urma acțiunii unor sti- 
muli care provoacă o neplăcere putemică, încetând apoi 
în mod brusc, sistemul nu se reîntoarce în starea de 
indiferență unmând o curbă atenuată, ci depășește 
această stare de repaus în sens opus, înregistrând în- 
cetarea neplăcerii ca pe o plăcere considerabilă. Se 
întâmplă ca în vechea glumă austriacă din popor: 
„Azi îi fac o bucurie câinelui meu. Îi trag o mamă 
de bătaie și apoi mă opresc.“ 

Aceste două însușiri fiziologice ale modului de 
organizare de tip plăcere—neplăcere sunt deosebit de 
importante în contextul tratatului de faţă, ele putând 
duce — alături de alte însușiri proprii ale sistemu- 
lui — în condiţiile de viaţă ale omului civilizat mo- 
dem, la perturbări periculoase ale economiei plăcerii 
și neplăcerii. Din acest motiv mă voi opri puţin asu- 
pra acestor ultime însușiri înainte de a trece la ana- 
liza perturbărilor ce se pot ivi. Trebuie spus că ele 
derivă din condiţiile ecologice care domneau în acea 
perioadă a istoriei filogenetice a omului în care s-a 
cristalizat — pe lângă multe alte programări ale com- 
portamentului uman — mecanismul despre care dis- 
cutăm. Pe atunci, viața omului era grea și plină de 
primejdii. Ca vânător și carnivor, el era în mod perma- 
nent dependent de hazardul care guverna dobândirea 
prăzii, fiind astfel aproape întotdeauna înfometat și sub 
semnul nesiguranţei în privința hranei. Ca ființă tro- 
picală ce pătrundea încetul cu încetul către latitudini 
temperate, el trebuie să fi suferit mult de pe urma cli- 
mei și, luându-se în considerare faptul că anmele sale 
primitive nu-l făceau nicidecum să fie superior mari- 
lor animale de pradă din vremea sa, e de presupus că 
trăia într-o stare permanentă de alarmă și teamă. 

În aceste circumstanţe, multe lucruri pe care astăzi 
le considerăm „păcate“ sau le privim măcar cu dis- 
preţ reprezentau pe atunci o strategie corectă și chiar 
vitală de supravieţuire. A mânca în exces era o virtu- 
te, deoarece atunci când norocul îi aducea în cale drept 
pradă un animal mare, cel mai bun lucru pe care omul 
îl avea de făcut era să mănânce cât mai mult. Ace- 
lași lucru e valabil și în ceea ce privește lenea. Efor- 
turile depuse pentru prinderea prăzii erau atât de mari, 

încât se impunea limitarea energiei cheltuite la stric- 
tul necesar. Omul era înconjurat la tot pasul de pri- 
mejdii atât de amenințătoare, încât asumarea oricărui 
risc inutil era o prostie iresponsabilă, o prudenţă ve- 
cină cu lașitatea reprezentând singura maximă vala- 
bilă după care omul trebuia să se ghideze. Pe scurt, 
la vremea când au fost programate marea majorita- 
te a instinctelor pe care le purtăm şi astăzi în noi, stră- 
moșii noștri nu trebuiau să facă faţă „bărbăteşte“ ori 
„cavalereşte“ vicisitudinilor existenţei, înfruntarea 
unor greutăți aproape insurmontabile fiind pe atunci 
un fapt cotidian. Principiul dezvoltat filogenetic de că- 
tre mecanismul plăcere—neplăcere și care prevedea 
evitarea primejdiilor inutile și a consumului de ener- 
gie era astfel pe deplin justificat. 

Consecințele dezastruoase la care a dus acest meca- 
nism în condiţiile de viaţă ale omului din civilizația 
contemporană se explică prin construcția sa filoge- 
netică și prin cele două însușiri fiziologice fundamen- 
tale ale obișnuirii și inerției. Încă din vechime, înțelepții 
și-au dat seama că nu e nicidecum spre binele omu- 
lui dacă acesta înregistrează un succes prea mare în 
tendinţa sa instinctivă de a obţine plăcerea și de a 
evita neplăcerea. Oamenii vechilor culturi evoluate 
știau deja să evite orice situaţie de stimulare legată de 
senzația de neplăcere, expunându-se astfel la o peri- 
culoasă moleșire care a dus probabil nu de puţine ori 
la dispariţia unei culturi. Încă din negura vremurilor 
oamenii și-au dat seama că efectul unor situaţii adu- 
cătoare de plăcere poate fi sporit printr-un complex de 
stimuli abil folosiți, variația acestora prevenind ate- 
nuarea ce ar fi fost provocată de obișnuinţă. Această 
descoperire, pe care toate culturile superioare au fă- 

cut-o, a dus la păcat, care nu a reprezentat însă nici 
pe departe o ameninţare la fel de serioasă pentru o 
cultură ca astenizarea. Atâta vreme cât au existat oa- 
meni înţelepţi care să gândească și să scrie, ei au pre- 
dicat împotriva amândurora, cuprinși însă permanent 
de o emfază sporită împotriva păcatului. 
Dezvoltarea tehnologiei moderne şi înainte de toa- 
te a farmacologiei vine în întâmpinarea năzuinţei 
general-umane de a evita neplăcerea, și aceasta la di- 
mensiuni nemaiîntâlnite. „„Confortul“* modem este per- 
ceput de noi ca ceva de la sine înţeles, astfel încât abia 
dacă ne mai dăm seama în ce măsură am devenit de- 
pendenţi de el. Cea mai modestă menajeră s-ar revol- 
ta imediat dacă i s-ar oferi o cameră cu posibilităţile 
de încălzire, iluminare, dormit şi spălat ce erau pe de- 
plin satisfăcătoare pentru Goethe și chiar pentru du- 
cesa Anna Amalie von Weimar. Când în unmă cu câțiva 
ani rețeaua de distribuţie a curentului electric din New 
York a suferit o avarie care a durat câteva ore, mulți 
oameni au crezut în mod serios că a venit sfârșitul 
lumii. Chiar şi aceia dintre noi care sunt convinși de 
avantajele vechilor vremuri şi ale unei educațţii de tip 
spartan şi-ar revizui opiniile dacă ar fi siliți să supor- 
te un tratament chirurgical uzual acum 2000 de ani. 
Prin stăpânirea progresivă a mediului înconjurător, 
omul a modificat „starea pieţei“ din economia plăce- 
rii şi a neplăcerii în direcţia unei sensibilizări crescân- 
de faţă de orice situaţie de stimulare provocatoare de 
neplăcere 51 a unei atenuări corespunzătoare a recep- 
tării situațiilor provocatoare de plăcere. Din mai mul- 
te motive aceasta duce la consecinţe nocive. 
Intoleranţa crescândă faţă de neplăcere — com- 
binată cu forţa de atracție scăzută a plăcerii — face 

ca oamenii să-și piardă disponibilitatea de a investi 
munca grea în acțiuni care promit abia în viitor do- 
bândirea unei plăceri. la astfel naştere o cerință de sa- 
tisfacere imediată a tuturor dorințelor ce se ivesc. Din 
păcate, producătorii și întreprinderile comerciale vin în 
toate modurile posibile în întâmpinarea acestei nevoi 
de satisfacere imediată (instant gratification), fără ca 
vreun consumator să-și dea seama în ce măsură cum- 
părarea „avantajoasă““ în rate duce de fapt la sclavie. 
Din motive ușor de înțeles, tendinţa forțată de sa- 
tisfacere imediată a instinctului sexual duce la urmări 
nefaste. Odată cu pierderea capacităţii de a urmări 
un [6] mai îndepărtat dispar toate modurile compor- 
tamentale fin diferenţiate ale peţitului 51 formării pe- 
rechilor, atât cele instinctuale cât și cele programate 
cultural, aşadar nu numai acelea care au luat naștere 
în decursul istoriei filogenetice în scopul menţinerii 
cuplului, ci și nonmele de comportare specific uma- 
ne care servesc unor funcţii analoage în cadrul vieţii 
culturale. A considera „animalică““ această împereche- 
re imediată ridicată la rangul de normă și proslăvită 
în atâtea filme din ziua de astăzi, care a ajuns să ca- 
racterizeze comportamentul uman actual, ar fi o eroa- 
re, deoarece așa ceva se întâmplă doar extrem de rar 
la animalele evoluate, dacă facem abstracţie de ani- 
malele de casă, pe care omul le-a „dezvăţat“ de toa- 
te modurile comportamentale superior diferențiate ale 
formării perechilor pentru a le putea îmblânzi mai uşor. 
Deoarece mecanismul economiei plăcere—neplă- 
cere prezintă, după cum s-a mai spus, proprietatea 
inerţiei și astfel a formării contrastelor, năzuinţa exa- 
gerată de a evita cu orice preţ cea mai mică neplă- 
cere va duce în mod inevitabil la dispariția anumitor 


MOARTEA TERMICĂ A SIMȚURILOR 47 


forme ale plăcerii ce se bazează tocmai pe acțiunea 
contrastelor. Miezul plin de înţelepciune al vechii vor- 
be a lui Goethe din balada Die Scharzgrăber că după 
săptămâni de trudă urmează sărbători fericite e pe 
cale să fie dat uitării. Înainte de toate, evitarea asi- 
duă a oricărei neplăceri face imposibilă bucuria. Hel- 
mut Schulze a atras atenția asupra faptului că în mod 
ciudat termenul și conceptul de „Freude“ (bucurie) nu 
exista la Freud. Acesta cunoaște plăcerea de a savu- 
ra, dar nu şi bucuria. Schulze afirmă că atunci când 
ajungi transpirat şi obosit, cu degete julite și dureri 
musculare într-un vârf de munte greu accesibil, nu simţi 
probabil nici o plăcere la cumpăna dintre eforturile și 
pericolele urcușului 51 cele încă mai mari ale coborâ- 
șului, având în schimb parte de cea mai mare bucu- 
rie ce se poate imagina. Plăcerea de a savura mai poate 
fi în orice caz dobândită și fără a fi nevoie să se plă- 
tească în schimb preţul neplăcerii sub forma unei munci 
grele, însă nu același lucru se poate spune despre fru- 
moasa scânteie divină a bucuriei. Intoleranţa crescân- 
dă faţă de neplăcere, ce se înregistrează în zilele noastre, 
transformă oscilaţiile profunde ale vieții umane, con- 
forme cu firea lucrurilor, într-un plan nivelat artifi- 
cial, manifestările copleșitoare ale simţurilor ce aveau 
amplitudini considerabile degenerând într-o vibraţie 
abia perceptibilă, care face ca din lumini și umbre să 
nu mai rămână decât un cenușiu fără contur. Pe scurt, 
ea produce plictiseală de moarte. 

Această „moarte termică emoțională“ pare să ame- 
ninţe într-un mod cu totul special acele bucurii 51 su- 
ferinţe ce decurg în mod necesar din relațiile noastre 
sociale, din legăturile noastre cu soţii şi copiii, cu 
părinţii, rudele şi prietenii. Ipoteza pe care Oskar 

Heinroth a lansat-o în 1910, conform căreia „în ca- 
zul comportamentului nostru față de familie ori stră- 
ini, în demersurile noastre pentru obţinerea dragostei 
sau prieteniei cuiva, e vorba de procese pur înnăscu- 
te, având rădăcini cu mult mai vechi decât se credea 
în general“, a fost pe deplin confirmată de rezulta- 
tele modeme ale etologiei umane. Programarea gene- 
tică a tuturor acestor modun comportamentale deosebit 
de complexe face ca ele să nu aducă numai bucurie, 
ci şi multă suferinţă. „O greşeală foarte răspândită 
care induce în eroare mulți tineri este părerea că dra- 
gostea ar conduce întotdeauna doar la plăcere“, spu- 
ne Wilhelm Busch. Cine vrea să evite suferința se 
sustrage unei părți esenţiale a vieții umane. Această 
tendinţă vizibilă se alătură în mod periculos aceleia 
ce rezultă în urma suprapopulării, despre care am mai 
vorbit la p. 19 (μοί zo ger involved). Strădania anu- 
mitor grupuri culturale de a evita cu orice preț orice 
doliu și jelire duce la consecinţe bizare şi stranii în pri- 
vinţa modului de a reacționa la moartea celor dragi. 
La mari părți ale populaţiei nord-americane, moartea 
e refulată în sens freudian, nemaivorbindu-se de cel ră- 
posat, care dispare astfel deodată, fără să mai fie po- 
menit, ceea ce ar fi considerat ca o lipsă de tact, iar 
toată lumea se comportă ca și când el nu ar fi existat 
niciodată. Și mai cutremurătoare este minimalizarea 
morții, înfierată satiric de Evelyn Waugh în cartea sa 
The Loved One. Cadavrul e machiat în mod artistic 
și toţi consideră că e de datoria lor să se arate încân- 
taţi de aspectul său plăcut. 

În comparaţie cu efectele distrugătoare asupra ade- 
văratei firi a omului ce decurg din larg răspândita evi- 
tare a neplăcerii, strădaniile la fel de răspândite depuse 

în vederea obţinerii plăcerii par de-a dreptul inofen- 
sive. Aproape că s-ar putea spune că omul civilizat 
modem e prea nesângeros 51 blazat pentru a putea 
dezvolta un păcat marcant. Deoarece continua scă- 
dere a capacităţii de a trăi plăceri se datorează în cea 
mai mare parte obișnuirii cu situații de stimulare din 
ce în ce mai putemice, nu e de mirare că oamenii 
blazați sunt necontenit în căutarea unor situaţii noi 
de stimulare. Această „neofilie“ afectează cam toa- 
te relaţiile cu obiectele din mediul ambiant de care 
omul e în stare. Pentru cel care a căzut pradă bolii 
culturale despre care vorbim, o pereche de pantofi, 
un costum ori un automobil îşi pierd după un timp 
de posesie forţa de atracţie în mod perfect analog cu 
iubita, prietenul sau chiar patria. Atunci când se mută, 
mulți americani își vând obiectele din casă cu o ușu- 
rință surprinzătoare, pentru a-și cumpăra apoi altele 
noi. Un mijloc de a atrage clienţii, la care se recurge 
tot timpul în reclamele diferitelor agenţii tunstice, este 
perspectiva unor „noi prietenii“. La prima vedere poa- 
te părea paradoxal sau chiar cinic dacă voi afirma că 
regretul pe care îl resimțim atunci când aruncăm la 
gunoi o fidelă pereche de pantaloni vechi ori o bătrâ- 
nă pipă credincioasă are anumite rădăcini comune cu 
legăturile sociale prin care suntem uniți de prieteni 
umani. Dacă stau să mă gândesc ce sentimente m-au 
încercat atunci când m-am hotărât în cele din urmă să 
vând vechea noastră mașină de care se legau nenumă- 
rate amintiri din călătorii frumoase, îmi dau seama că 
ele semănau calitativ cu cele nutrite la despărțirea de 
un vechi prieten. Această reacție, care faţă de un obiect 
neînsuflețit este bineînţeles total deplasată, nu numai 
că este justificată în cazul unui animal superior, cum 
ar fi de pildă un câine, ci poate fi chiar un test pen- 

tru bogăţia ori sărăcia sufletească a unui om. M-am 
îndepărtat sufletește de mulţi oameni care vorbeau 
astfel de câinele lor: „,... şi apoi ne-am mutat la oraș 
și a trebuit să-l dăm.“ 

Neofilia reprezintă un fenomen deosebit de bine- 
venit pentru marii producători și care poate fi astfel 
exploatat, datorită receptivității maselor la îndoctri- 
nare, ce va fi discutată în capitolul VII, încât să ducă 
la câștiguri mercantile în stil mare. „Built-in obso- 
letion““, adică „învechire inserată“, iată principiul care 
joacă un rol foarte important în moda vestimentară, 
precum și în cea a automobilelor. 

Să luăm în considerare la sfârşitul acestui capitol 
posibilitățile de combatere a moleşirii și a morţii ter- 
mice a simţurilor prin mijloace terapeutice. Pe cât de 
uşor de înțeles sunt cauzele lor, pe atât sunt de greu 
de înlăturat. Ceea ce lipseşte este de bună seamă un 
obstacol natural, a cărui depășire să-l călească pe 
om, obligându-l la toleranţă faţă de neplăcere și dă- 
ruindu-i în caz de succes bucuria reușitei. Marea di- 
ficultate constă în faptul că acest obstacol trebuie să 
fie, după cum am mai spus, unul natural. Învingerea 
unor greutăţi artificial construite ale vieţii nu dă nici 
o satisfacție. Kurt Hahn a obţinut mari succese te- 
rapeutice însărcinând tineri plictisiți 51 blazaţi cu sal- 
varea celor pe cale să se înece în zonele de coastă. 
În asemenea situaţii de afirmare, ce implică nemij- 
locit straturile adânci ale personalității, mulți dintre cei 
tratați și-au aflat vindecarea. Metode analoage a apli- 
cat şi Helmut Schulze, care şi-a adus pacienţii în si- 
tuaţii profund periculoase, în „situații limită“, cum le 
numește el, ce-i pun pe cei moleșiţi într-un mod atât 
de serios şi de dur faţă-n față cu viaţa, încât, exprimat 
mai vulgar, le piere nebunia. În ciuda succesului pe 

care l-au înregistrat, terapiile dezvoltate în mod in- 
dependent de Hahn şi Schulze nu pot aduce o solu- 
ție generală a problemei, deoarece e imposibil să se 
aranjeze un număr suficient de naufragii artificiale 
pentru a le da sentimentul afirmării proprii tuturor ce- 
lor care au nevoie de el, după cum e imposibil și ca 
toți aceștia să fie îmbarcaţi în planoare și speriați în- 
tr-atât încât să-și dea seama cât de frumoasă e de fapt 
viața. În mod ciudat, un posibil model al unei vinde- 
cări de durată apare în cazurile deloc rare în care plic- 
tiseala morții termice emoţionale duce la o încercare 
de sinucidere ce lasă urme definitive mai mult sau 
mai puțin grave. Un experimentat profesor de nevă- 
zători din Viena mi-a povestit cu mulţi ani în unmă 
că tinerii care îşi răpesc singuri lumina ochilor trăgân- 
du-și un glonte în tâmplă cu intenția de a se sinuci- 
de nu mai recurg niciodată la o a doua încercare. Nu 
numai că ei continuă să trăiască, dar se și maturizea- 
ză în mod ciudat, devenind oameni echilibrați, ba chiar 
fericiţi. Ceva similar s-a întâmplat în cazul unei doam- 
ne, care, pe când mai era încă fetiţă, şi-a rupt coloa- 
na aruncându-se de la fereastră în intenţia de a se 
sinucide, ducând apoi cu toată paraplegia o viață dem- 
nă și fericită. Fără îndoială că a fost vorba de crea- 
rea unui obstacol greu de depășit care a făcut ca pentru 
toți acești tineri disperaţi din plictiseală viața să me- 
rite din nou să fie trăită. 

Nu ducem lipsă de obstacole pe care trebuie să le 
depășim pentru a evita pieirea omenirii, și depășirea 
acestor obstacole e fără îndoială îndeajuns de difici- 
lă spre a se asigura situații de afirmare satisfăcătoare 
pentru fiecare dintre noi. Rolul educaţiei e ca aces- 
te obstacole să le fie cunoscute tuturor oamenilor. 


VI 
Decăderea genetică 


Apariţia 51, mai mult, dăinuirea acelor moduri de 
comportare socială care aduc pe de o parte foloase 
comunităţii, dăunând însă pe de altă parte individu- 
lui, reprezintă — după cum a demonstrat de curând 
Norbert Bischof— o grea problemă pentru orice în- 
cercare de explicare pe baza principiilor mutației 51 
selecției. Chiar dacă procesele de selecție a grupelor, 
care nu sunt atât de ușor de înţeles și asupra cărora 
nu doresc să insist aici, ar putea explica apariția mo- 
durilor de comportare „altruiste““, sistemul social ce ia 
naștere în acest fel va fi totuși în mod necesar /abil. 
Dacă, de pildă, în cazul stăncuţei, co/oeus monedula 
L., a apărut o reacție de apărare, prin care fiecare in- 
divid intervine cu un curaj extraordinar pentru salva- 
rea unui alt exemplar din aceeași specie încolțit de 
un animal de pradă, nu e greu să ne dăm seama din 
ce motive un grup ai cărui membri dețin acest mod 
de comportare are şanse de supraviețuire mai mari de- 
cât unul nevoit să se lipsească de el. Ce împiedică însă 
apariţia în interiorul grupului a unor indivizi lipsiți 
de reacția de apărare a camarazilor? Trebuie să ne aș- 
teptăm întotdeauna la mutații ce duc la dispariţia unor 
însușiri, ele producându-se aproape inevitabil mai de- 
vreme ori mai târziu. Dacă ele se referă la comporta- 
mentul altruist de care am vorbit, ele trebuie să însemne 

pentru cel vizat un avantaj al selecţiei din care pre- 
supunem că apărarea celui la fel cu el este periculoa- 
să. Așadar, mai devreme sau mai târziu „elementele 
asociale““ care parazitează în cadrul modurilor de com- 
portare socială ale membrilor încă nonmnali ai socie- 
tății ar trebui să penetreze societatea. Bineînţeles, 
acest lucru e valabil numai pentru acele animale so- 
ciale la care funcţiile reproducerii și muncii sociale 
nu sunt împărțite între indivizi diferiţi, după cum se 
întâmplă în cazul insectelor care trăiesc în colonii. La 
ele, problemele schițate aici nu există, și poate că 
aceasta constituie motivul faptului că „altruismul“ sol- 
daților şi lucrătorilor a putut lua fonme atât de radi- 
cale în rândul acestor animale. 

Nu știm ce împiedică penetrarea societăţii de că- 
tre paraziți sociali în cazul animalelor vertebrate so- 
ciale. De altfel, e greu să ne închipuim că o stăncuță 
ar putea lua atitudine în fața „lașităţii“ unui tovarăş 
social care nu participă la reacția de apărare a unui 
camarad. „Luarea unei atitudini“ față de o compor- 
tare asocială e un fapt cunoscut numai la un nivel 
de integrare relativ inferior precum și la cel mai înalt 
nivel de integrare a sistemelor vii, adică la nivelul 
„statului“ celular și la cel al societăţii umane. Imu- 
nologii au descoperit faptul extrem de interesant că 
există o legătură strânsă între capacitatea de forma- 
re a anticorpilor şi pericolul apariției unor tumori ma- 
ligne. Se poate chiar afirma că formarea substanțelor 
specifice de apărare a putut fi „inventată“ numai în 
condiţiile unei presiuni selective exercitate în cazul 
organismelor cu viaţă lungă şi, înainte de toate, în ca- 
zul organismelor cu o perioadă de creștere mare, de 
către pericolul permanent ca în urma nenumăratelor 

diviziuni celulare prin așa-numita mutație rami fica- 
tă să ia naștere periculoase forme celulare „asociale“. 
La nevertebrate nu există nici tumori maligne şi nici 
fonmare de anticorpi, aceste fenomene apărând brusc 
în lanţul fiinţelor vii odată cu primele vertebrate, peș- 
tii ciclostomi, printre care se numără de exemplu mrea- 
na cu nouă ochi. Probabil că am muri cu toţii la o 
vârstă fragedă în urma tumorilor maligne dacă orga- 
nismul nostru nu ar fi dezvoltat sub forma reacțiilor 
sale imunitare un fel de „poliție celulară“ care opreș- 
te la timp buruienile asociale. 

La om, un membru normal al societăţii prezintă 
moduri de reacţie specifice într-un grad înalt, prin care 
el răspunde unui comportament asocial. Noi, oame- 
nii, „ne revoltăm“, și până și cel mai blând intervi- 
ne cu fapta dacă e martorul maltratării unui copil sau 
al violării unei femei. O analiză comparată a structu- 
rii dreptului la diferite culturi scoate la iveală o cores- 
pondenţă ce merge până în detalii și care nu se poate 
explica prin considerente cultural-istorice. Goethe spu- 
nea: „De dreptul care s-a născut cu noi, de acela nu 
e vorba, din păcate, niciodată.“ Credinţa în existența 
unui drept natural independent de vreo legislație de- 
terminată cultural e însă legată fără îndoială încă din 
vechime de părerea că acest drept ar fi de origine 
supranaturală, nemijlocit divină. 

Printr-un ciudat concurs de împrejurări, în ziua când 
m-am apucat să scriu capitolul de față am primit de 
la Peter H. Sand, cercetător al dreptului comparat, o 
scrisoare din care citez: „Din ce în ce mai mult, ana- 
lizele noi ale dreptului comparat se preocupă de ase- 
mânările structurale dintre diferite sisteme juridice 
ale lumii (după cum e cazul, de exemplu, într-un re- 

cent publicat proiect de echipă al Universităţii Cor- 
nell, «Common Core of Legal Systems»). Pentru co- 
respondențele într-adevăr relativ numeroase s-au dat 
până acum trei explicații mai importante: una din- 
tr-o perspectivă metafizică asupra dreptului natural 
(corespunzând vitaliștilor din științele naturii), una 
istorică (schimbul de idei prin difuzie şi prin contac- 
tul dintre diferitele sisteme juridice, ceea ce înseam- 
nă deci un comportament însușit prin imitație) 51 una 
ecologică (adaptarea la condițiile de mediu, respec- 
tiv infrastructură, altfel spus, un mod de comportare 
însușit prin experiența comună). De curând, la aces- 
tea se adaugă şi o explicaţie psihologică a «simțului 
comun al dreptului» (noţiune de instinct!) din expe- 
rienţe tipice ale copilăriei, explicaţie ce se revendi- 
că în mod direct de la Freud (l-aş numi în primul rând 
pe prof. Albert Ehrenzweig din Berkeley cu «juris- 
prudenţa psihanalitică»). Această orientare nouă se 
remarcă în esenţă prin conştientizarea faptului că, por- 
nind de la fenomenul social de «drept», ea ajunge la 
structuri individuale, pe când în teoria tradițională a 
dreptului se întâmplă invers. Consider însă regretabil 
faptul că se pune mereu accent pe modurile de com- 
portare însușite, pierzându-se din vedere posibile mo- 
duri de comportare înnăscute în domeniul dreptului. 
După lectura tratatelor dumneavoastră complete (în 
parte greu de rumegat pentru un Jurist) sunt ferm con- 
vins de faptul că în ceea ce priveşte acest misterios 
«simţ al dreptului» (termen care, de altfel, apare cu mult 
timp în urmă în teoria dreptului, dar fără vreo expli- 
caţie) e vorba în mare măsură de moduri de compor- 
tare tipice înnăscute.“ 

Sunt întru totul de acord cu acest punct de vede- 
re, fiind însă totodată pe deplin conștient de marile 

dificultăți care survin în aducerea unei dovezi nece- 
sare în acest sens, dificultăți la care face referire și dom- 
nul prof. Sand în scrisoarea sa. Dar indiferent de ce 
ne va aduce în viitor cercetarea în domeniul surselor 
filogenetice și ale istoriei culturii, putem considera ca 
un fapt științific că specia homo sapiens dispune de 
un sistem într-un înalt grad diferențiat al modurilor 
de comportare, care servește, în mod perfect analog 
cu sistemul de formare a anticorpilor în statul celu- 
lar, la eliminarea paraziţilor dăunători comunității. 

Și în criminologia modemă se pune întrebarea ce 
laturi ale comportamentului criminal se bazează pe 
dispariţii genetice ale unor moduri de comportare 51 
inhibiţii înnăscute şi ce laturi pot fi explicate prin per- 
turbări în transmiterea culturală a normelor sociale. 
Numai că aici răspunsul la această întrebare, deși la 
fel de dificil, prezintă o importanţă practică mult mai 
mare decât în știința juridică. Dreptul rămâne drept, 
el trebuind respectat indiferent dacă structura sa e de- 
terminată de o evoluţie filogenetică ori culturală. La 
judecarea unui criminal, întrebarea dacă defectul său 
e determinat genetic ori educațional e foarte impor- 
tantă pentru perspectivele de a-l reintegra în societa- 
te. Ce-i drept, e posibil ca aberaţiile genetice să poată 
fi corectate printr-un antrenament cu un scop precis, 
așa cum după afirmaţiile lui Kretschmer e posibil ca 
multe persoane excesiv de suple să dobândească prin- 
tr-o gimnastică făcută cu o consecvență de-a dreptul 
schizotimă în mod secundar o musculatură cu ade- 
vărat atletică. Dacă tot ceea ce este programat filo- 
genetic nu ar putea fi influenţat ipso facto prin învăţare 
și educaţie, atunci omul ar fi o minge iresponsabi- 
lă în bătaia pornirilor sale instinctive. Întreaga con- 

vieţuire culturală pomește de la premisa că omul în- 
vaţă să-și stăpânească instinctele, toate predicile as- 
cezei având tocmai acest sâmbure de adevăr. Dar 
dominaţia pe care raţiunea și responsabilitatea o exer- 
cită nu are o forță nelimitată. La omul sănătos, ea se 
limitează să-l încadreze în societatea culturală. Cel 
sănătos sufletește și psihopatul — pentru a reveni la 
vechea mea parabolă — nu se deosebesc între ei mai 
mult decât un om cu un defect compensat al inimii și 
un om cu un defect necompensat al inimii. Așa cum 
a spus-o foarte bine Amold Gehlen, omul e prin na- 
tura sa, adică prin filogeneza sa, o fiinţă culturală. Cu 
alte cuvinte, pomirile sale instinctive şi stăpânirea lor 
responsabilă, cultural determinată, formează un sis- 
tem, în care funcţiile celor două subsisteme se află în 
perfectă rezonanţă. Un dezechilibru cât de mic duce 
la o perturbare, acest lucru întâmplându-se mai ușor 
decât şi-ar închipui marea majoritate a oamenilor, care 
înclină să creadă în atotputermnicia rațiunii umane și a 
învățării. Dar dimensiunile compensării pe care omul 
o realizează exersându-și dominația asupra propriilor 
pomiri sunt din păcate reduse. 

Înainte de toate, criminologia ştie prea bine cât de 
reduse sunt perspectivele de a face din aşa-numitele 
persoane cu deficiență afectivă oameni sociali. Acest 
lucru este valabil în egală măsură pentru cei născuți 
cu deficiență afectivă și pentru acei nefericiţi care s-au 
ales cu aproximativ aceleași perturbări, în unma unei 
educaţii defectuoase, îndeosebi prin Hospizalisation! 
(Rene Spitz). Un contact social personal insuficient 
cu mama în timpul celei dintâi perioade a copilăriei 


1 Dereglare ireversibilă din perioada fragedei copilării (n.£.). 

duce — în cel mai bun caz — la incapacitatea de a 
realiza legături sociale, incapacitate ce se manifes- 
tă din punct de vedere simptomatic foarte asemănă- 
tor cu deficiența afectivă înnăscută. Așadar, nu toate 
defectele înnăscute sunt incurabile, după cum exis- 
tă defecte dobândite care sunt incurabile; vechiul 
principiu al medicului, care spune că „e mai bine să 
previi decât să vindeci“ e valabil și pentru pertur- 
bări sufletești. 

Credinţa în atotputemicia reacției determinate se 
face vinovată în mare măsură de anumite sentinţe ju- 
decătorești bizare. F. Hacker relatează în prelegerile 
sale de la Clinica Menning din Topeka, Kansas, de- 
spre un caz în care un tânăr ucigaș e eliberat dintr-o 
clinică după un tratament psihoterapeutic în urma că- 
ruia e considerat „vindecat“, pentru a săvârși apoi la 
scurt timp o nouă crimă. A fost nevoie ca acest lu- 
cru să se repete de patru ori, societatea umană, de- 
mocratică 51 behavioristică ajungând la concluzia că 
ucigașul reprezintă un pericol public abia după ce 
acesta şi-a răpus cea de-a patra victimă. 

Acești patru morți reprezintă o pagubă mică în com- 
paraţie cu atitudinea opiniei publice actuale față de 
fenomenul infracțional în ansamblu. Convingerea că 
toți oamenii s-ar naște egali și că toate cusururile mo- 
rale ale infractorului s-ar datora păcatelor comise de 
cei care l-au educat a devenit o adevărată religie, du- 
când la distrugerea oricărui simţ natural al dreptului, 
mai ales la cei care suferă mutații în plan etic și se con- 
sideră, plini de autocompătimire, victime ale societă- 
ţii. Un ziar austriac a prezentat de curând următoarea 
știre de senzaţie: „Frica de părinţi îl împinge pe un 
tânăr de șaptesprezece ani la crimă.“ ΕἸ o violase pe 

sora sa în vârstă de zece ani, strangulând-o apoi în 
urma amenințării acesteia de a spune totul părinţilor. 
În înlănţuirea complexă de efecte, părinţii îşi vor fi avut 
măcar întru câtva partea lor de vină, dar cu siguran- 
τᾶ nu prin aceea că i-au insuflat băiatului prea multă 
teamă. 

Aceste extreme în mod evident patologice ale for- 
mării opiniilor pot fi înțelese abia atunci când știm că 
ea este o funcţie a acelor sisteme de reglare care tind 
spre oscilații. Opinia publică manifestă inerție, reac- 
ționând abia după mulți „timpi morți“ la acțiunea unor 
factori noi; totodată, ei îi plac simplificările grosie- 
re, ce reprezintă de multe ori exagerări ale unor stări 
de fapt. De aceea, opoziţia care ia atitudine critică față 
de o opinie publică este aproape întotdeauna în drept. 
Dar ea ocupă în noianul curentelor de opinie poziții 
extreme, pe care nu le-ar fi adoptat niciodată dacă nu 
și-ar fi propus să compenseze opinia opusă. Dacă opi- 
nia care până în acel moment fusese dominantă pier- 
de masiv teren, ceea ce îndeobşte se întâmplă în mod 
brusc, ea pendulează către poziția extremă, la fel de 
exagerată, pe care se situase până atunci opoziția. 

Actuala imagine deformată a unei democraţii libe- 
rale se află la punctul culminant al unei oscilaţii. La 
polul opus, unde pendulul s-a găsit nu cu mult timp 
în urmă, stau Eichmann 51 Auschwitz, eutanasia, ura 
de rasă, genocidul şi linşajul. Trebuie să ne fie clar 
faptul că, dacă se va întâmpla vreodată ca pendulul 
să ajungă în stare de echilibru, capetele sale vor ară- 
ta amândouă valori adevărate: la „stânga“ valoarea 
afinmării libere a individului, iar la dreapta valoa- 
rea sănătăţii sociale 51 culturale. Inumane devin nu- 
mai excesele în ambele sensuri. Oscilaţia continuă, 

în America profilându-se deja pericolul ca în urma re- 
voltei pe deplin îndreptățite în sine, dar lipsite de mă- 
sură, a tinerilor și a negrilor, să li se dea elementelor 
de extremă dreaptă mult doritul prilej pentru a predi- 
ca animate de vechea lipsă de măsură, de care nu pot 
fi dezvăţate, revenirea în forță la polul opus. Cel mai 
rău lucru îl reprezintă însă faptul că aceste oscilații ide- 
ologice, pe lângă faptul că nu sunt cu nimic atenuate, 
prezintă o tendinţă periculoasă de a deveni, amplifi- 
cându-se, „catastrofe de reglare“. Este de datoria oa- 
menilor de ştiinţă să găsească de urgență măsurile 
necesare pentru atenuarea acestei oscilații diavolești. 

Faptul că şi aici cerința de a-l trata cu omenie pe 
individul luat în parte se află în contradicție cu inte- 
resele omenirii reprezintă una dintre aporiile omeni- 
rii civilizate. Compasiunea noastră față de cel situat 
din cauza unor perturbări comportamentale la mar- 
ginea societăţii, fiind marcat de o deficiență ce poa- 
te fi cauzată la fel de bine de o dereglare ireversibilă 
din perioada fragedei copilării (Hospizalisation) ori de 
o lacună genetică, împiedică protejarea celui nonmal 
din punct de vedere comportamental. Cum încerci să 
împarți oamenii în persoane normale şi persoane cu 
deficiențe, ești suspectat că pledezi pentru camera de 
gazare. 

Fără îndoială că „misteriosul simţ al dreptului“, de 
care vorbeşte P. H. Sand, este un sistem de reacții 
determinate în mod genetic şi care ne fac să acţio- 
năm împotriva comportamentului asociai al unor in- 
divizi din aceeași specie. Ele indică melodia de bază, 
invariabilă în perioade istorice, pe baza căreia au fost 
compuse diferitele sisteme morale și de drept ale cul- 
turilor în parte, ce au luat naștere în mod indepen- 

dent unul de altul. Nu încape nici o îndoială că pro- 
babilitatea unor erori crase ale acestui simţ nereflec- 
tat al dreptului este la fel de mare ca la oricare alt mod 
instinctiv de a reacționa. Cel care, aparținând unei cul- 
turi străine, „face gafe“ (tăind, de pildă, un palmier 
sfânt, după cum li s-a întâmplat participanților la pri- 
ma expediţie genmană în Noua Guinee) va fi ucis cu 
același simţ autosuficient al dreptății ca un membru 
oarecare al societății ce săvârşește, chiar fără vină, 
o crimă împotriva tabuurilor culturii. Acel „mobbing', 
care duce atât de ușor la Justiția prin linșaj, este în- 
tr-adevăr unul dintre modurile comportamentale cele 
mai inumane la care oamenii moderni normali ajung 
să recurgă. ΕἸ se face vinovat de toate atrocitățile 
comise împotriva „barbarilor“ din afară precum 51 
împotriva minorităţilor din sânul propriei societăți, 
accentuând înclinația spre o pseudoformare a spe- 
ciilor în sensul lui Erikson și aflându-se la baza mul- 
tor fenomene de proiecţie pe care psihologia socială 
le cunoaște prea bine, printre care se află 51 căutarea 
tipică a „tapului ispășitor““ pentru propriul eşec și mul- 
te alte impulsuri extrem de periculoase și de imora- 
le, care — neputând fi diferențiate de către cineva lipsit 
de exercițiu — converg în acel simţ global al drep- 
tului. 

Totuşi acesta e la fel de indispensabil pentru an- 
grenajul modurilor noastre de comportare socială cum 
este glanda tiroidă pentru hormoni, iar tendința per- 
fect vizibilă din zilele noastre de a-l condamna în în- 
tregime şi de a-l anihila e în aceeaşi măsură greșită 
ca încercarea de a vindeca boala lui Basedow prin ex- 
tirparea totală a tiroidei. Eliminarea simțului natural 
al dreptului prin tendința actuală către toleranță abso- 

lută e întărită în acţiunea ei periculoasă de doctrina 
pseudodemocratică, ce afirmă că întregul compor- 
tament uman ar fi însușit prin învăţare. Multe aspec- 
te din comportamentul nostru benefic ori dăunător 
societăţii reprezintă o binecuvântare ori un blestem al 
unei amprente puse încă din cea mai fragedă copilă- 
rie de nişte părinți mai mult sau mai puţin înțelegă- 
tori, responsabili şi înainte de toate sănătoși din punct 
de vedere emoţional. Altele, nu mai puţin numeroa- 
se, sunt detenmninate genetic. Știm că marele impe- 
rativ al întrebării responsabile și categorice nu poate 
compensa decât în foarte mică măsură neajunsurile 
din cadrul comportamentului social, dobândite prin 
educaţie ori pe cale genetică. 

Dacă ai învăţat să gândești biologic, cunoscând la 
fel de bine puterea pomirilor instinctive și relativa in- 
suficienţă a oricărei morale responsabile și a tuturor 
principiilor bune, și dacă pe deasupra știi să priveşti 
perturbările comportamentului social dintr-o perspec- 
tivă psihiatrică a psihologiilor abisale, ajungi să nu 
mai condamni „delincvenţii““ cu acea mânie justiția- 
ră specifică naivului cu sentimente putemice. Cel afec- 
tat de o perturbare funcțională va fi atunci privit mai 
degrabă ca un bolnav vrednic de compasiune și nu ca 
un om rău posedat de Satana, lucru altminteri perfect 
posibil din punct de vedere teoretic. Dacă însă la aceas- 
tă din urmă poziție îndreptățită se adaugă credinţa ero- 
nată a doctrinei pseudodemocratice că, fiind structurat 
prin condiţionare, orice comportament uman poate fi 
transformat 51 corectat în mod nelimitat prin procede- 
ul condiționării, se ajunge la o păcătuire gravă îm- 
potriva comunității umane. 

Spre a ne da seama de pericolele ce iau naștere pen- 
tru omenire în unma dispariției pe cale genetică a unor 

instincte este nevoie să înţelegem că în condiţiile vie- 
ţii civilizate modeme nu există nici un factor care 
să acționeze în sensul realizării unei selecții pentru 
simplul motiv că așa se cuvine, excepţie făcând poa- 
te numai simțul nostru înnăscut pentru valoarea bu- 
nei-cuviinţe. În cadrul întrecerii economice pe care 
o trăiește cultura occidentală, împotriva acestei va- 
lori se manifestă fără îndoială un criteriu negativ de 
selecţie! Din fericire, progresul economic nu este co- 
relat în mod necesar cu rata de reproducere. 

Faptul că nu ne putem dispensa de morală este ilus- 
trat foarte bine de o veche glumă evreiască: Un mi- 
liardar vine la un șadhen (agent matrimonial), lăsând 
să se înțeleagă că ar vrea să se căsătorească. Plin de 
zel, şadhenul începe de îndată să ridice în slăvi o fată 
nespus de fnumoasă, ce ajunsese de trei ori la rând Miss 
America, dar bogătașul dă din cap: „Frumos sunt 51 
eu.“ Cu prezenţa de spirit caracteristică profesiei sale, 
șadhenul se apucă imediat să laude o altă partidă in- 
teresantă, ce dispunea de o zestre de mai multe mili- 
arde de dolari. „Nu-mi trebuie“, spuse bogătașul, „sunt 
și eu destul de bogat.“ Imediat şadhenul trece la un 
al treilea registru, aducând vorba de o tânără care la 
21 de ani era conferenţiar în matematică, ocupând în 
prezent, la numai 24 de ani, postul de profesor titular 
la catedra de Informatică a MIT. „Nu-mi trebuie so- 
ție deşteaptă“, spune miliardarul cu dispreţ, „deștept 
sunt și eu.“ La care șadhenul strigă disperat: „Pentru 
numele lui Dumnezeu, ce fel de soţie doriți?“ „Una 
cuviincioasă “, îi răspunde bogătașul. 

Știm de la animalele noastre de casă și chiar de la 
animalele sălbatice care s-au înmulțit în captivitate cât 
de repede se degradează modurile de comportare 

socială în cazul dispariţiei selecției specifice. La anu- 
mite specii de pești care-și îngrijesc puii, înmulțirea 
artificială a dus numai în decursul câtorva generaţii 
la asemenea perturbări genetice ale capacităţii de a-și 
îngriji puii, încât abia dacă se mai găsea o pereche 
în stare să o facă așa cum trebuie. În mod ciudat ana- 
log, cu degradarea normelor de comportare socială de- 
terminate cultural (p. 71 și urm.), şi în această privință 
mecanismele cele mai diferențiate, cele care au parcurs 
doar o scurtă evoluţie istorică, par a fi deosebit de pre- 
dispuse la această perturbare. Vechile instincte atât de 
răspândite, cum ar fi instinctul de a mânca și instinc- 
tul sexual, manifestă adesea o tendință spre hipertro- 
fiere, dar trebuie luat în considerare aici faptul că, atunci 
când îmblânzeşte un animal, omul încurajează în mod 
selectiv lăcomia acestuia de a mânca și pornirea că- 
tre împerechere, ambele făcute la întâmplare, fără ale- 
gere, căutând în schimb să elimine pornirile agresive 
și de evadare, pe care el le consideră dăunătoare. 
Privit în mare, animalul de casă e într-adevăr o ca- 
ricatură răutăcioasă a stăpânului său. Într-o lucrare 
mai veche (1954) am arătat că receptarea noastră es- 
tetică a valonlor prezintă legături vizibile cu acele 
transformări corporale ce se manifestă în mod regu- 
lat în cazul îmblânzirii animalelor. Atrofia muscula- 
ră, depunerea stratului adipos în zona burţii, scurtarea 
bazei craniene şi a extremităților sunt semne tipice 
ale domesticirii, fiind considerate în general neplă- 
cute atât în cazul animalului cât și în cel al omului, 
opusul lor făcându-l în schimb pe proprietar să apară 
drept „nobil“. În mod perfect analog decurge şi apre- 
cierea noastră, bazată pe simţuri, a caracteristicilor 
comportamentale distruse ori măcar periclitate prin 

domesticire: dragostea maternă, acționarea cu altru- 
ism 51 curaj pentru familie şi societate sunt în aceeași 
măsură norme comportamentale programate instinc- 
tiv ca și mâncatul și împerecherea, dar noi le resim- 
țim în mod clar ca fiind mai bune și mai nobile. 

În tratatele amintite am ilustrat în mod amănun- 
țit ce legături strânse există între periclitarea anumi- 
tor caracteristici prin domesticire şi prin felul în care 
le apreciem datorită simțului nostru etic și estetic. 
Corelarea este prea evidentă pentru a fi o întâmpla- 
re, singura explicaţie posibilă constând în supoziţia 
că judecăţile noastre de valoare s-ar baza pe anumi- 
te mecanisme implementate având scopul de a pune 
o barieră în calea unor fenomene de degradare bine 
precizate care ar ameninţa omenirea. Se prea poate ca 
51 simțul dreptului să se bazeze pe o structură progra- 
mată filogenetic, a cărei funcție să fie contracararea 
penetrării societății de către indivizi asociali. 

Un sindrom al mutaţiilor genetice care a apărut fără 
nici o îndoială în mod analog și din aceleași cauze 
la om și la animalele sale de casă este combinaţia ciu- 
dată între precocitatea sexuală și întinerirea perma- 
nentă. Cu mult timp în urmă, Bolk a arătat că, prin 
foarte multe caracteristici corporale, omul seamănă mult 
mai mult cu formele tinere ale celor mai apropiate rude 
zoologice ale sale decât cu animalele adulte. Rămâne- 
rea permanentă într-o stare de tinereţe e denumită în- 
deobște în biologie neotenie. L. Bolk (1926) atrage 
atenția asupra acestui fenomen în cazul omului, pu- 
nând însă un accent deosebit pe încetinirea ontogene- 
zei umane și vorbind de cele mai multe ori de retardare. 
Ontogeneza corpului uman prezintă aspecte similare 
cu cea a comportamentului său. Așa cum am încer- 

cat să subliniez (1943), curiozitatea jucăușă de a cer- 
ceta a omului, care se menţine până la vârste înain- 
tate, deschiderea sa față de tot ce există pe lume 
reprezintă, după cum a arătat Amold Gehlen (1940), 
o caracteristică persistentă a tinereţii. 

Caracterul copilăros constituie una dintre cele mai 
importante, indispensabile şi în cel mai nobil sens al 
cuvântului umane însușiri ale omului. „„Omul e pe de- 
plin om doar atunci când se joacă“, spune Friedrich 
Schiller. „În omul adevărat se ascunde un copil ce 
vrea să se joace“, spune Nietzsche. Soţia mea m-a în- 
trebat: „Cum adică se ascunde?“ La câteva minute 
după ce am făcut cunoștință, Otto Hahn m-a întrebat: 
„Spuneţi-mi, sunteți cumva copilăros? Sper să nu mă 
înţelegeţi greşit!“ 

Însuşirile copilăreşti se numără fără nici o îndo- 
ială printre premisele devenirii umane. Se pune însă 
întrebarea dacă întoarcerea programată genetic a omu- 
lui la copilărie nu e pe cale să ia proporții ce pot avea 
consecințe nocive. Am arătat deja la p. 39 și urm. că 
fenomenul intoleranţei la neplăcere și cel al nivelă- 
rii simţurilor pot genera un comportament infantil. E 
foarte probabil ca la aceste procese determinate ge- 
netic să se adauge altele, determinate cultural. Cerin- 
ţa fremătătoare de satisfacere imediată a simţurilor, 
lipsa oricărei responsabilități și a oricărui scrupul față 
de sentimentele altora sunt tipice pentru copiii mici, 
fiind în cazul lor perfect scuzabile. Munca susținută 
în vederea unui scop îndepărtat, responsabilitatea ac- 
țiunilor proprii și manifestarea grijii chiar față de cei 
mai puțin apropiaţi sunt norme de comportare ce-l ca- 
racterizează pe omul matur. 

De imaturitate vorbesc cercetătorii cancerului 
atunci când vor să caracterizeze una dintre însușirile 

fundamentale ale tumorii maligne. Dacă o celulă pier- 
de toate acele însușiri ce fac din ea parte și verigă a unui 
anumit ţesut uman, a epidermei, a epiteliului intes- 
tinului ori a glandei mamare, ea „regresează“ în mod 
necesar către o stare ce corespunde unei faze mai tim- 
purii din istoria filogenetică sau individuală, altfel 
spus, ea se va comporta ca un organism unicelular 
sau ca o celulă embrionară, începând să se dividă fără 
menajamente în ceea ce priveşte corpul ca întreg. Cu 
cât regresia merge mai departe, cu cât țesutul nou for- 
mat se deosebește mai mult de un ţesut normal, cu 
atât mai avansată va fi tumoarea malignă. Un papilom, 
care, oricum, prezintă încă multe însușiri ale epider- 
mei normale, fiind totuşi un neg care a crescut pe su- 
prafaţa ei, e o tumoare benignă, un sarcom în schimb, 
care e alcătuit dintr-o serie de celule mezoderme to- 
tal nediferenţiate, e o tumoare malignă. Creșterea ne- 
fastă a tumorilor maligne se bazează, după cum s-a 
sugerat deja, pe faptul că anumite măsuri de apăra- 
re, prin care organismul contracarează de obicei apa- 
riția unor celule „asociale“, nu sunt eficiente sau sunt 
anihilate de către celulele tumorii. Dacă țesutul încon- 
jurător va considera însă tumoarea ca fiind la fel cu 
el și o va hrăni în consecinţă, tumoarea ar putea creş- 
te și s-ar putea infiltra din ce în ce mai mult, provo- 
când moartea organismului. 

Putem duce mai departe aici analogia pe care am 
descris-o deja mai sus. Un om lipsit de norme de com- 
portare socială matură, care va rămâne astfel într-o 
stare infantilă, devine în mod necesar un parazit al 
societăţii. | se pare firesc să beneficieze în continua- 
re de grija adulților, grijă ce i se cuvine doar copilu- 
lui. Sziddeutsche Zeitung a relatat de curând despre un 

tânăr care și-a ucis bunica pentru a face rost de câte- 
va mărci necesare vizionării unui film. ΕἸ se justifi- 
ca repetând cu îndărătnicie că i-ar fi spus bunicii că 
avea nevoie de bani pentru cinema. Desigur că acest 
om era debil mintal într-o fază gravă. 

Nenumăraţi tineri privesc cu dușmănie ordinea so- 
cială actuală și astfel 51 pe părinţii lor. Faptul că în 
ciuda acestei atitudini ei consideră de la sine înțeles 
să fie susținuți de această societate şi de acești părinți 
dovedește infantilitatea lor nereflectată. 

Dacă fenomenul creșterii infantilității și crimina- 
lităţii în rândul tinerilor, ce caracterizează omul ca 
produs al civilizaţiei, se bazează într-adevăr, așa cum 
mă tem, pe fenomene de decădere genetică, ne aflăm 
într-o situație extrem de periculoasă. Sentimentul care 
ne dictează să acordăm o înaltă apreciere la ceea ce 
e bun și cuviincios este mai mult ca sigur unicul fac- 
tor care mai acţionează astăzi cât de cât eficient în mod 
selectiv în sensul combaterii fenomenului de degra- 
dare a comportamentului social. Chiar și versatul afa- 
cerist din bancul nostru dorea să se însoare cu o fată 
cuviincioasă! Tot ceea ce am discutat în capitolele an- 
terioare, suprapopularea, concurenţa comercială, dis- 
trugerea mediului încon jurător natural și înstrăinarea 
de armonia sa demnă de venerație, dispariţia, prin mo- 
leșire, a capacităţii de a avea sentimente putemice, toa- 
te acestea, așadar, sunt de natură să-l lipsească pe omul 
modern de orice discemământ între bine și rău. La 
aceşti factori se adaugă 51 disculparea asocialului, la 
care ne obligă înțelegerea temeiurilor genetice și psi- 
hologice ale comportamentului său dereglat. 

Trebuie să învăţăm să punem de acord omenia pli- 
πᾷ de înţelegere față de individ şi grija față de necesi- 

tățile comunităţii umane. Individul luat în parte, afec- 
tat de dispariția unor moduri de comportare socială 
și totodată de pierderea capacităţii de a nutri sentimen- 
tele ce le însoțeau, e într-adevăr un biet bolnav care 
merită întreaga noastră compasiune. Această dispari- 
ție reprezintă însă râul pur și simplu. Ea nu e numai 
o negare și anihilare a procesului de creaţie prin care 
animalul a devenit om, ci un lucru mult mai rău și cu- 
tremurător. Într-un mod cu totul misterios, perturba- 
rea comportării morale duce adesea nu numai la o 
simplă dispariţie a tot ceea ce resimţim ca fiind bun 
ȘI CUVIINCIOS, Ci generează chiar o dușmănie activă îm- 
potriva acestor valori. Tocmai datorită acestui feno- 
men, multe religii cred în existenţa unui dușman și 
oponent al lui Dumnezeu. Dacă privim cu atenție tot 
ceea ce se întâmplă la ora actuală în lume, nu-l putem 
contrazice pe un credincios care afirmă că a venit An- 
ticristul. 

Fără îndoială că prin degradarea comportamentu- 
lui social determinat pe cale genetică ne ameninţă 
într-un mod extrem de urât Apocalipsa. Dar acest pe- 
ricol nu este la fel de grav ca altele, precum cel al 
suprapopulării ori cercul vicios al întrecerii comer- 
ciale, fenomene care nu pot fi combătute decât prin 
măsuri radicale, presupunând cel puţin o revalori- 
zare educativă a tuturor pseudovalorilor venerate în 
ziua de azi. Pentru a împiedica decăderea genetică a 
omenirii e de ajuns să ne gândim la vechea înţelep- 
ciune ce răzbate într-un mod clasic din bancul evre- 
[650 pe care l-am citat mai sus. E de ajuns ca atunci 
când ne alegem perechea să nu uităm o cerinţă sim- 
plă 51 care se înțelege de la sine: Cuviincioasă să fie 
fata, 51 el la fel. 

Înainte de a trece la capitolul următor, în care voi 
trata pericolul pierderii tradițiilor din cauza revoltei 
prea radicale a tinerilor, doresc să previn o eventu- 
ală înţelegere greșită. Tot ce am spus până acum de- 
spre consecinţele primejdioase ale creşterii continue 
a infantilităţii, în special în ceea ce priveşte dispari- 
ţia sentimentului de responsabilitate și a receptării va- 
lorilor, se referă la criminalitatea crescândă în rândul 
tinerilor și nicidecum revolta tineretului din zilele 
noastre, revoltă ce se întinde în întreaga lume. Pe cât 
de energic voi combate în cele ce urmează periculoa- 
sele greșeli la care se dedă tineretul, pe atât de clar 
vreau să precizez aici că el nu suferă în nici un caz de 
vreo lipsă a capacităţii de a simţi moral 51 social şi cu 
atât mai puţin a receptării valorilor. Dimpotrivă: tine- 
rii își dau seama perfect nu numai de faptul că e ceva 
putred în Danemarca, ci 51 de faptul că sunt multe lu- 
cruri putrede în state cu mult mai mari. 


VII 
Sfărâmarea tradiţiei 


Dezvoltarea unei culturi prezintă câteva analogii 
interesante cu dezvoltarea filogenetică a speciilor. 7ia- 
diția cumulativă, care se află la baza oricărei culturi, 
pomește de la performanţe noi în esenţa lor, ce nu apar 
la nici o specie de animal, 51 anume întâi de toate de 
la gândirea conceptuală și limbajul cuvintelor, care, 
datorită capacităţii de formare liberă a simbolurilor, 
deschid omului posibilități nemaiîntâlnite de lărgi- 
re 51 transmitere a cunoștințelor dobândite individual. 
Această „moștenire a însușirilor dobândite“ ce apare 
în modul arătat reprezintă, la rându-i, motivul pentru 
care evoluția istorică a unei culturi se desfășoară mult 
mai repede decât filogeneza unei specii, mărimea ra- 
portului dintre cele două viteze atingând puteri de or- 
dinul zecilor. 

Atât procedeul prin care o cultură dobândește o nouă 
cunoaștere care să ducă la menţinerea sistemului, cât 
51 cele prin care ea păstrează această cunoaștere dife- 
ră de procedeele de transformare a speciilor. Metoda 
prin care se alege din varietatea de oferte cea care me- 
rită să fie ţinută minte este însă de bună seamă aceeași 
în evoluția speciilor şi în cea a culturii, și anume ale- 
gerea după o verificare temeinică. Desigur, selecția 
care detenmnină structurile și funcţiile unei culturi nu 
este chiar atât de severă ca aceea care acţionează în 

cadrul transformării unei specii, pentru că prin continua 
creștere a puterii sale de a-și supune natura înconjură- 
toare omul se sustrage de la tot mai mulţi factori selec- 
tivi. Astfel, în cazul culturilor se găseşte adesea ceea 
ce la specii nu prea există: așa-numitele structuri de 
lux, altfel spus, structuri a căror formă nu derivă din 
vreo performanță menită să contribuie la menţinerea 
speciei, nici chiar dintr-una mai veche. Pur și simplu 
omul își poate pennite să care cu el mai mult balast 
inutil decât un animal sălbatic. 

În mod ciudat, selecţia pare să fie singurul crite- 
riu care stabileşte ce anume va intra în tezaurul pe- 
ren de cunoaștere al unei culturi ca obicei tradițional 
ȘI „sfânt“. După toate aparențele, chiar invențiile şi 
descoperirile, ce se datorează înţelegerii şi exploră- 
rii raționale, capătă un caracter religios, de ritual, dacă 
au fost transmise prin tradiție un timp mai îndelungat. 
La acest aspect mă voi întoarce în capitolul următor. 
Dacă cercetăm normele tradiționale de comportare so- 
cială dintr-o cultură, așa cum apar ele la prima vede- 
re, așadar fără introducerea unui mod de abordare 
ținând de istoria comparată, nu putem face vreo de- 
osebire între cele care au luat naștere dintr-o „super- 
stiție““ apărută întâmplător și cele izvorâte din revelații 
reale şi din invenţii. Exagerând, s-ar putea spune că 
tot ceea ce se transmite peste mari intervale de timp 
prin tradiţie culturală capătă în cele din urmă carac- 
terul unei „superstiții“ ori al unei „doctrine“. 

Aparent, acest fapt ar putea reprezenta mai întâi o 
„eroare constructivă“ a mecanismului responsabil de 
dobândirea și înmagazinarea cunoștințelor în cultu- 
rile umane. La o analiză mai profundă însă se va ve- 
dea că un conservatorism cât se poate de putemic în 

păstrarea a ceea ce a fost odată verificat reprezintă una 
dintre însușirile vitale ale aparatului căruia îi revine 
în evoluția culturii o sarcină analoagă celei pe care o 
îndeplinește genomul în transformarea speciilor. Păs- 
trarea de date nu e la fel de importantă, ci e chiar mult 
mai importantă decât dobândirea unor date noi, și tre- 
buie să fim conștienți de faptul că în absenţa unor cer- 
cetări specializate nu am avea nici o posibilitate de a 
ști care dintre obiceiurile și tradițiile pe care cultu- 
ra noastră ni le-a transmis reprezintă o superstiție în- 
vechită, de care ne putem dispensa, şi care reprezintă 
un bun cultural indispensabil. 51 în cazul normelor 
comportamentale, al căror efect nefast pare a fi de 
la sine înţeles, cum ar fi de pildă vânătoarea de ca- 
pete practicată de unele triburi din Bomeo și Noua 
Guinee, nu e deloc previzibil ce efecte ar putea avea 
eradicarea lor totală asupra sistemului normelor de 
comportare socială ce ţine laolaltă respectiva grupă 
culturală. Într-un fel, un astfel de sistem reprezintă 
scheletul oricărei culturi, schelet din care e foarte pe- 
riculos să îndepărtezi în mod arbitrar un element fără 
a lua în considerare multitudinea interacțiunilor sale. 

Credinţa eronată că doar ceea ce poate fi înțeles 
pe cale rațională ori, mai mult, doar ceea ce poate 
fi dovedit în mod ştiinţific ar face parte din tezau- 
rul stabil de cunoștințe al omenirii duce la consecin- 
[6 nefaste. „Iluminat științific“, tineretul ajunge să 
nesocotească nepreţuita comoară conținută în tradi- 
{116 oricărei culturi vechi, precum şi în învățăturile 
marilor religii ale lumii. Cel care crede că toate aces- 
tea sunt lipsite de orice valoare cade totodată într-o 
altă greşeală nu mai puţin periculoasă, trăind cu im- 
presia că știința ar putea isca pur 51 simplu din neant 

în mod raţional o întreagă cultură, cu tot ceea ce ţine 
de ea. Această impresie reprezintă un lucru nu cu mult 
mai puţin prostesc decât părerea că știința noastră ar 
fi de ajuns pentru a „îmbunătăţi“ omul în mod arbi- 
trar prin intervenţii asupra genomului uman. O cultu- 
ră conţine la fel de multă știință „crescută“, dobândită 
în urma procesului de selecţie ca şi o specie de ani- 
mal, care, după cum se ştie, nu poate fi deocamdată 
„făcută“. 

Subaprecierea puternică a tezaurului de cunoaş- 
tere nerațională, de tip cultural, şi supraaprecierea ce- 
lui pe care omul ca homo fâber reuşeşte să îl adune 
datorită raţiunii sale nu sunt însă nici pe departe sin- 
gurii factori care ameninţă să ne distrugă cultura, şi 
nici măcar cei mai decisivi. Un raționalism arogant 
nu ar avea motiv să privească în mod clar dușmă- 
nos tradiția moștenită. Ar putea eventual să o priveas- 
că așa cum ar privi un biolog o ţărancă bătrână, care 
l-ar asigura că puricii iau naștere atunci când urina 
intră în contact cu rumegușul. Atitudinea unei mari 
părți a tinerilor din ziua de azi faţă de părinţi e carac- 
terizată de o considerabilă aroganță dispreţuitoare, în 
care nu există nici un dram de blândeţe. Revoluţia ti- 
neretului de azi e susținută de ură, 51 anume de o ură 
strâns înrudită cu cel mai periculos și mai persistent 
dintre toate sentimentele de ură: cu ura naţională. Cu 
alte cuvinte, tineretul revoltat reacționează împotri- 
va generației mai în vârstă în același fel în care un 
grup cultural sau „etnic“ reacţionează împotriva unei 
grupări străine şi dușmane. 

Erik Erikson a fost cel care a arătat primul în ce mă- 
sură considerabilă evoluția divergentă a grupurilor et- 
nice independente din istoria culturii se desfășoară în 

mod analog cu evoluţia pe care subspeciile, speciile 
51 genurile o parcurg în decursul istoriei lor filogene- 
tice. El vorbea de pseudo-speciation, de o „pseudo- 
formare a speciilor“. Unităţile culturale mai mari sau 
mai mici sunt ţinute laolaltă și totodată deosebite de 
alte unități prin rituri și norme de comportare socia- 
lă ce au luat naștere de-a lungul istoriei culturii. Un 
anumit fel de „maniere, un dialect de grup special, un 
fel de a se îmbrăca etc. pot deveni simboluri ale unei 
colectivităţi care să fie îndrăgite și apărate de fiecare 
în parte precum însuși acest grup de oameni cunos- 
cuţi personal și îndrăgiți. După cum am arătat când- 
va (1967), această înaltă preţuire a tuturor simbolurilor 
grupului propriu e însoțită de un dispreț corespunză- 
tor manifestat faţă de oricare altă unitate culturală com- 
parabilă. Cu cât două grupuri etnice s-au dezvoltat mai 
mult timp în mod independent unul de celălalt, cu atât 
diferențele cresc, pe baza acestora putându-se recon- 
strui, în mod analog cu evidenţierea diferențelor de 
caracteristici ale animalelor, cursul evoluţiei lor. În 
ambele cazuri se poate considera că acele caracteris- 
tici care sunt mai răspândite, fiind deci specifice unor 
grupuri mai mari, au o vechime mai mare. 

Orice grup cultural îndea juns de bine conturat are 
într-adevăr tendinţa de a se privi pe sine însuși ca pe 
o specie proprie, considerând că membrii altor uni- 
tăți comparabile nu sunt cu adevărat şi pe deplin oa- 
meni. În foarte multe limbi ale băștinașilor termenul 
utilizat pentru desemnarea tribului propriu e pur şi sim- 
plu „om“. Să ucizi un membru al tribului vecin nu este, 
așadar, o crimă adevărată! Această consecinţă a pse- 
udoformării speciilor este deosebit de periculoasă, 
deoarece prin ea se înlătură în mare măsură inhibiția 

de a ucide un alt membru al speciei, în vreme ce agre- 
siunea intraspecifică declanșată de membrii aceleiași 
specii rămâne în continuare, ea singură, cea eficien- 
tă. Asupra „dușmanului“ se revarsă o mânie cruntă, 
aşa cum omul nu o poate simți nici pentru cel mai pă- 
cătos animal de pradă, ci numai pentru om. Poţi să-ți 
ucizi liniștit dușmanii, având în vedere că nu e vorba 
de oameni adevărați. Bineînţeles că această mentali- 
tate e încurajată de toţi aceia care îndeamnă la răz- 
boaie, fiind o tehnică des folosită de ei. 

Faptul că generaţia tânără începe fără îndoială să 
o considere pe cea mai în vârstă ca fiind o pseudo- 
specie străină îndreptățește o anume îngrijorare. Acest 
lucru este exprimat prin multe simptome. Grupurile 
etnice concurente și cele care se dușmănesc între ele 
au obiceiul să-și dezvolte sau să-şi creeze ad-hoc por- 
tul popular într-un mod deosebit de pregnant. În Eu- 
ropa Centrală, straiele țărănești care să marcheze 
specificul locului au dispărut de mult, ele fund purta- 
te cu îndârjire numai în Ungaria, și anume în acele re- 
giuni unde satele maghiare și cele slovace sunt foarte 
apropiate. Acolo, portul popular e afișat cu mândrie, 
intenția vădită a fiecărui grup etnic fiind aceea de a-i 
supăra pe membrii celorlalte grupuri etnice. Același 
lucru îl fac multe grupuri autoconstituite de tineri re- 
voltaţi, care — în ciuda pretinsei lor respingeri a ori- 
cărui element militar — manifestă în mod uimitor o 
tendinţă vizibilă de a se distinge printr-o uniformă. 
După felul lor de a se îmbrăca, „specialistul“ poate re- 
cunoaște diferitele subgrupuri din sânul grupurilor de 
beatnik, teddyboy, rock, mod, rocker, hippy, gammler 
etc. la fel de ușor cum erau recunoscute odinioară 
regimentele fostei armate austro-ungare. 

Prin obiceiuri și tradiţii, tineretul revoltat încear- 
că, de asemenea, să se distanţeze cât mai mult posi- 
bil de generaţia părinţilor, ceea ce nu presupune defel 
simpla ignorare ἃ comportamentului tradițional al aces- 
tora, ci studierea celui mai mic detaliu, spre a putea 
face taman pe dos. Aceasta reprezintă, de exemplu, una 
dintre explicațiile apariţiei exceselor sexuale în cadrul 
unor grupuri umane la care potenţa sexuală genera- 
lă e după toate aparențele redusă. Tot din dorinţa in- 
tensă de a trece peste interdicțiile părintești se explică 
și faptul că anumiţi studenţi îşi fac nevoile în mod 
public, după cum s-a întâmplat la Universitatea din 
Viena. 

Tinerii respectivi nu-şi dau seama în nici un fel de 
motivaţia acestor moduri comportamentale ciudate, 
ba chiar bizare, găsind cele mai diferite pseudoraţio- 
nalizări, uneori destul de convingătoare, pentru a-și 
explica purtarea: ei protestează împotriva insensibi- 
lităţii generale a părinţilor lor bogaţi față de cei să- 
raci și flămânzi, împotriva războiului din Vietnam, 
împotriva abuzurilor de care se face vinovată con- 
ducerea Universităţii, împotriva a tot ceea ce s-a im- 
pus în toate direcţiile — dar rareori împotriva violării 
Cehoslovaciei de către Uniunea Sovietică. În reali- 
tate însă, atacul lor este îndreptat în mod nediferen- 
[δ΄ împotriva tuturor oamenilor mai în vârstă, fără 
nici O legătură cu linia politică de care aceștia sunt 
atașați. Profesorii de extremă stângă nu sunt ocărâți 
de către studenţii de extremă stângă mult mai puţin 
decât profesorii de extremă dreaptă: H. Marcuse a fost 
insultat odată în felul cel mai grosolan de către stu- 
denți comunişti conduşi de Cohn-Bendit, aducân- 
du-i-se acuzaţii total stupide, cum ar fi cea că el ar fi 

plătit de C.I.A. Atacul nu a fost motivat de faptul că 
el ar fi aparținut vreunei alte linii politice, ci în mod 
exclusiv de acela că aparţinea unei alte generații. 

Ghidată, la rândul ei, de sentimente, generația în 
vârstă înțelege, chiar fără să-și dea seama în mod con- 
știent, că aceste pretinse proteste nu reprezintă de fapt 
decât declaraţii de război și insulte pline de ură. Ast- 
fel, ura dintre generaţii, care — după cum s-a mai ară- 
tat — se înrudește, în esenţa ei, cu ura dintre diferitele 
grupuri etnice, altfel spus cu ura națională, ajunge ra- 
pid la o escaladare periculoasă. Deși am experiență 
în materie de etologie, îmi vine greu să nu mă înfu- 
rii atunci când văd frumoasa bluză albastră a bine si- 
tuatului comunist Cohn-Bendit, și nu trebuie decât să 
studiezi expresia feţei unor astfel de oameni pentru 
a-ți da seama că exact acesta e efectul pe care şi-l do- 
resc. Perspectivele unei înţelegeri sunt astfel mult di- 
minuate. 

Atât în cartea mea despre agresiune (1963) cât şi 
în prelegeri publice (1968, 1969) am discutat despre 
posibilele cauze etologice ale războiului dintre gene- 
rații, aşa că mă voi limita acum la strictul necesar. 
Întregul cerc al acestor fenomene se bazează pe o per- 
turbare funcțională a procesului de dezvoltare des- 
făşurat la om în perioada pubertăţii. În această fază, 
tânărul începe să se desprindă de tradiţiile casei pă- 
rintești, privindu-le critic și orientându-se spre noi 
idealuri, spre un nou grup de care s-ar putea alipi, în- 
sușindu-și cauza lui. Dorinţa instinctivă de a putea să 
și lupte pentru o cauză bună are un rol determinant 
în alegerea obiectului, îndeosebi la oamenii tineri. În 
această fază, tot ceea ce e transmis din vechime apa- 
re ca fiind plictisitor, iar tot ceea ce e nou devine atră- 
gător, putându-se vorbi de o neofilie fiziologică. 

Fără îndoială, acest proces are un rol important în 
menţinerea speciei, fapt ce a dus la includerea sa în 
programul dezvoltat filogenetic al modurilor compor- 
tamentale umane. Funcția sa este aceea de a ajuta la 
formarea unei anumite capacități de adaptare în ca- 
drul transmiterii altminteri prea rigide a normelor com- 
portamentale culturale, procesul care ia astfel naștere 
putând fi asemuit într-un fel cu năpârlirea racului, ce 
se leapădă de rigidul său schelet exterior pentru a pu- 
tea creşte. Ca la toate structurile stabile, şi în cazul 
transmiterii normelor comportamentale culturale func- 
ţia indispensabilă de reazem trebuie plătită prin pier- 
derea unor grade de libertate, renunţarea la anumite 
mecanisme, renunțare pe care orice reconstrucţie o 
presupune, nefiind nici ea lipsită de pericole, deoa- 
rece perioada de restructurare reprezintă o privare de 
reazem și de protecţie. Acest lucru este valabil în mod 
analog pentru racul care năpârlește şi pentru omul 
aflat la vremea pubertăţii. 

În mod normal, perioada neofiliei fiziologice e ur- 
mată de o revigorare a dragostei față de tot ceea ce e 
tradițional. Schimbarea mentalității se face în timp, ma- 
joritatea dintre noi, cei mai în vârstă, putând să con- 
firme că la şaizeci de ani respectul omului faţă de 
opiniile tatălui său este mult mai mare decât la optspre- 
zece. A. Mitscherlich numește acest fenomen în mod 
potrivit „ascultarea târzie“. Neofilia fiziologică și „as- 
cultarea târzie“ alcătuiesc împreună un sistem ce ani- 
hilează acele elemente ale culturii transmise, care sunt 
în mod clar depășite și ar împiedica dezvoltarea în 
continuare, asigurându-se concomitent cu anihilarea 
acestor elemente menţinerea structurii esenţiale și in- 
dispensabile a culturii. Fiind în mod necesar depen- 

dentă de interacțiunea foarte multor factori intemi 
și extemi, funcţia acestui sistem poate fi evident ușor 
perturbată. 

Inhibiţiile în dezvoltare, ce pot fi determinate de 
factori din mediul înconjurător, dar cu siguranță și 
de factori genetici, au, în funcție de momentul în care 
încep să se manifeste, consecințe foarte variate. Ră- 
mânerea într-o stare infantilă timpurie poate duce la 
legături persistente cu părinţii și la o cramponare to- 
tală în tradițiile generaţiei în vârstă. Astfel de oameni 
nu vor şti să se poarte cu cei din generaţia lor, deve- 
nind adesea niște ciudațţi, niște solitari. Rămânerea ne- 
fiziologică în stadiul de neofilie duce la izbucnirea 
târzie a unor resentimente caracteristice faţă de pă- 
rinții uneori chiar răposați de mult, precum și la o anu- 
mită izolare. Psihanaliștii cunosc prea bine ambele 
probleme. 

Perturbările care duc la ură și război între generații 
se deosebesc însă sub raport cauzal în două privinţe de 
cele descrise mai sus. În primul rând, transformările la 
care sunt supuse ca unmare a nevoii de adaptare bu- 
nurile culturale transmise devin din ce în ce mai mari 
din generaţie în generaţie. La vremea lui Abraham, 
fiul aducea modificări de-a dreptul insesizabile nor- 
melor comportamentale ale tatălui, încât — așa cum 
Thomas Mann a arătat într-un mod atât de convingă- 
tor în romanul său psihologic Josif și frații săi — mulți 
oameni din acea vreme nici măcar nu reușeau să facă 
deosebirea între persoana lor și cea a tatălui, lucru ce 
reprezintă o perfectă formă a identificării. Ritmul de 
dezvoltare la care tehnologia actuală obligă cultura face 
ca o bună parte a tradiţiilor unei generaţii să fie con- 
siderată pe drept cuvânt de către tineretul critic ca fi- 

ind învechită. Opinia eronată că omul ar putea isca 
din neant în mod calculat 51 rațional o nouă cultură, 
despre care am mai vorbit (p. 73), duce la concluzia 
total greşită că soluția cea mai bună ar fi distrugerea 
totală a culturii părinţilor spre a face loc unei recon- 
strucţii „creative“. Cine se gândeşte în mod serios la 
aceasta va trebui însă să se întoarcă la omul precro- 
magnon! 

Strădaniile multor tineri de pretutindeni „de a văr- 
sa din cadă și părinții odată cu apa“ mai are însă și alte 
cauze. Modificările la care structura familiei e supu- 
să în cursul tehnologizării continue pe care o cunoașş- 
te omenirea acționează în mod constant în direcția 
slăbirii contactului dintre părinţi și copii. Acest lucru 
începe încă din perioada de sugar. Deoarece în zile- 
Je noastre mama nu-și mai poate dedica întregul timp 
copilului mic, iau naștere aproape întotdeauna într-o 
mai mare sau mai mică măsură fenomenele pe care 
Rene Spitz le-a numit Hospitalisation. Simptomul lor 
cel mai rău este o slăbire greu reversibilă ori chiar ire- 
versibilă a capacităţii de a avea contacte umane. Acest 
efect se însumează în mod periculos cu perturbarea 
deja aminită (p. 19) a implicării umane. 

La o vârstă ceva mai mare, în special în cazul bă- 
ieților, se manifestă, perturbator, lipsa modelului pa- 
tem. În afara mediilor ţărăneşti şi meşteșugăreşti băieţii 
nu-și mai văd astăzi aproape niciodată taţii la lucru, 
neavând astfel ocazia de a da o mână de ajutor pen- 
tru a se convinge de superioritatea omului matur. De 
asemenea, în mica familie modemă lipsește structu- 
ra ierarhică, datorită căreia „omul bătrân“ apărea ca 
inspirând respect. Un copil de cinci ani nu-și poate da 
seama nemijlocit de superioritatea tatălui său de pa- 

truzeci de ani, fiind în schimb impresionat de forța unui 
copil de zece ani 81 înțelegând respectul cu care aces- 
ta îl privește pe fratele în vârstă de cincisprezece ani, 
astfel încât, bazându-se pe simțămintele sale, el va 
trage concluziile corecte, observând cum cel de cinci- 
sprezece ani, care e îndeajuns de isteţ pentru a recu- 
noaște superioritatea spirituală a bătrânului, știe să 
respecte vârsta. 

Recunoașterea unei superiorități stabilite printr-o ie- 
rarhie nu reprezintă un obstacol în calea iubirii. Toţi 
oamenii ar trebui să-și amintească de faptul că pe vre- 
mea când erau copii nu-i iubeau mai puţin pe oame- 
nii situaţi deasupra lor şi cărora trebuiau să li se supună, 
Ci, din contră, îi iubeau mai mult decât pe cei aflați 
pe aceeași scară ierarhică ori pe o scară ierarhică in- 
ferioară. Mi-aduc foarte bine aminte ce simţeam în 
copilărie faţă de prietenul meu Emmanuel la Roche, 
care ne-a părăsit prea devreme. Era cu patru ani mai 
mare ca mine și-și exercita cu dreptate, dar și cu se- 
veritate, autoritatea asupra bandei noastre neastâm- 
părate constând din copii între zece și șaisprezece ani. 
Nu numai că îl respectam 81 mă străduiam să mă afirm 
în faţa lui prin fapte curajoase, ci știu sigur că simțeam 
pentru el o adevărată dragoste, cu nimic diferită de cea 
pe care unma să o simt mai târziu pentru anumiţi prie- 
teni mai în vârstă și profesori foarte stimaţi. Una din- 
tre cele mai mari crime ale doctrinei pseudodemocratice 
este aceea că ea consideră existenţa unei ierarhii na- 
turale între doi oameni ca fiind un obstacol care i-ar 
frustra de orice sentimente mai calde. Dar fără aceas- 
tă ierarhie n-ar exista nici măcar cea mai naturală for- 
mă a dragostei umane, cea care îi leagă în mod normal 
pe membrii unei familii; cunoscuta educaţie de tip 

„non-frustration“ a făcut din mii de copii niște bieţi 
nevrozați. 

După cum am arătat deja în scrierile amintite, în- 
tr-un grup lipsit de o structură ierarhică situația co- 
pilului este cât se poate de nenaturală. Neputând să-și 
reprime propria sa tendință programată instinctiv de 
a parveni într-o poziție ierarhică superioară şi tira- 
nizându-și în mod evident părinţii, care nu-i opun nici 
un fel de rezistență, copilul se vede silit să adopte po- 
ziţia şefului de grup, care nu-i surâde însă defel. În- 
tr-o lume profund ostilă, el se va simţi lipsit de apărare 
fără un „superior“ mai puternic, deoarece copiii care 
au parte de educaţia de tip „non-frustration“ nu sunt 
nicăieri îndrăgiți. Atunci când, fiind în mod explica- 
bil iritat, el încearcă să-i provoace pe părinți, „cerând 
palme“, cum se spune, un astfel de copil nu va de- 
clanșa reacţia de contraofensivă așteptată instinctiv şi 
dorită de subconștientul său, ci se va lovi de perete- 
Je capitonat al unor liniștite fraze pseudoraționaliste. 

Dar nimeni nu se va identifica vreodată cu un ane- 
mic servil, nimeni nu va fi gata să accepte de la el 
prescrierea unor norme comportamentale, şi cu atât 
mai puțin se va găsi cineva care să recunoască valo- 
rile apreciate de un astfel de om ca fiind culturale. Nu- 
mai atunci când iubeşti un om din adâncul sufletului 
51 priveşti totodată în sus către el ești în stare să-ţi în- 
sușești tradiția lui culturală. De bună seamă, înfioră- 
tor de mulți tineri în plină formare din ziua de azi duc 
lipsă de o astfel de „figură a tatălui“. De cele mai mul- 
te ori, tatăl adevărat nu face faţă, iar marile aglome- 
rări din cadrul școlilor și universităților fac imposibil 
ca vreun dascăl stimat să-i ia locul. 

În cazul multor tineri inteligenţi, la aceste moti- 
ve pur etologice de respingere a culturii părinților se 

adaugă însă și motive cu adevărat etice. Cu aglome- 
rările ei, cu pustiirea naturii și întrecerea cu sine în- 
săși a omenirii avide de bani și insensibile la valoare, 
cu îngrozitoarea sărăcire emoțională și cu prostirea 
prin îndoctrinare, cultura occidentală de azi are atât 
de multe aspecte care nu merită să fie imitate, încât te 
face să uiţi prea ușor veritabilul ei conținut de adevăr 
51 înţelepciune. Tineretul are într-adevăr motive înte- 
meiate și raționale să declare război tuturor așa-nu- 
mitelor „establishments“. E însă greu să ne dăm seama 
câți dintre tinerii revoltați — incluzând studenţi — 
acționează realmente pe baza acestor motive. Ceea 
ce se întâmplă în cadrul încăierărilor publice își are 
cu siguranță cauza în porniri total diferite, inconștient 
etologice, dintre care ura etnică se află fără îndoia- 
lă pe locul întâi. Din păcate, tinerii meditativi şi care 
acționează din motive raționale sunt mai puţin vio- 
lenți, astfel încât tabloul exterior al revoltei este do- 
minat în mod preponderent de simptomele regresiei 
nevrotice. După toate aparențele, tinerii rezonabili ma- 
nifestă o loialitate prost înțeleasă, nefiind în stare să 
se distanţeze de cei care acţionează în baza impul- 
surilor. În unma discuţiilor purtate cu studenţii mi-am 
dat seama că numărul celor cu care te poţi înțelege 
nu e deloc atât de mic pe cât s-ar părea judecând după 
tabloul exterior al manifestărilor de revoltă. 

Nu trebuie însă uitat faptul că întotdeauna consi- 
derentele raționale reprezintă un impuls cu mult mai 
slab decât forța primordială, instinctivă și elementa- 
ră a agresiunii care se află în realitate îndărătul feno- 
menului analizat. Un alt fapt care nu trebuie uitat este 
acela că abandonarea totală a tradițiilor părintești se 
repercutează asupra tinerilor înșiși. Urmările pot fi 

catastrofale. În timpul fazei de „neofilie fiziologică“, 
tânărul aflat în pubertate simte o dorință copleșitoa- 
re de a se alătura unui grup etnic şi de a participa în 
primul rând la agresiunea colectivă. Această dorin- 
τᾶ este la fel de intensă ca orice altă pomire progra- 
mată filogenetic, fiind comparabilă cu foamea ori cu 
sexualitatea. Prin înțelegere rațională și procese de 
învăţare, toate acestea pot fi în cel mai bun caz fixa- 
te pe un anumit obiect, fără ca rațiunea să ajungă vre- 
odată să le domine total ori chiar să le înăbușe. Acolo 
unde acest lucru reuşeşte aparent, există pericolul de 
nevrozare. 

După cum s-a mai arătat, procesul „normal“ în acest 
stadiu ontogenetic, altfel spus procesul care decurge în 
interesul menținerii calității de sistem a unei culturi, con- 
stă în aceea că tinerii dintr-un grup etnic se reunesc sub 
semnul unor noi idealuri și reformează în mod esen- 
[14] normele tradiționale de comportare, fără a se le- 
păda însă în întregime de bunurile culturale părintești. 
Tânărul se identifică așadar fără echivoc cu grupul tâ- 
năr al unei culturi bătrâne. Fiind prin natura sa o fi- 
inţă culturală, omul nu poate afla o identificare pe 
deplin satisfăcătoare decât într-o cultură și printr-o cul- 
tură. Dacă obstacolele deja discutate îi fac imposibil 
acest lucru, atunci el își va satisface nevoia de iden- 
tificare şi de apartenenţă la un anumit grup printr-un 
obiect compensator, la fel ca în cazul instinctului se- 
xual nesatisfăcut. În cercetarea instinctelor s-a obser- 
ναί de mult cu câtă ușurință instinctele nesatisfăcute 
sunt compensate cu ajutorul unor obiecte uluitor de ne- 
potrivite, dar cu greu s-ar putea găsi un exemplu mai 
impresionant decât modalitatea în care tinerii ce tân- 
1650 după apartenenţa la un grup își aleg nu rareori 

obiectul. Ei nu-şi pot închipui nimic mai rău decât 
să nu aparțină nici unui grup, fiind astfel gata să facă 
parte chiar și din cea mai sordidă dintre comunități, 
aceea a drogaţilor. Aristide Esser, expert în domeniu, 
a arătat că în afara plictiselii, de care a fost vorba în 
capitolul V, dorinţa de a aparține unui grup este cea 
care împinge un număr tot mai mare de tineri către 
droguri. 

Acolo unde nu există un grup căruia să i te poţi 
alătura, există întotdeauna posibilitatea de a consti- 
tui unul „pe măsură“. Bande de tineri parțial sau în în- 
tregime criminali, de tipul celor descrise atât de potrivit 
în celebrul film muzical West Side Story, reprezintă o 
simplificare de-a dreptul schematică a programului 
filogenetic al grupului etnic, din care lipseşte însă din 
păcate transmiterea culturală, caracteristică numai 
grupurilor care s-au fonmat în mod natural, nu și ce- 
lor patologice. Ca şi în musical-ul amintit, de multe 
ori două bande se formează concomitent cu unicul scop 
de a oferi obiecte potrivite pentru agresiuni colecti- 
ve. Grupurile engleze de „Rocks and Mods“ sunt, dacă 
mai există, un exemplu tipic. Aceste perechi de gru- 
puri agresive sunt în orice caz mai ușor de suportat de- 
cât rockerii din Hamburg, de exemplu, care și-au făcut 
un ţel în viaţă din a ciomăgi bătrâni lipsiţi de apărare. 

Incitarea emoţională inhibă activitatea rațională, 
hipotalamusul blochează cortexul. Mai mult decât 
pentru orice altă emoție, acest lucru este valabil în 
cazul urii etnice, colective, pe care o cunoaștem prea 
bine sub fonmă de ură naţională. Trebuie să ne fie clar 
faptul că ura generaţiei tinere împotriva generației mai 
în vârstă provine din aceleași surse. Falsificând ori- 
ce mesaj care e transmis și transpunându-l în opusul 

său, ura e mai rea decât orbirea 51 surzirea totală. Ori- 
ce li s-ar spune tinerilor revoltați pentru a preveni dis- 
trugerea propriilor lor bunuri esențiale va fi răstălmăcit 
în mod previzibil ca fiind o încercare parşivă de spri- 
Jinire a „establishment“-ului. Ura nu te face doar orb 
și surd, ci te poate face și incredibil de prost. E greu 
să-i convingem de propriul lor interes pe cei care ne 
urăsc. Va fi greu să le explicăm că tot ceea ce a luat 
naștere în decursul evoluţiei culturale e la fel de in- 
dispensabil și demn de venerație ca și rezultatul evo- 
luţiei filogenetice, va fi greu să le explicăm că o cultură 
poate fi stinsă ca flacăra unei lumânări. 


VIII 
Receptivitatea la îndoctrinare 


Profesorul meu Oskar Heinroth, care a fost prin vo- 
cație un cercetător al naturii și un zeflemist al știin- 
ţelor sociale, obișnuia să spună: „Ceea ce gândim e 
de cele mai multe ori fals, dar ceea ce știm e adevă- 
rat.“* Această frază, lhpsită de încărcătură în privința 
teoriei cunoașterii, exprimă extraordinar de bine pro- 
cesul evolutiv al întregii cunoașteri umane și poate 
al cunoașterii în genere. La început „ne gândim“ la 
ceva, apoi comparăm acel ceva cu experienţa și cu 
datele empirice care ne parvin, pentru a ne da sea- 
ma apoi în funcţie de concordanța sau neconcordan- 
[4 lor dacă ceea ce „am gândit“ e adevărat sau fals. 
Această comparare a unei regularități interioare ce 
a luat naștere în organism într-un mod neelucidat cu 
o a doua regularitate, ce guvernează lumea exterioa- 
ră, reprezintă probabil cea mai importantă metodă prin 
care un organism viu poate ajunge la cunoaștere. Karl 
Popper şi Donald Campbell numesc această metodă 
„pattem matching“, ambele cuvinte fiind greu tra- 
ductibile. 

Acest proces de dobândire a cunoașterii decurge 
în cea mai simplă actualizare, în principiu, în același 
mod încă de la prima treaptă a vieţii; în fiziologia per- 
ceperii el este utilizat la tot pasul, iar în gândirea 
conștientă a omului el ia forma presupunerii și a con- 

firmării care-i succedă. De multe ori, un lucru pe care 
ni-l închipuim, mai întâi prin presupunere, se dove- 
deşte fals în urma confruntării cu exemplul, dar ceea 
ce se confirmă printr-un număr satisfăcător de mare 
de probe devine un lucru ştiut. În ştiinţă, aceste pro- 
cese se numesc alcătuirea ipotezelor și verificarea lor. 

Din păcate însă, acești doi pași ai cunoașterii nu 
sunt foarte clar delimitaţi între ei, iar rezultatul ve- 
rificării nu este nici pe departe atât de precis pe cât 
ar părea din spusele profesorului meu Heinroth. Ipo- 
teza reprezintă un element constructiv situat la baza 
edificiului rațional, iar constructorul ştie de la bun în- 
ceput că va renunţa la acest element pe parcursul pro- 
cesului constructiv. Ea nu este altceva decât o supoziție 
provizorie, care nu se justifică decât atunci când exis- 
tă posibilitatea practică de a o contrazice prin fapte 
special căutate în acest scop. O ipoteză ce nu poate 
fi „falsificată“ nu poate fi nici verificată, neputând 
fi astfel folosită în munca experimentală. Cel care 
emite o ipoteză trebuie să îi fie recunoscător oricui 
îi arată noi căi prin care ipoteza sa se poate dovedi 
a fi insuficientă, deoarece orice verificare constă doar 
în aceea că ipoteza se dovedește a rezista în faţa în- 
cercărilor de a o contrazice. La urma urmei, tocmai 
în căutarea unor astfel de confirmări constă munca 
oricărui cercetător al naturii. Nu degeaba se vorbeş- 
te de ipoteze de lucru, iar o ipoteză de lucru e cu atât 
mai utilă cu cât se pretează mai bine la munca de ve- 
rificare: probabilitatea ca ea să fie adevărată crește 
odată cu numărul faptelor învăţate care i-au putut fi 
integrate. 

O părere eronată frecventă și în rândul teoreticie- 
nilor cunoașterii este aceea că o ipoteză ar fi în mod 

definitiv contestată atâta vreme cât există fie 51 nu- 
mai un singur fapt sau puţine fapte care să nu i se poa- 
tă integra. Dacă ar fi așa, toate ipotezele existente ar 
fi contestate, căci nu se găsește nici una care să sa- 
tisfacă roate exigenţele. Întreaga noastră cunoaştere 
nu este decât o apropiere de realitatea extrasubiec- 
tivă pe care dorim să o cuprindem cu mintea; ce-i 
drept, e o apropiere progresivă. O ipoteză nu poate 
fi niciodată contrazisă de un singur fapt care nu con- 
cordă cu ea, ci numai de o altă ipoteză, care reușeş- 
te să integreze mai multe fapte decât ea însăși. Astfel, 
„adevărul“ este acea ipoteză de lucru care este cea mai 
adecvată să niveleze calea către acea altă ipoteză ce 
poate explica mai mult. 

Gândirea și simţirea noastră nu acceptă însă acest 
fapt indubitabil din punct de vedere teoretic. Chiar dacă 
ne spunem tot timpul că întreaga noastră cunoaştere, 
tot ceea ce percepem din realitatea extrasubiectivă nu 
reprezintă decât o imagine grosolană simplificată 51 
aproximativă a lucrurilor care există în sine, nu ne 
putem împiedica să considerăm pur și simplu ca ade- 
vărate anumite lucruri, fiind convinși de absoluta lor 
veridicitate. 

Privită corect din punct de vedere psihologic și îna- 
inte de toate fenomenologic, această convingere poate fi 
asemuită cu o credință, în toate sensurile cuvântului. Dacă 
cercetătorul științelor naturii a verificat o ipoteză într-a- 
tât încât ea să merite numele de teorie, şi dacă teoria a 
avansat atât de mult, încât nu mai poate fi modifica- 
tă în mod previzibil decât în condiţiile unor ipoteze 
suplimentare, nu însă în trăsăturile ei esenţiale, atunci 
„credem cu tărie“ în ea. 

Această credință nu provoacă nici un fel de daune, 
deoarece o astfel de teorie „definitivată“ îşi păstrează 
valoarea de „adevăr“ în domeniul ei de valabilitate 51 
în cazul în care acesta se va dovedi mai puţin cuprin- 
zător decât se credea la vremea lansării teoriei. Așa 
s-a întâmplat de pildă în cazul întregii fizici clasice, 
al cărei domeniu de valabilitate a fost îngrădit de te- 
oria cuantică, fără a fi însă contrazisă în adevăratul 
sens. 

După cum cred şi în tezele mecanicii clasice, eu 
„cred“ într-o serie întreagă de teorii care prezintă un 
înalt grad de probabilitate: astfel, sunt ferm convins 
că aşa-numita imagine despre lume a lui Copemic este 
adevărată, și m-ar mira nespus dacă s-ar dovedi a fi 
corectă teoria cu prost renume că Pământul e gol pe 
dinăuntru sau că planetele parcurg totuși pe boltă ciu- 
date traiectorii epiciclice, după cum se credea pe vre- 
mea lui Ptolemeu. 

Există însă şi lucruri în care cred aproape la fel 
de mult ca în teoriile dovedite, fără a mă putea baza 
pe nici un fapt care să-mi confirme convingerile. Cred 
de pildă că universul e guvernat de o singură înlăn- 
ţuire de legi ale naturii, care nu se contrazic reciproc 
51 care nu pot fi niciodată nesocotite. Această convin- 
gere, care are pentru mine un caracter de-a dreptul 
axiomatic, exclude orice fenomen nenatural, altfel spus, 
consider că toate fenomenele descrise de parapsiho- 
logi și de spiritiști reprezintă autoînșelări. Această pă- 
rere e total neștiinţifică, fiind posibil ca fenomenele 
nenaturale să aibă loc foarte rar și proporțiile lor să 
fie reduse, astfel încât faptul că eu nu am avut nici- 
odată ocazia să mă conving cu propriii mei ochi de 
adevărul lor nu mă îndreptăţeşte să fac declarații cu 

privire la existența sau inexistenţa lor. Credința mea 
pur religioasă, trebuie s-o recunosc, este aceea că nu 
există decât n mare miracol, nu și miracole, la plu- 
ral, sau, așa cum a spus filozoful poet Kurd LaBwitz, 
că Dumnezeu nu are nevoie să facă minuni. 

Am spus că aceste convingeri — motivate atât ști- 
ințific cât și prin simţiri — se aseamănă din punct 
de vedere fenomenologic cu o credință. Pentru a asi- 
gura năzuinţei sale către cunoaștere o bază fie ea și 
numai aparent solidă, omul nu are altă soluţie decât 
că considere anumite fapte ca fiind sigure, presupu- 
nându-le în concluziile sale ca puncte arhimedice de 
sprijin. În cadrul alcătuirii ipotezelor, se simulează con- 
știent siguranța unei astfel de presupuneri, se face „ca 
și cum“ ea ar fi adevărată pentru a se vedea ce rezul- 
tă de aici. Cu cât se lucrează mai mult pe baza unor 
astfel de puncte arhimedice fictive fără ca edificiul 
să devină contradictoriu în sine, prăbușindu-se, cu 
atât mai probabilă devine supoziţia inițial ameţitoa- 
re ca în confonnitate cu principiul iluminării recipro- 
ce punctele arhimedice de sprijin să fie adevărate. 

Ipoteza că anumite lucruri ar fi pur și simplu ade- 
vărate se numără, așadar, printre procedeele indispen- 
sabile ale năzuinţei omului către cunoaștere. Totodată, 
cercetarea umană se bazează pe premisa că se speră 
în adevărul presupunerii, în corectitudinea ipotezei. 
Nu există decât relativ puţini cercetători ai științelor 
naturii care preferă să procedeze per exclusionem, €li- 
minând experimental una după alta posibilitățile de 
explicaţie, până când ultima care rămâne în picioa- 
re trebuie să fie cea adevărată. Trebuie să fim con- 
știenți de faptul că cei mai mulţi dintre noi își iubesc 
ipotezele, astfel încât un exercițiu de gimnastică du- 

reros, dar care te menţine tânăr 51 sănătos, este obiceiul 
de a arunca în fiecare zi câte o ipoteză favorită peste 
bord, ca un fel de sport de dimineaţă. Desigur că şi peri- 
oada de timp în care am crezut în ea contribuie la „dra- 
gostea“ pe care o simţim faţă de o ipoteză; obiceiurile 
de gândire ajung să fie „îndrăgite“ la fel de ușor ca 
oricare altele. Acest lucru e valabil mai ales atunci când 
ele nu au fost create de persoana în cauză, ci sunt pre- 
luate de la un mare și stimat profesor. Dacă acesta a 
fost descoperitorul unui nou principiu explicativ, 
având astfel mulți elevi, la atașamentul descris se ada- 
ugă efectul de masă al unei opinii împărtășite de mulți 
oameni. 

Toate aceste fenomene nu reprezintă încă nimic 
rău în sine, fiind chiar îndreptăţite. Într-adevăr, o ipo- 
teză bună de lucru devine mai probabilă dacă de-a 
lungul unei perioade mari de timp, de ordinul anilor 
chiar, cercetarea nu a scos la iveală nici un fel de fap- 
te care să o contrazică. Principiul iluminării recipro- 
ce își sporește efectul odată cu trecerea timpului. De 
asemenea, vorbele unui profesor responsabil merită 
să fie ascultate, avându-se în vedere faptul că acesta 
se va gândi cu multă grijă la tot ce le va spune elevi- 
lor, accentuând, dacă e cazul, că nu face decât să emi- 
tă o ipoteză. Numai în urma unei reflecții minuţioase 
un astfel de om va considera că o teorie de-a sa e 
„coaptă pentru manual“. Nu trebuie să-i condamnăm 
nici pe cei care ajung să creadă cu mai multă tărie în 
ceva dacă opinia lor e împărtășită 51 de alții. Patru ochi 
văd mai mult decât doi, și mai ales în cazul în care 
celălalt a pornit de la o bază inductivă de un tip dife- 
rit, ajungând la aceleași rezultate, înseamnă că e vor- 
ba de o confirmare evidentă. 

Toate aceste efecte care întăresc o anumită convin- 
gere pot apărea din păcate și fără să fie îndreptăţite. 
În primul rând, se poate întâmpla ca o ipoteză să fie, 
după cum s-a arătat la p. 90, în așa fel alcătuită încât 
toate experimentele pe care ea le dictează nu pot de- 
cât să o confirme din capul locului. Ipoteza că refle- 
xul ar fi singura performanţă elementară a sistemului 
nervos central a dus de pildă exclusiv la experimente 
în care se înregistra răspunsul sistemului la o schim- 
bare de stare. Aceste experimente nu au putut rele- 
va faptul că sistemul nervos realizează mai mult decât 
simpla reacţie pasivă la acţiunea unor stimuli. E ne- 
voie în aceeași măsură de autocritică și de o bogă- 
ție de gânduri fanteziste pentru a nu cădea în greșeala 
care descalifică ipoteza din calitatea ei de ipoteză de 
lucru, indiferent cât ar fi ea de „fructuoasă“ în sensul 
colectării de „informaţii“ privite din punctul de vede- 
re al teoriei informaţionale. În această situaţie, ipo- 
teza nu va mai duce decât în foarte rare cazuri la 
dobândirea de cunoștințe. 

Oricâte foloase ar aduce în cadrul înființării unei 
„şcoli“, adică a unei noi direcţii de cercetare, și în- 
crederea în învățăturile unui maestru prezintă peri- 
colul formării unor doctrine. Orice mare geniu care 
a descoperit un nou principiu explicativ înclină de obi- 
cei să exagereze în privinţa domeniului de valabili- 
tate al descoperirii sale. Jacques Loeb, Ivan Petrovici 
Pavlov, Sigmund Freud şi mulți alți oameni cu ade- 
vărat mari au făcut-o. Când la aceasta se mai adaugă 
și faptul că teoria e prea plastică, neîndemnând la 
falsificări, veneraţia faţă de maestru face ca elevii să 
devină apostoli, iar școala o religie 51 un cult, după 
cum s-a întâmplat în multe locuri cu teoria lui Sigmund 
Freud. 

Pasul hotărâtor în alcătuirea unei doctrine în sen- 
sul strict al cuvântului constă însă în aceea că la cei 
doi factori discutați, care au darul să sporească gradul 
de credibilitate al teoriei, se adaugă numărul foarte 
mare de adepţi. Posibilităţile deschise astăzi de mij- 
loacele de comunicare în masă: ziare, radio, televi- 
zor, duc foarte ușor la trans formarea unei teorii, care 
nu reprezintă decât o ipoteză științifică neverificată, 
nu numai într-o opinie ştiinţifică generală, ci în însăşi 
opinia publică în genere. 

Din nefericire, în acel moment intră în acţiune toa- 
te mecanismele care servesc la menţinerea unor tra- 
diţii recunoscute, mecanisme despre care am vorbit pe 
larg în capitolul VI. Doctrina va fi susținută cu aceeași 
perseverenţă şi cu aceeași accentuare a afectelor cu care 
s-ar cuveni să fie apărate de distrugere înțelepciuni- 
le pline de miez și cunoașterea filtrată prin selecţie 
ale unei culturi vechi. Cel ce nu împărtășește o anu- 
mită opinie e înfierat ca eretic, denigrat 51 cât se poa- 
te de discreditat. Asupra lui se orientează reacția specială 
a „mobbing“-ului, a urii de rasă. 

O astfel de doctrină devenită religie atotcuprinză- 
toare le asigură adepților ei satisfacția subiectivă de 
a cunoaște în mod definitiv caracterul revelației. Toa- 
te faptele care o contrazic vor fi negate, ignorate sau, 
lucru ce se întâmplă cel mai adesea, refulare în sen- 
sul lui Sigmund Freud, adică izgonite sub pragul con- 
ştiinţei. Cel care refulează aceste fapte se va opune cu 
o îndârjire puternic marcată de afecte oricărei tentati- 
ve de conștientizare a lor, rezistența opusă fiind cu atât 
mai mare cu cât ar fi mai mare modificarea la care 
conştientizarea ar supune opiniile sale, mai ales în ceea 
ce privește opiniile despre sine însuși. Philip Wylie 

spunea: „Întotdeauna întâlnirea unor oameni având 
doctrine contradictorii a dus la o aversiune putermi- 
că de ambele părți, fiecare parte fiind convinsă că cea- 
laltă greșește 51 e păgână, necredincioasă și barbară, 
constând exclusiv din intruși puşi pe nelegiuiri. Ast- 
fel a început apoi în mod regulat Războiul Sfânt.“ 
Toate acestea s-au întâmplat de nenumărate ori, după 
cum spune și Goethe: „La urma urmei, în toate săr- 
bătorile demonice, ura partinică are cel mai bun efect, 
până la spaima cea de pe urmă.“ Îndoctrinarea are 
însă efect cu adevărat satanic abia în momentul în 
care ea reunește într-o unică erezie mari mulțimi de 
oameni, continente întregi, poate chiar întreaga ome- 
nire. Tocmai acest pericol ne ameninţă acum. Când, pe 
la sfârşitul secolului al XIX-lea, Wilhelm Wundt a fă- 
cut prima încercare serioasă de a transforma psiholo- 
gia într-o ştiinţă a naturii, în mod uimitor noua direcţie 
de cercetare nu s-a orientat după biologie. Deşi des- 
coperirile lui Darwin erau pe atunci unanim cunos- 
cute, noua psihologie experimentală a rămas total 
străină de metodele comparatiste și de considerente- 
le filogenetice. Ea s-a orientat după modelul fizicii, 
unde la vremea aceea tocmai era în mare vogă teoria 
atomului. S-a pornit de la premisa că, în mod asemă- 
nător cu alcătuirea materiei, şi comportamentul fiinţe- 
lor vii trebuie să se compună din elemente independente 
și indivizibile. Dorinţa în sine corectă de a se ţine cont 
deopotrivă de aspectele compensatoare ale domeniu- 
lui fiziologic și psihologic a dus în mod necesar la con- 
siderarea reflexului ca fiind cel mai important ori chiar 
singurul element al tuturor proceselor nervoase, in- 
cluzându-le aici şi pe cele mai complicate. Totoda- 
tă, descoperirile lui 1. P. Pavlov au făcut ca procesul 

de însușire a reflexului condiționat să apară ca un co- 
rolar fiziologic univoc la procesele de asociere cerce- 
tate de Wundt. Geniul deţine prerogativa de a exagera 
în privința domeniului de valabilitate al unui nou prin- 
cipiu explicativ, așa că nu poate surprinde faptul că 
aceste descoperiri epocale și care se confirmau reci- 
proc într-un mod atât de convingător au făcut ca nu 
numai descoperitorii lor, ci și toată lumea științifică 
să creadă că „întregul“ comportament animal și uman 
s-ar putea explica pe baza reflexului și a reacției con- 
diționate. 

Succesul binemeritat cu care teoria reflexului 51 
cercetarea reacției condiționate şi-au făcut intrarea în 
forță, simplitatea impunătoare a ipotezei și aparenta 
exactitate a experimentului au făcut din amândouă 
niște direcţii de cercetare dominante în întreaga lume. 
Marea influenţă pe care aceste direcţii au dobândit-o 
asupra opiniei publice are însă o altă explicație. Apli- 
când teoriile lor în sfera umanului, ele sunt potrivite 
să spulbere toate grijile izvorâte din existența dome- 
niului instinctiv și subconștient al omului. Adepții or- 
todocși ai teoriei afirmă cu convingere că omul s-a 
născut ca o pagină nescrisă şi că tot ceea ce gândeş- 
te, simte, ştie şi crede ar fi rezultatul „condiţionănii““ 
sale (după cum spun din păcate și anumiţi psihologi 
germani). 

Din motive pe care Philip Wylie le-a recunoscut 
foarte clar, această părere a avut un ecou general. Chiar 
și oamenii religioşi au împărtășit-o, presupunând că, 
dacă orice copil vine pe lume ca rabula rasa, credin- 
CIoșii au datoria de a educa pe cât posibil toţi copiii 
în propria lor religie, considerată ca fiind singura ade- 
vărată. Astfel, dogma behavioristă va întări convinge- 

rile oricărui doctrinar, nefăcând nimic pentru concilie- 
rea doctrinelor religioase. Americanii liberali şi inte- 
lectuali, care manifestă o predilecție pentru teoriile 
palpabile, simple, ușor de înţeles şi înainte de toate me- 
canice, au îmbrățișat aproape fără excepţie această 
doctrină, în primul rând datorită faptului că ea a re- 
ușit să le apară în mod fals ca fiind un principiu al 
libertăţii și democrației. 

Faptul că toţi oamenii au dreptul la aceleași posi- 
bilități de dezvoltare este un adevăr etic indubitabil. 
Cu mare uşurinţă acest adevăr poate fi însă răstălmă- 
cit într-un neadevăr, care afirmă că toți oamenii ar 
avea în mod potenţial aceeași valoare. Doctrina be- 
havioristă merge chiar cu un pas mai departe, afirmând 
că toți oamenii ar putea ajunge egali între ei dacă ar 
evolua în condiţii exterioare identice, ajungând cu to- 
ţii oameni ideali dacă aceste condiţii ar fi ideale. Pen- 
tru aceasta însă, oamenii nu ar putea sau mai bine zis 
nu ar trebui să aibă nici un fel de însușiri moșteni- 
te, mai ales de tipul celor care determină compoirta- 
mentul social și nevoile sociale. 

Astăzi, potentații din America, Uniunea Sovieti- 
că şi China sunt cu toţii de părere că o condiționare 
nelimitată a omului ar fi în cel mai înalt grad salu- 
tară. Credinţa lor în doctrina pseudodemocratică por- 
nește — conform afinmaţiilor lui Wylie — de la dorința 
ca ea să fie adevărată, căci acești manipulatori nu sunt 
defel niște supraoameni de o istețime satanică, ci doar 
simple victime umane ale propriei doctrine inuma- 
ne. Specificul uman este străin de această doctrină, 
care salută toate fenomenele de dezumanizare descri- 
se în acest tratat, fenomene ce fac ca masele să poată 
fi mai uşor manipulate. Lozinca folosită e: „Blestem 

individualității!““ Atât marii producători capitaliști cât 
și funcționarii sovietici sunt interesaţi în aceeași mă- 
sură să-i condiţioneze pe oameni, făcând din ei niște 
supuși uniformi, lipsiţi în mod ideal de apărare, exact 
cum a arătat Aldous Huxley în romanul său de groa- 
ză The Brave New World. 

Părerea eronată că atunci când îl „„condiționezi“ bine, 
poţi face din om orice vrei stă la baza multor păcate 
capitale pe care omul le comite împotriva naturii, a 
naturii umane și a omenirii. Faptul că o ideologie mon- 
dială şi politică ce rezultă din ea se bazează pe o min- 
ciună are în mod obligatoriu consecinţe dintre cele 
mai rele. Fără îndoială că doctrina pseudodemocrati- 
că se face vinovată în mare măsură de dezintegrarea 
morală 51 culturală a Statelor Unite, care se profilea- 
ză în mod ameninţător şi va antrena probabil întrea- 
ga lume occidentală. 

A. Mistscherlich, care cunoaște prea bine existen- 
ţa pericolului ca omenirea să fie îndoctrinată cu un 
fals cod de valori, corespunzând numai intereselor ma- 
nipulatorilor, face o ciudată afirmație: „Nu avem însă 
motive să considerăm că oamenii ar fi împiedicaţi 
să se realizeze individual de către subtilul sistem de 
manipulări din zilele noastre într-o mai mare măsu- 
ră ca înainte.“ Dar eu cred, din contră, că tocmai așa 
se întâmplă! Nicicând mase de oameni atât de mari 
n-au mai fost împărțite în doar câteva grupuri etnice, 
nicicând fascinația maselor nu a mai fost atât de mare, 
nicicând manipulatorii nu au mai avut o tehnică atât 
de bună a reclamelor, fondată pe experimentări știin- 
țifice, nicicând ei n-au mai dispus de „mijloace de in- 
formare în masă“ atât de pătrunzătoare ca astăzi. 

Nu numai scopurile pe care şi le propun potenta- 
ΠῚ zilei, dar 51 metodele prin care ei încearcă să-și trans- 

forme supușii în reprezentanți ideali ai modului ame- 
rican de viață, în funcționari și oameni sovietici ideali 
sau orice alte produse ideale sunt în principiu aceleași 
în întreaga lume. Nici măcar nu ne mai dăm seama în 
ce măsură omul cultural occidental, pretins liber, e ma- 
nipulat prin deciziile comerciale ale marilor produ- 
cători. Dacă întreprindem o călătorie în Republica 
Democrată Germană sau în Uniunea Sovietică, sesi- 
zăm imediat pancartele 51 lozincile roșii care au rolul 
să exercite un profund efect sugestiv prin omniprezen- 
ţa lor, exact ca acele „babbling machines“ ale lui Al- 
dous Huxley, care murmură întruna cu o voce joasă și 
persuasivă textele propagandistice. Plăcută, în schimb, 
resimțim absenţa reclamelor luminoase 51 a risipei. Nu 
se aruncă nimic ce mai poate fi folosit: hârtia de ziar 
e folosită la ambalarea mărfurilor, iar mașinile vechi 
de când lumea sunt întreţinute cu multă dragoste. În- 
cetul cu încetul, iese la iveală faptul că reclama pe care 
producătorii o fac pe scară largă nu este nicidecum 
de natură apolitică, ea îndeplinind de fapt — muta- 
(is mutandis — exact aceeași funcţie ce revine în Est 
lozincilor. Nu tot ceea ce scrie în lozincile comunis- 
te trebuie să fie neapărat niște lucruri prostești şi rele. 
Aruncarea unor bunuri abia cumpărate pentru a le în- 
locui cu altele noi, creşterea în avalanșă a producției 
și a consumului este însă ceva deopotrivă prostesc 
şi rău — în sensul etic al cuvântului. În măsura în care 
meșteșugurile sunt eliminate prin concurenţa industriei 
ȘI în care micii întreprinzători, inclusiv țăranii, sunt in- 
capabili să-și asigure existenţa, suntem cu toții pur şi 
simplu siliți să ne ghidăm viața supunându-ne dorin- 
ţelor marilor producători, să folosim alimentele și îm- 
brăcămintea pe care ei le consideră bune pentru noi, 

și lucrul cel mai rău este acela că din cauza condițio- 
nării de care avem parte nici măcar nu ne dăm seama 
de ceea ce fac ei. 

Cea mai eficientă metodă de a manipula mari mase 
de oameni prin uniformizarea năzuințelor lor o dă mo- 
da. Probabil că inițial ea apare din dorința general-u- 
mană de a face vizibilă în exterior apartenenţa la un 
anumit grup cultural sau etnic, aşa cum se întâmplă 
în cazul diferitelor porturi populare care au cunoscut 
datorită pseudoformării speciilor o minunată varieta- 
te de „tipuri“, „subtipuri“ și „forme locale“, mai ales 
în văile alpine. Despre relația lor cu agresiunea colec- 
tivă între grupuri am mai scris la p. 75. Un al doilea 
efect al modei, mai important în acest context, a apă- 
rut probabil abia atunci când în sânul unor mari co- 
munități urbane s-a manifestat tendinţa de a se marca 
în mod public propria ierarhie, „starea“ fiecăruia fi- 
ind exprimată prin îmbrăcăminte. Laver a arătat foar- 
te bine în comunicarea ţinută la Simpozionul de la 
Institute of Biology din Londra din 1964 că întot- 
deauna stările mai bine situate au vegheat ca acelea 
inferioare să nu-și confecţioneze însemne ierarhice 
„necuvenite“ stării lor. În nici un alt domeniu al is- 
toriei civilizaţiei democratizarea crescândă a ţărilor 
europene nu este exprimată cu o mai mare claritate 
ca în moda vestimentară. 

Probabil că la început moda a exercitat o influen- 
τᾶ în sensul stabilizării și conservării direcției de dez- 
voltare culturală. Patricienii și aristocrații erau aceia 
care îi prescriau legile. După cum a arătat Otto Κο- 
enig, în istoria uniformelor multe însemne vechi pro- 
venind de pe vremea cavalerilor şi care dispăruseră 
de mult din uniforma ostașilor de rând s-au păstrat 

un timp foarte îndelungat ca însemne caracteristice 
ale ofiţerilor de rang înalt și foarte înalt. Acest res- 
pect pentru tradiţie a dispărut în momentul în care s-a 
făcut simţit fenomenul de neofilie descris la p. 79. 
Începând de atunci, marile mase de oameni s-au ară- 
tat foarte receptive la toate înnoirile „modeme“ care 
certificau un rang înalt. Bineînţeles că marii producă- 
tori aveau tot interesul să încurajeze opinia publică în 
acest sens, invocându-se astfel „progresul“ şi chiar pa- 
tnotismul. După toate aparențele, ei au reuşit să con- 
vingă marea masă de consumatori de faptul că cel mai 
plauzibil „simbol al stării“ (și care asigură totodată 
cel mai eficient credit) l-ar constitui posesia celor mai 
noi haine, mobile, televizoare, mașini, mașini de spă- 
lat rufe, de spălat vase etc. Cele mai penibile nimicuri 
pot căpăta acest statut de simbol spre a fi exploatate 
din punct de vedere financiar de către marii producă- 
tori, aşa cum arată unmnătorul exemplu tragicomic: cu- 
noscătorii în ale maşinilor își vor mai aduce aminte 
că pe vremun automobilele Buick aveau lateral în drep- 
tul capotei de motor niște deschizături total lipsite de 
funcționalitate, de forma unor hublouri 51 cu margi- 
nile cromate, modelul cu opt cilindri având de fieca- 
re parte câte trei găuri, iar cel mai ieftin, cu numai șase 
cilindri — doar câte două. Când într-o bună zi firma 
a decis să doteze și modelul cu șase cilindri cu câte 
trei hublouri, conform așteptărilor cifra de vânzări la 
acest tip a crescut considerabil, posesorii modelu- 
lui cu opt cilindri arătându-se în schimb revoltați de 
faptul că simbolul ce se cuvenea să pecetluiască sta- 
tutul automobilului lor putea fi văzut acum și pe tipu- 
rile inferioare. 

Cel mai dăunător efect al modei se manifestă însă 
în domeniul ştiinţelor naturii. Ar fi o mare greșeală 


RECEPTIVITATEA LA ÎNDOCTRINARE 103 


să se creadă că oamenii de știință ar fi feriți de bo- 
1116 culturale ce fac obiectul tratatului de față. Numai 
reprezentanții științelor care sunt în mod nemijlocit 
afectate, cum ar fi ecologia şi psihiatria, își dau sea- 
ma că e ceva putred cu specia homo sapiens L., dar 
dintre toate științele tocmai acestea două se bucură 
în zilele noastre de cea mai slabă recunoaștere în rân- 
durile opiniei publice, fapt asupra căruia George 
Gaylord Simpson a atras atenţia în chip excelent în 
articolul său satiric apărut recent despre „Peck or- 
der“ a ştiinţelor. 

Nu numai opinia publică despre știință, ci şi opi- 
nia dominantă în rândurile oamenilor de știință în- 
clină să considere mai importante acele ştiinţe care 
corespund punctului de vedere al unei omeniri degra- 
date 51 masificate, înstrăinate de natură, care nu mai 
crede decât în valorile comerciale, fiind domesticită, 
incapabilă de vreo simţire putemică și neinteresată de 
tradiție. Privind în mare, şi opinia publică a ştiinţei 
naturii e afectată de ansamblul fenomenelor de degra- 
dare descrise în capitolul anterior. „Marea știință“ nu 
este nicidecum știința despre cele mai profunde și înal- 
te probleme ale planetei noastre, nicidecum știința de- 
spre sufletul și spiritul uman, ci, din contră, ea este 
exclusiv ceea ce poate aduce mulţi bani sau multă 
energie sau ceea ce conferă o mare putere, chiar dacă 
nu e vorba decât de puterea de a distruge tot ce este 
frumos și înălțător. 

Primatul care îi revine cu adevărat fizicii între ști- 
inţele naturii nu trebuie tăgăduit. În complicatul sis- 
tem al ştiinţelor naturii, unde nu există contradicții, 
fizica reprezintă temelia. Orice analiză reuşită la ori- 
ce nivel, chiar și la cel mai înalt nivel de integrare 

al sistemelor naturale, reprezintă un pas „în Jos“, că- 
tre fizică. Analiza înseamnă în germană dizolvarea, 
iar ceea ce este dizolvat de către ea și eliminat din lume 
nu constituie ansamblul legităților proprii de tip spe- 
cial al științelor naturii, ci în mod exclusiv granițele 
sale cu cel mai apropiat ansamblu de legități mai ge- 
nerale. O dizolvare adevărată a graniţelor nu s-a pu- 
tut realiza până acum decât o singură dată: chimia 
fizică a reușit într-adevăr să extindă legile naturale ale 
domeniului ei de cercetare şi în sfere mai generale ale 
fizicii. Şi în biochimie se întrevede o dizolvare ase- 
mănătoare a granițelor dintre biologie şi chimie. Chiar 
dacă astfel de succese spectaculoase nu au mai fost 
înregistrate şi în alte ramuri ale științelor naturii, prin- 
cipiul cercetării analitice este pretutindeni același: 
se încearcă reducerea fenomenelor și legităţilor unui 
domeniu al științei, ale unui „strat al fiinţei reale“, 
cum ar spune Nicolai Hartmann, la cele care guver- 
nează cel mai apropiat domeniu de cercetare cu o 
generalitate mai mare, pentru a le explica pe baza szruc- 
turii mai speciale, care este specifică doar stratului su- 
perior al fiinţei. Ce-i drept, noi, biologii, considerăm 
că cercetarea acestor structuri şi a istoriei lor e destul 
de importantă şi destul de dificilă pentru ca biologia 
să nu fie privită ca o simplă ramură secundară a fizi- 
ΟἹ], aşa cum o face Crick („a rather simple extension 
of physics“), şi noi subliniem faptul că fizica se ba- 
zează la rândul ei pe o ştiinţă biologică: pe știința 
spiritului uman viu. Dar, în sensul arătat mai sus doar 
suntem buni „fizicieni“ și recunoaștem deschis faptul 
că fizica reprezintă baza către care tinde cercetarea 
noastră. 

Consider însă că nu respectul bine meritat de care 
fizica se bucură ca bază a tuturor științelor naturii i-a 

adus recunoașterea publică drept „cea mai mare“ din- 
tre toate ştiinţele, ci mai degrabă motivele amintite 
51 cât se poate de rele. Ciudatele aprecieri de care ști- 
inţele au parte astăzi în rândurile opiniei publice, care 
— după cum spunea pe drept Simpson — are o păre- 
re cu atât mai proastă despre o ştiinţă cu cât obiectul 
ei de cercetare e mai înalt, mai complex și mai valo- 
ros, nu pot fi explicate decât prin aceste motive, la care 
se adaugă altele, despre care vom discuta acum. 

Cercetătorii ştiinţelor naturii au tot dreptul să alea- 
gă obiectul de cercetare situat într-un anumit strat al 
fiinţei reale, la un anumit nivel — mai înalt sau mai 
puțin înalt — de integrare al procesului vieţii. Și ști- 
inţa despre spiritul uman, mai ales teoria cunoaște- 
rii, începe să devină o ştiinţă biologică. Așa-numita 
exactitate a științei naturii nu are nimic de-a face cu 
complexitatea și nivelul de integrare al obiectului ei, 
depinzând în mod exclusiv de autocritica cercetătoru- 
lui și de onestitatea metodelor sale. Denumirea, 
uzuală pentru fizică și chimie, de „științe exacte“ re- 
prezintă o denigrare a tuturor celorlalte. Expresii cu- 
noscute, cum ar fi aceea că orice ştiinţă a naturii ar 
fi o ştiinţă în măsura în care conţine matematică ori 
că ştiinţa ar presupune „să măsori ceea ce e măsura- 
bil şi să faci măsurabil ceea ce nu e măsurabil“, repre- 
zintă, atât din punctul de vedere al teoriei cunoașterii 
cât şi din punct de vedere uman, cea mai mare pros- 
tie spusă vreodată de niște oameni care ar fi trebuit să 
se priceapă mai bine la aceste chestiuni. 

Deși aceste pseudoînţelepciuni sunt în mod dove- 
dit false, efectele lor mai domină și astăzi imaginea 
științei. E Ja modă acum să utilizezi modele cât se 
poate de asemănătoare fizicii, indiferent dacă astfel 

de metode pot sau nu duce mai departe cercetarea în 
domeniul respectiv. Fiecare ştiinţă a naturii, incluzând 
fizica, începe cu descrierea, trecând apoi la încadra- 
rea fenomenelor descrise și abia apoi la găsirea le- 
gităților care o guvermează. Experimentul servește la 
verificarea legilor descoperite, ocupând astfel ultimul 
loc în ordinea metodelor. Aceste stadii, pe care încă 
Windelband le-a denumit stadiile descriptive, sistema- 
tice 51 nomotetice, trebuie să fie parcurse de orice ști- 
inţă a naturii. Deoarece fizica se află însă de mult timp 
în stadiul nomotetic și experimental al dezvoltării ei 
51, pe de altă parte, atinge un atât de înalt grad de ab- 
stractizare încât trebuie să-și definească obiectele în 
primul rând după operaţiile prin care capătă informa- 
ΠῚ despre ele, există oameni care consideră că aces- 
te metode ar trebui aplicate și în cazul unor obiecte 
de cercetare ce nu pot fi abordate în actualul stadiu al 
cunoașterii decât prin simpla observare și descriere. 
Cu cât un sistem organic e mai complex, integrarea 
sa făcându-se la un nivel mai ridicat, cu atât mai strict 
trebuie să se ţină cont de ordinea lui Windelband, ne- 
respectarea acestei ordini a metodelor ducând tocmai 
în domeniul cercetării comportamentale la rezultate 
absurde din cauza aplicării premature a operaţiona- 
lismului experimental premodem. După cum era de 
așteptat, această poziţie greşită este sprijinită de cre- 
dinţa în doctrina pseudodemocratică, ale cărei teze 
afirmă că întregul comportament animal și uman este 
detenminat în mod exclusiv de influențele mediului 
înconjurător şi de procesul de învăţare, negând struc- 
tura dezvoltată filogenetic a sistemului nervos cen- 
tral. Eroarea fundamentală a modului de gândire și 
de lucru dictat de gândirea doctrinei behavioristă con- 

stă tocmai în această neglijare a structurilor: pur și 
simplu, descrierea lor este considerată superfluă, sin- 
gurele metode recunoscute ca legitime fiind cele ope- 
raționale şi statistice. Deoarece toate legitățile biologice 
decurg din funcţiile unor structuri, este un efort za- 
damic acela de a se ajunge fără cercetarea descripti- 
vă a structurii fiinţelor vii la abstractizarea legităților 
de care este guvemat comportamentul lor. 

Pe cât sunt de simplu de întrevăzut aceste reguli 
elementare ale teoriei ştiinţei (pe care orice absolvent 
de liceu ar trebui de fapt să le stăpânească înainte de 
a începe studiul universitar), pe atât de încăpățânat și 
incorigibil se impune moda imitării fizicii în aproape 
întreaga biologie modemă. Efectul este cu atât mai 
nociv cu cât sistemul cercetat este mai complex şi cu 
cât se știe mai puțin despre el. Sistemul neurosenzo- 
rial, care determină comportamentul în cazul anima- 
lelor superioare și al omului, poate emite pretenția de 
a se situa pe primul loc în ambele privințe. Tendinţa, 
la modă acum, de a considera cercetarea la nivelu- 
rile inferioare de integrare drept „mai științi fice““ duce 
foarte ușor la atomism, altfel spus la cercetările par- 
{1416 ale unor sisteme subordonate fără a se ţine cont 
de specie şi de modul în care aceasta se încadrează 
în construcția întregului. Greşeala metodologică nu 
constă, așadar, în năzuinţa comună tuturor cercetă- 
torilor naturii de a reduce chiar și fenomenele de via- 
τᾶ din cel mai înalt nivel de integrare la legi naturale 
de bază — în acest sens suntem cu toții „reducționiști““ 
—, ci în neglijarea în decursul încercărilor explicati- 
ve a structurii infinit de complexe în care sunt inte- 
grate subsistemele şi care, doar ele, pot explica însușirile 
de sistem ale întregului. Această greșeală metodo- 

logică o numim reducționism. Cine vrea să se infor- 
meze mai îndeaproape în legătură cu metodologia cer- 
cetării naturii, incluzând sistemul ca întreg, poate citi 
cartea lui Nicolai Hartmann, 4ufbau der realen Welt, 
sau Reductionism stratified de Paul Weiss. În ambe- 
le opere e vorba în principal despre același lucru, 
multitudinea punctelor de vedere făcând ca obiectul 
prezentat să apară deosebit de plastic. 

Cele mai rele consecinţe ale modei științifice din 
zilele noastre derivă din aceea că, asemenea modei 
vestimentare sau a automobilelor, ea creează simbo- 
luri de statut, care instaurează ierarhia ştiinţelor, iro- 
nizată de Simpson. Adevăratul operaționalist modem, 
reducționistul, cuanti ficatorul și statisticianul manifes- 
tă un dispreţ plin de milă față de demodaţii care cred 
că putem afla date noi și esenţiale despre natură fără 
observarea şi descrierea comportamentului animal şi 
uman, fără a face experimente și chiar fără a numă- 
ra. Preocupările legate de sistemele vii, prezentând 
un înalt grad de integrare, sunt recunoscute ca „ști- 
ințifice““ numai dacă în unma unor măsuri planifica- 
te — „simplicity filters“, după cum le-a numit foarte 
bine Donald Griffin — însușirile structurale ale siste- 
mului trezesc imaginea falsă a unei simplități „exac- 
te“, altfel spus asemănătoare fizicii, sau dacă estimarea 
statistică a unui material informativ impunător prin nu- 
mărul de date duce la ignorarea faptului că „particu- 
lele“ cercetate sunt oameni și nu neutroni — ceea ce 
presupune să se facă abstracţie de toate aspectele cu 
adevărat interesante ale sistemelor organice cu un înalt 
grad de integrare, incluzând omul. Acest lucru este 
valabil mai ales pentru trăirea subiectivă, care e re- 
fulată în sens freudian ca fiind ceva cât se poate de 

necuvenit. Cel care face din propria sa trăire subiec- 
tivă obiectul cercetărilor sale trece drept subiectivist 
51 are parte de cel mai mare dispreţ, mai ales atunci 
când îndrăznește să epuizeze izomorfia proceselor 
psihologice și fiziologice ca izvor de cunoaștere în- 
tru înțelegerea acestora din urmă. Doctrinarii doc- 
trinei pseudodemocratice se declară în mod deschis 
adepți ai „psihologiei fără suflet“, uitând cu totul fap- 
tul că ei înșiși au cunoștință de obiectul „celor mai 
obiective“ cercetări ale lor numai pe baza propriilor 
trăiri subiective. Cel care afirmă că.şi ştiinţa despre 
spiritul uman poate fi practicată ca o știință a natu- 
rii e considerat pur și simplu nebun. 

Toate aceste puncte de vedere eronate ale oameni- 
lor de știință din zilele noastre sunt în mod fundamen- 
tal neștiinţifice. Ele pot fi explicate doar prin presiunea 
ideologică a consensului care leagă mari mase de oa- 
meni receptivi la fenomenul îndoctrinării, aceeași pre- 
siune făcându-se vinovată în mod frecvent în alte 
domenii ale vieţii umane de incredibile prostii afla- 
te la modă. Marele pericol al îndoctrinării care e la 
modă în domeniul științei constă în aceea că ea ghi- 
dează setea de cunoaștere a multor cercetători mo- 
demi ai științelor naturii într-o direcţie total opusă 
faţă de cea care ar duce la adevăratul scop al năzuin- 
[61] omului către cunoaștere, care nu e altul decât mai 
buna sa autocunoaștere. Tendinţa pe care moda actu- 
ală o impune științelor e inumană în cel mai rău sens 
al cuvântului. Mulți gânditori care văd în mod lucid 
fenomenele de dezumanizare ce se manifestă pretu- 
tindeni asemenea unor tumori maligne înclină să crea- 
dă că gândirea ştiinţifică ar fi inumană ca atare şi ar 
invoca pericolul „dezumanizării“. Așa cum rezultă 

Și din cele spuse până acum, eu nu sunt de aceeași 
părere. Cred, din contră, că oamenii de ştiinţă din zi- 
lele noastre, marcați fiind de vremurile în care trăiesc, 
sunt afectați de fenomene de dezumanizare ce se ma- 
nifestă în mod primar peste tot în cultura neștiințifi- 
că. Nu numai că există corespondențe clare mergând 
până în detaliu între aceste boli culturale generale și 
acelea mai speciale, care afectează știința, dar la o ana- 
liză mai atentă se va vedea fără nici un dubiu că cele 
dintâi reprezintă cauza, şi nu efectul celor din urmă. 
Primejdioasa receptivitate la îndoctrinare care se ma- 
nifestă ca o modă în cadrul ştiinţei, amenințând să lase 
omenirea fără nici un punct de sprijin, nu și-ar fi gă- 
sit nicicând un teren de manifestare dacă bolile cul- 
turale descrise în primele patru capitole nu i-ar fi netezit 
calea. Suprapopularea însoţită de inevitabila dezin- 
dividualizare 51 uniformizare, înstrăinarea de natură, 
care a dus la dispariţia oricărui sentiment de venera- 
ție, întrecerea comercială a omenirii cu sine însăşi, ce 
face ca pe baza gândirii utilitariste mijlocul să devi- 
nă scop în sine în condiţiile în care scopul iniţial este 
uitat, și nu în ultimul rând plafonarea emoţională ge- 
nerală, toate acestea duc împreună la fenomenele de 
dezumanizare care afectează știința. Ele nu sunt o con- 
secinţă a acestor fenomene, ci chiar cauzele lor. 


ΙΧ 
Armele nucleare 


Comparând ameninţarea omenirii prin armele nu- 
cleare cu consecinţele pe care ea le suportă din cau- 
za celorlalte șapte păcate capitale, ești silit să recunoști 
că dintre toate cele opt păcate acesta poate fi cel mai 
uşor evitat. Desigur că un nebun ori un psihopat ne- 
diagnosticat ar putea ajunge la butonul declanșator, 
desigur că un banal accident al părții adverse poate 
fi înțeles în mod eronat ca un atac, dezlănțuindu-se ast- 
fel dezastrul. În orice caz însă este absolut şi irevoca- 
bil clar ce măsuri ar trebui luate împotriva „bombei“: 
să nu fie produsă ori să nu fie aruncată. Avându-se 
în vedere incredibila prostie colectivă a omenirii, acest 
lucru -e destul de greu de atins. În ceea ce priveşte 
însă celelalte pericole, nici măcar aceia care le văd 
cu claritate nu știu ce s-ar putea face împotriva lor. 
Sunt mai optimist în privinţa posibilității ca bomba 
atomică să nu fie aruncată decât sunt în ceea ce pri- 
vește celelalte șapte păcate capitale ale omenirii. 

Cea mai mare pagubă pe care ameninţarea prin ar- 
mele nucleare o pricinuiește deja 51 o va pricinui ome- 
nirii și în viitor chiar în cel mai favorabil caz constă 
în aceea că ea duce la crearea unei „atmosfere de sfâr- 
șit al lumii“. Fenomenele unei tendinţe infantile 51 
iresponsabile de satisfacere imediată a unor dorinţe 
primitive şi cele ale unei incapacităţi corespunzătoare 

de a resimțţi vreo responsabilitate cu privire la ceva aflat 
în viitorul îndepărtat se găsesc cu siguranţă în core- 
lație cu faptul că, în mod inconștient, la baza tuturor 
deciziilor stă întrebarea temătoare şi îngrijorată cât 
timp va mai exista lumea. 


Χ 
Rezumat 


Această carte prezintă opt procese diferite, dar care 
se află într-o relaţie de interdependență cauzală, ame- 
nințând să ducă la dispariția nu numai a culturii noas- 
tre contemporane, ci și a omenirii ca specie. 

Cele opt procese discutate sunt: 

(1) Suprapopularea Pământului, care obligă prin- 
tr-un exces de contacte sociale pe fiecare dintre noi la 
izolarea într-un mod principial „ne-omenesc“, declan- 
șând totodată nemijlocit, în urma aglomerării multor 
indivizi într-un spațiu restrâns, manifestări agresive. 

(2) Pustiirea spațiului vital natural, care nu distru- 
ge numai mediul exterior înconjurător, în care trăim, 
Οἱ și orice sentiment pios al omului în fața frumuse- 
ţii şi măreției unei creaţii ce-i este superioară. 

(3) Întrecerea omenirii cu sine însăși, care impul- 
sionează tot mai rapid dezvoltarea tehnologiei în de- 
trimentul nostru, făcându-i pe oameni incapabili să mai 
perceapă adevăratele valori și răpindu-le timpul ne- 
cesar îndeletnicirii realmente omenești de a reflecta. 

(4) Dispariţia tuturor sentimentelor și afectelor pu- 
temice în urma procesului de moleșire. Dezvoltarea 
tehnologiei și farmacologiei determină o intoleranță 
crescândă faţă de ceea ce provoacă cea mai mică sen- 
zaţie de neplăcere. Astfel, oamenii își pierd capaci- 
tatea de a trăi acea bucurie ce poate fi obținută doar 

în urma unor eforturi îndelungate, depuse pentru în- 
vingerea obstacolelor. Jocul de contraste între bucu- 
rie și suferință, care există prin firea lucrurilor, se pierde 
în oscilațiile insesizabile ale unei plictiseli fără nume. 

(5) Decăderea genetică. În afară de „simţul natu- 
ral al dreptului“ şi de anumite tradiţii juridice care s-au 
transmis în timp, în cadrul civilizației moderne nu exis- 
tă nici un fel de factori care să exercite o presiune se- 
lectivă asupra evoluției și menţinerii unor norme de 
comportare socială, în ciuda faptului că odată cu dez- 
voltarea societăţii se resimte din ce în ce mai mult 
lipsa unor astfel de factori. Nu e exclus ca multe ma- 
nifestări infantile, ce fac din mari părți ale actualu- 
lui tineret „revoltat“ paraziți sociali, să fie determinate 
genetic. 

(6) Sfărâmarea tradiției. Astfel se ajunge la un punct 
critic, în care generaţia tânără nu mai e capabilă să 
se înţeleagă din punct de vedere cultural cu genera- 
ţia în vârstă, ca să nu mai vorbim de imposibilitatea 
oricărei identificări. Generaţia tânără o va trata pe cea 
în vârstă ca pe un grup etnic străin, nutrind faţă de 
el sentimente de ură națională. Această imposibili- 
tate de identificare este cauzată în primul rând de lip- 
sa contactului între părinţi şi copii, fapt ce poate avea 
consecinţe patologice încă din perioada de sugar. 

(7) Creşterea receptivității omenirii la fenomenul 
de îndoctrinare. Înmulțirea numărului de oameni strânşi 
într-un singur grup cultural duce, laolaltă cu perfec- 
ționarea mijloacelor tehnice, la influențarea opiniei 
publice în sensul unei uniformizări a mentalităților 
pe care istoria omenirii nu a mai cunoscut-o vreoda- 
tă. La aceasta se adaugă faptul că efectul sugestiv al 
unei doctrine ce se bucură de succes crește odată cu 

numărul aderenților, urmând poate chiar o proporție 
geometrică. Se întâmplă deja în unele locuri ca un 
individ care se sustrage în mod conștient influenţei 
mediilor de informare în masă, cum ar fi de pildă 
televiziunea, să fie considerat un caz patologic. Efec- 
tele pierderii individualităţii sunt salutate de către toți 
aceia ce vor să manipuleze mari mase de oameni. 
Sondajele de opinie, tehnica reclamelor şi moda abil 
dirijată îi ajută pe marii producători din Vest și pe 
funcționarii din Est să dobândească același tip de pu- 
tere asupra maselor. 

(8) Cursa înarmării nucleare pune omenirea în fața 
unor pericole mai ușor de evitat decât cele presupu- 
se de procesele prezentate anterior. 

Dezumanizarea descrisă în primele șapte capito- 
le e înlesnită de doctrina pseudodemocratică, ce afir- 
mă că nu organizarea sistemului nervos și a organelor 
de simţ ale omului determină, prin evoluția lor filo- 
genetică, modul său de comportare socială și morală, 
ci doar „condiţionarea“ căreia omul îi este supus, în 
decursul ontogenezei sale, prin influenţa exercitată 
de către mediul cultural ambiant. 

HUMANITAS 


bunul gust al libertăţii 


OLIVER SACKS 
OMUL CARE ÎȘI CONFUNDA SOŢIA CU O PĂLĂRIE 


Un profesor de muzică îşi confundă (la propriu) soţia cu 
o pălănie. Un bărbat nu-şi recunoaște propriul picior. O 
femeie nu mai ştie ce înseamnă stânga. Persoane consi- 
derate retardate mintal dovedesc capacităţi ieşite din 
comun. Toate aceste bizarerii sunt cazuri neurologice 
reale, cu care s-a confruntat doctorul Oliver Sacks. 24 de 
asemenea povestiri alcătuiesc o imagine asupra minţii 
omenești — am fi tentaţi să spunem: asupra patologicu- 
lui, dacă am putea trasa o frontieră netă între normali- 
tate 51 patologie. Cu veritabil talent literar (e scriitor în 
toată puterea cuvântului), Oliver Sacks nu se aventurează 
să tragă concluzii și să eticheteze, ci prezintă un tulbură- 
tor spectacol al minţii. 


Omul care își confunda soția cu o pălărie s-a bucurat de 
un răsunător succes în lumea întreagă şi în cele mai diverse 
medii intelectuale şi artistice. Pornind de la cartea doc- 
torului Sacks, Michael Nyman a compus, în 1986, o operă, 
iar regizorul Peter Brook a pus în scenă, în 1993, un cele- 
bru spectacol de teatru. 


HUMANITAS 
bunul gust al libertății 


ANTONIO R. DAMASIO 
EROAREA LUI DESCARTES. 
Emoţiile, rațiunea și creierul uman 


În vara lui 1848, Phineas Gage, muncitor feroviar, suferă 
un accident teribil: în urma unei explozii, o bară metalică 
îi trece prin cap. Îşi revine surprinzător, dar şi mai surprinză- 
toare sunt efectele accidentului: fără să piardă nimic din 
cunoştinţele şi capacităţile pe care le avusese, firea lui 
Phineas Gage se schimbă radical. Devine insensibil, pierde 
orice urmă de afectivitate. În plus, e incapabil să mai ia 
hotărâri, iar viaţa lui se destramă. 

Pornind de la acest caz clasic, Antonio Damasio analizează 
efectele lezării lobului frontal al creierului 51 observă că 
insensibilizarea afectivă e mereu însoţită de disfunţii ale 
capacităţii de a raționa. Ipoteza lui Damasio, susținută de 
numeroase dovezi, e că raţiunea se întemeiază pe emoţii 
şi sentimente, cu alte cuvinte, că nu există o rațiune pură, 
ruptă de celelalte funcţii ale creierului şi de corp. Eroarea 
lui Descartes constă în distincţia arbitrară operată de filo- 
zoful francez între minte și corp, eroare perpetuată de 
tradiţia culturală occidentală. 


Apărută în 1994, tradusă în peste 20 de limbi, Eroarea 
lui Descartes a reprezentat una dintre cele mai fascinante 
provocări adresate atât biologilor şi medicilor, cât şi filo- 
zofilor. Antonio Damasio, neurolog american de prim rang, 
sintetizează cunoștințele despre funcţionarea creierului şi 
le raportează la procesele mentale, într-o pasionantă încer- 
care de explicare a raţiunii umane. 


HUMANITAS 
bunul gust al libertății 


GIOVANNI SARTORI 
HOMO VIDENS. 
Imbecilizarea prin televiziune şi post-gândirea 


Prodigios în inventarea unor sintagme plastice, Giovanni 
Sartori pune în Homo videns toată luciditatea analitică şi 
tot talentul polemic pentru a trage semnalul de alannă: omul 
crescut în faţa televizorului, dominat de video-cultură, riscă 
să rămână un video-copil incapabil de raționamente, pri- 
zonier al „post-gândirii““, incult până la aberaţie. Cu alte 
cuvinte, riscă să devină o nouă specie, diferită de homo 
sapiens. Întreaga linie de evoluţie a gândirii abstracte, 
baza oricărei cunoaşteri reale, pare compromisă de invazia 
imaginilor. Mai mult, însăşi democraţia e pusă în pericol 
de distrugerea sistematică a spiritului critic, „opera“ unei 
televiziuni al cărei unic 51 tiranic scop e audiența și al 
cărei efect imediat e dezinformarea. În spatele iluziei că 
televiziunea ne face să participăm direct la viaţa politică, 
apare riscul că nu mai putem nici cunoaşte, nici stăpâni 
lumea în care trăim. 


Profesor de filozofie cu o bogată carieră universitară în 
Italia şi America, autor a numeroase lucrări de referință 
în politologie, Giovanni Sartori se numără între marile 
personalităţi ale culturii italiene. 


HUMANITAS 
bunul gust al libertăţii 


HUBERT REEVES 
PĂMÂNTUL E BOLNAV. 
Ce șanse avem să supravieţuim 


Cu seriozitatea, competenţa și preocuparea îngrijorată a unui 
doctor responsabil pentru soarta pacientului, Hubert 
Reeves pune diagnosticul: Pământul nostru e bolnav. Planeta 
se încălzeşte, resursele naturale sunt pe cale de epuizare, 
solul şi apele sunt poluate, dispar în ritm rapid specii de 
animale și plante — iată semnele unui rău provocat de ci- 
vilizația noastră prinsă orbeşte într-o dezvoltare care ignoră 
tocmai condiţiile fundamentale ale propriei existenţe. 
Hubert Reeves însă nu se mărginește să constate mala- 
dia. Savantul canadian face un tur de orizont al opţiunilor 
care ne stau în față, încercând să deslușească soluţiile ime- 
diate şi de perspectivă pentru ca specia umană să nu 
împărtăşească soarta milioanelor de specii dispărute. 
Pământul e bolnav este semnalul de alarmă tras de un spi- 
rit lucid şi de o mare conștiință. 


Fizician şi activist ecologist, Hubert Reeves este una din- 
tre cele mai complexe şi originale personalităţi ştiinţifice 
contemporane. În 2001 a primit Premiul Albert Einstein. 
Partenerul de dialog al lui Reeves este filozoful şi socio- 
logul Frederic Lenoir, redactorul-şef al revistei Le Monde 
des Religions. 


Timp de suie şi mii de ani 
lumea părea să [i rămas 

în aceeași maică. 

„Nimic nou sub soare“ a fost 
cuvântul de ordine 

al celor care identificau 

ziua de mâine cu cea de azi. 
Acum însă cunoaşterea, 
tehnologia şi societatea 
evoluează într-un ritm 

care ne somează 

să ne redelinim identitatea. 
Seria „Paşi peste graniţe“ 
atuce în atenţia cititorilor 
perspectivele care se deschid 
în fața omului şi societăţii 
într-un moment de răscruce. 


În aceeași serie: 
FRANCIS FUKUYAMA 


Marea ruptură 
Viitorul nostru postuman 


ROGER SCRUTON 
Vestul și restul 


OLIVER SACKS 

Omul care își confunda soția 
cu o pălărie 

ANTONIO DAMASIO 
Eroarea lui Descartes 


HUBERT REEVES 
Pământul e bolnav 


Omenirea, privită ca specie biologică, 
pare să-și fi pierdut firescul instinct de 
conservare. Un rău cu mai multe chipuri 
ameninţă dezvoltarea noastră şi, în acelaşi 
timp, e tocmai rezultatul acestei dezvol- 
tări: suprapopularea, distrugerea mediului 
natural, competiţia umană acerbă, atrofie- 
rea simțurilor, degradarea genetică, ruptura 
de tradiţie, receptivitatea la îndoctrinare 
şi cursa înarmărilor. Aceste opt păcate ca- 
pitale sunt analizate cu fineţe de unul dintre 
marii savanţi ai secolului XX. 


Fondator al etologiei (ştiinţa comporta- 
mentului animal) şi laureat al Premiului 
Nobel pentru medicină şi fiziologie în 
1973, Konrad Lorenz a devenit cunoscut 
dincolo de graniţele comunităţii ştiinţifice 
prin studiile sale asupra agresivităţii, în 
care extinde principiile etologice la com- 
portamentul uman. 

